ОБЩИНСКИ СЪВЕТ ПЕРНИК

П Р О Т О К О Л

№ 9

Днес, 26.08.2021 г. от 09.30 ч. в зала „Панорама“  се проведе редовно заседание на Общински съвет Перник. От общ брой общински съветници 37, на заседанието присъстваха 34. 

Отсъстваха: 

1. Галина Владимирова
2. Георги Захариев

3. Милена Миланова

Заседанието откри и води Председателят на Общински съвет Перник –ДИМИТЪР КОЛЕВ: Уважаеми госпожи и господа общински съветници, уважаеми господин Заместник - кмет, уважаеми гости, които присъствате на днешната сесия, откривам днешната редовна сесия на Общинския съвет. 
Имаме уведомление от г-жа Милена Миланова, че по уважителни причини няма да може да вземе участие в днешното заседание на Общински съвет Перник.

Уважаеми колеги, за днешното заседание ви е предложен дневен ред, който се състои от 24 точки, както следва:

1.     ОТГОВОРИ НА ПИТАНИЯ И ПИТАНИЯ КЪМ  КМЕТА НА ОБЩИНА ПЕРНИК.

2. ИЗСЛУШВАНЕ ПРЕДСТАВИТЕЛИ НА РУО И ОБЩИНА ПЕРНИК ВЪВ ВРЪЗКА С ГОТОВНОСТТА ЗА ПРЕДСТОЯЩАТА УЧЕБНА ГОДИНА.

        





ВНАСЯ: ПК“ОНКВ“  

3. ДЗ  ВХ.№ ОС_412/18.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: КАНДИДАТСТВАНЕ НА ОБЩИНА ПЕРНИК С ПРОЕКТНО ПРЕДЛОЖЕНИЕ В РАМКИТЕ НА ПОКАНА ЗА ПОДБОР НА ПРОЕКТНИ ПРЕДЛОЖЕНИЯ „ИНТЕГРИРАНИ МЕРКИ В ПОДКРЕПА НА РОМСКОТО ВКЛЮЧВАНЕ“ НА ПРОГРАМА „МЕСТНО РАЗВИТИЕ, НАМАЛЯВАНЕ НА БЕДНОСТТА И ПОДОБРЕНО ВКЛЮЧВАНЕ НА УЯЗВИМИ ГРУПИ”, ФИНАНСИРАНА ОТ ФИНАНСОВИЯ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО (ФМ НА ЕИП) 2014-2021 Г.





ВНАСЯ: СТ.ВЛАДИМИРОВ 

4. ДЗ  ВХ.№ ОС_327/12.07.2021Г. ОТ ДИМИТЪР КОЛЕВ – ПРЕДСЕДАТЕЛ НА ОБЩИНСКИ СЪВЕТ ПЕРНИК, ОТНОСНО: ОТЧЕТ ЗА ДЕЙНОСТТА НА ОБЩИНСКИ СЪВЕТ ПЕРНИК И НЕГОВИТЕ КОМИСИИ ЗА ПЕРИОДА ОТ 01.01.2021Г. ДО 30.06.2021Г.

        






ВНАСЯ: Д. КОЛЕВ  

5. ДЗ  ВХ.№ ОС_328/12.07.2021Г. ОТ ДИМИТЪР КОЛЕВ – ПРЕДСЕДАТЕЛ НА ОБЩИНСКИ СЪВЕТ ПЕРНИК, ОТНОСНО: ПРИЕМАНЕ ПРОГРАМА ЗА ДЕЙНОСТТА НА ОБЩИНСКИ СЪВЕТ ПЕРНИК ЗА ПЕРИОДА ОТ 01.07.2021Г. ДО 31.12.2021Г.  








ВНАСЯ: Д. КОЛЕВ  

6. ДЗ  ВХ.№ ОС_365/22.07.2021Г. ОТ СТ.ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПОПРАВКА НА РЕШЕНИЕ №440 ОТ 02.03.2021 Г. НА ОБЩИНСКИ СЪВЕТ - ПЕРНИК, С КОЕТО Е ОДОБРЕНО ТЕХНИЧЕСКО ЗАДАНИЕ И РАЗРЕШЕНО ИЗРАБОТВАНЕ НА ПРОЕКТ ЗА ИЗМЕНЕНИЕ НА ДЕЙСТВАЩ ОБЩ УСТРОЙСТВЕН ПЛАН /ОУП/ НА ОБЩИНА ПЕРНИК ОДОБРЕН С РЕШЕНИЕ № 1016 ОТ 10.12.2018 Г. НА ОБЩИНСКИ СЪВЕТ – ПЕРНИК .











       ВНАСЯ: СТ.ВЛАДИМИРОВ  

   7. ДЗ  ВХ.№ ОС_395/05.08.2021Г. ОТ СТ.ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРИЕМАНЕ ДАРЕНИЕ НА ПОЗЕМЛЕН ИМОТ С ИДЕНТИФИКАТОР 55871.514.9676, НАХОДЯЩ СЕ В ГР.ПЕРНИК, УЛ.“МЛАДЕН СТОЯНОВ“.






ВНАСЯ: СТ.ВЛАДИМИРОВ  

8. ДЗ  ВХ.№ ОС_387/30.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРИЕМАНЕ НА ПАЗАРНА ОЦЕНКА И УЧРЕДЯВАНЕ НА ВЪЗМЕЗДНО ПРАВО НА ПРОКАРВАНЕ НА ТРАСЕ И СЕРВИТУТНА ЗОНА ЗА ОБЕКТ НА ТЕХНИЧЕСКАТА ИНФРАСТРУКТУРА - ВЪНШНО КАБЕЛНО ЕЛ. ЗАХРАНВАНЕ НН /ТИП САВТ 3Х185+95 ММ2/ НА  ЖИЛИЩНА СГРАДА С МАГАЗИН В УПИ IV-6072, КВ.18А И ЖИЛИЩНА СГРАДА С МАГАЗИНИ В УПИ VIII-6071, КВ.18А ПО РЕГУЛАЦИОННИЯ ПЛАН /РП/ НА ГР. ПЕРНИК, КВ. ИЗТОК.

       




 ВНАСЯ: СТ. ВЛАДИМИРОВ    

  9. ДЗ  ВХ.№ ОС_405/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: РАЗРЕШЕНИЕ ЗА ИЗРАБОТВАНЕ НА ПРОЕКТ ЗА ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ПЛАН ЗАСТРОЯВАНЕ /ПУП – ПР И ПЗ/ НА ПОЗЕМЛЕН ИМОТ С ИДЕНТИФИКАТОР 05760.70.13 ПО КККР НА С. БОСНЕК, МЕСТНОСТ „ВОЛОГО”, ОБЩИНА ПЕРНИК, С ЦЕЛ ПРОВЕЖДАНЕ НА ПРОЦЕДУРА ПО ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКА ЗЕМЯ В ЗЕМЯ ЗА НЕЗЕМЕДЕЛСКИ НУЖДИ – „ЗА ЖИЛИЩНО СТРОИТЕЛСТВО“. 
             



     ВНАСЯ: СТ. ВЛАДИМИРОВ

  10. ДЗ ВХ.№ ОС_406/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРОЕКТ ЗА ИЗМЕНЕНИЕ НА ПОДРОБЕН УСТРОЙСТВЕН ПЛАН-ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ /ПУП-ПР И ПЗ/ НА ЧАСТ ОТ КВАРТАЛИ 18 И 21 ПО ПЛАНА НА ГР. ПЕРНИК, КВ. „РАДИНА ЧЕШМА“.








                                                     ВНАСЯ: СТ. ВЛАДИМИРОВ
11. ДЗ  ВХ.№ ОС_410/17.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: КОРЕКЦИЯ НА ПОИМЕННИЯ СПИСЪК НА КАПИТАЛОВИТЕ РАЗХОДИ НА ОБЩИНА ПЕРНИК.












            ВНАСЯ: СТ. ВЛАДИМИРОВ

12. ДЗ  ВХ.№ ОС_396/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРОЕКТ ЗА „НАРЕДБА №…. ЗА РЕДА ЗА УЧРЕДЯВАНЕ И УПРАЖНЯВАНЕ ПРАВАТА НА ОБЩИНА ПЕРНИК В ПУБЛИЧНИ ПРЕДПРИЯТИЯ И ТЪРГОВКИ ДРУЖЕСТВА С ОБЩИНСКО УЧАСТИЕ В КАПИТАЛА“.









                                             ВНАСЯ: СТ. ВЛАДИМИРОВ 
13. ДЗ  ВХ.№ ОС_401/10.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРЕКРАТЯВАНЕ НА СЪСОБСТВЕНОСТ ЧРЕЗ ПОКУПКО – ПРОДАЖБА НА ЧАСТ ОТ НЕДВИЖИМ ИМОТ – ЧАСТНА ОБЩИНСКА СОБСТВЕНОСТ.




             ВНАСЯ: СТ. ВЛАДИМИРОВ 
14. ДЗ ВХ.№ ОС_399/09.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРЕКРАТЯВАНЕ НА СЪСОБСТВЕНОСТ ЧРЕЗ ПОКУПКО – ПРОДАЖБА НА 1151/1576 ИДЕАЛНИ ЧАСТИ ОТ ТЕРЕН, ПРЕДСТАВЛЯВАЩ ПОЗЕМЛЕН ИМОТ С ПРОЕКТЕН ИДЕНТИФИКАТОР 55871.514.9678 ПО КККР – ГР.ПЕРНИК, ВКЛЮЧЕН В УРЕГУЛИРАН ПОЗЕМЛЕН ИМОТ УПИ VII ОТРЕДЕН „ЗА ОБСЛУЖВАЩИ ДЕЙНОСТИ“, КВ.108 ПО ПЛАНА НА ГР.ПЕРНИК, КВ.„ИЗТОК“ В ЕДНО С ПОСТРОЕНАТА В НЕГО СГРАДА С ПРОЕКТЕН ИДЕНТИФИКАТОР 55871.514.9678.2.   













      ВНАСЯ: СТ. ВЛАДИМИРОВ 
 15. ДЗ ВХ.№ ОС_408/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПОКУПКО - ПРОДАЖБА НА НЕДВИЖИМ ИМОТ – ЧАСТНА ОБЩИНСКА СОБСТВЕНОСТ.














      ВНАСЯ: СТ. ВЛАДИМИРОВ 

16.  ДЗ ВХ.№ ОС_390/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМИ ИМОТИ- ЧАСТНА ОБЩИНСКА СОБСТВЕНОСТ.





ВНАСЯ: СТ. ВЛАДИМИРОВ 
17. ДЗ ВХ.№ ОС_400/09.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМ ИМОТ - ЧАСТНА ОБЩИНСКА СОБСТВЕНОСТ.






      ВНАСЯ: СТ. ВЛАДИМИРОВ 

18. ДЗ ВХ.№ ОС_391/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМИ ИМОТИ- ЧАСТНА ОБЩИНСКА СОБСТВЕНОСТ.   

                                                          ВНАСЯ: СТ. ВЛАДИМИРОВ 
19. ДЗ ВХ.№ ОС_398/06.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА СГРАДА - ОБЕКТ „ПОЧИВНА СТАНЦИЯ - РУДАРЦИ“ СЪС ЗП – 465,00 КВ. М. И РЗП – 1395,00 КВ.М. /ВЕДНО С ОБЗАВЕЖДАНЕТО И ОБОРУДВАНЕТО/, НАМИРАЩА СЕ В С. РУДАРЦИ, АОС № 894/ 28.05.1998Г.  








                         ВНАСЯ: СТ. ВЛАДИМИРОВ 

20. ДЗ ВХ.№ ОС_374/26.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА ОБЕКТИ И ПОМЕЩЕНИЯ ОБЩИНСКА СОБСТВЕНОСТ. 





                ВНАСЯ: СТ. ВЛАДИМИРОВ 

21. ДЗ ВХ.№ ОС_402/11.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА ОБЕКТИ ТЕРЕНИ И ПОМЕЩЕНИЯ ОБЩИНСКА СОБСТВЕНОСТ. 












               ВНАСЯ: СТ. ВЛАДИМИРОВ 

22. ДЗ ВХ.№ ОС_350/16.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОДОБРЯВАНЕ НА ГОДИШЕН ОТЧЕТ ЗА 2019 Г. НА КМЕТА НА ОБЩИНА ПЕРНИК, ЗА ИЗПЪЛНЕНИЕТО НА ВКЛЮЧЕНИТЕ В ПЛАНА ЗА ДЕЙСТВИЕ ПРОЕКТИ НА ОБЩИНСКИТЕ КОНЦЕСИИ ЗА ПЕРИОДА 2018-2020 Г. НА ОБЩИНА ПЕРНИК И НА КОНЦЕСИОННИТЕ ДОГОВОРИ.










                                             ВНАСЯ: СТ. ВЛАДИМИРОВ 

23. ПИСМО ВХ.№ ОС_311/21.06.2021Г. ОТ МИЛЕНА ЛОЗАНОВА - УПРАВИТЕЛ НА "ДЕЗИНФЕКЦИЯ" ЕООД, ОТНОСНО: СЪГЛАСИЕ И РАЗРЕШЕНИЕ ЗА ЗАКУПУВАНЕ НА ЛЕК АВТОМОБИЛ ТИП "МИНИ ВАН".










     ВНАСЯ: М.ЛОЗАНОВА 

 24. ДЗ ВХ.№ ОС_354/19.07.2021Г. ОТ СТ. ВЛАДИМИРОВ  – КМЕТ НА ОБЩИНА ПЕРНИК, ОТНОСНО: ОДОБРЯВАНЕ НА ПРОЕКТ ЗА ПОДРОБЕН УСТРОЙСТВЕН ПЛАН (ПУП) - ПАРЦЕЛАРЕН ПЛАН (ПП), САМОСТОЯТЕЛНА СЪСТАВНА ЧАСТ ОТ КОМПЛЕКСЕН ПРОЕКТ ЗА ИНВЕСТИЦИОННА ИНИЦИАТИВА (КПИИ) ЗА ОБЕКТ: ИЗГРАЖДАНЕ НА КАБЕЛНА ЗАХРАНВАЩА ЛИНИЯ НН 1 КV ЗА НУЖДИТЕ НА СТАЦИОНАРНА КОНТРОЛНА ЕДИНИЦА АУЗПТ/СКТ №1067 НА ПЪТ II „БРЕЗНИК-ПЕРНИК“ КМ 4+750, ЧАСТ ОТ ЕЛЕКТРОННА СИСТЕМА ЗА СЪБИРАНЕ НА ТАКСИ ЗА ПОЛЗВАНЕ НА РЕПУБЛИКАНСКАТА ПЪТНА МРЕЖА НА БАЗА ИЗМИНАТО РАЗСТОЯНИЕ ЗА ПРЕВОЗНИ СРЕДСТВА С ОБЩА ТЕХНИЧЕСКИ ДОПУСТИМА МАКСИМАЛНА МАСА НАД 3,5 Т (ТОЛ) И НА БАЗА ВРЕМЕ ЗА ЛЕКИ АВТОМОБИЛИ С ОБЩА ТЕХНИЧЕСКИ ДОПУСТИМА МАКСИМАЛНА МАСА ДО 3,5 Т.(ЕЛЕКТРОННА ВИНЕТКА). 







      ВНАСЯ: СТ. ВЛАДИМИРОВ  

Имаме и едно писмо, което е качено на сайта под черта и за да не се налага да свикваме извънредна сесия, аз искам да направя предложение да влезе в дневния ред, а именно – Писмо от ВиК за покана за общото събрание на съдружниците на ВиК, което ще бъде на 03.09.2021г., ще ви предложа и проект за решение. 

Имате думата по дневния ред.

Заповядайте, господин Захариев.

ДЕНИСЛАВ ЗАХАРИЕВ: Уважаеми господин Председател, от името на група, предлагаме в дневния ред на днешното заседание да бъде допълнен с още една точка под № 1 , а именно една декларация, аз ще запозная колегите с нейния текст, тя касае спрените ремонти на два от най-важните пътя. Особено първият път, който свързва Перник със София, през прохода Владая, не касае според мен само пернишка община, а касае и жителите на всички общини в областта, също така и жителите на общини като Дупница, Кюстендил, та дори и Благоевград, защото знаем, че този път използват всички тези хора, които отиват към работните си места всеки ден. Проблемът ще се задълбочи, ако ремонта не бъде възобновен спешно, тъй като септември месец чука на вратата, знаете, че със започване на учебната година, трафика се увеличава, колко хора тръгват на работа, прибират се от своите вили. Така че, аз ви предлагам следния текст и съм готов и за дебати по него, ако искате, който да стане т.1 от днешното заседание. Ако искат колегите да ги запозная с текста?
ДИМИТЪР КОЛЕВ: Нека първо да я приемем.

ДЕНИСЛАВ ЗАХАРИЕВ: Ок, добре. 

ДИМИТЪР КОЛЕВ: Госпожа Андреева.

РАЛИЦА АНДРЕЕВА: Уважаеми господин Заместник-кмет, уважаеми господин Колев, колеги, аз от името на група заявявам нашето становище, че не възразяваме да бъде приета такава декларация, с оглед и на значимостта на темата, и на всички тези неща, които колегата изложи, мотивирайки включването на такава точка. Но, господин Захариев, ако се съгласите да вървим в посока това да бъде декларация на Общински съвет, ако това е целта, правилно съм разбрала надявам се, бих Ви предложила да бъде точка нататък в дневния ред, да преценим, може и последна да я направим и аргументите ми за това са следните: Бидейки първа точка, ние не можем да прекъснем заседанието, за да имат възможност, както аз, така и колегите ръководители на другите групи да обсъдим на Председателски съвет или поне в присъствието на председател, заместник-председатели и председателите на представителните групи конкретния текст, за да може не на дребно да политиканстваме, а наистина като перничани загрижено да вземем отношение към този проблем и Общинския съвет да излезе с позиция – декларация, но да прецизираме текстовете, за да не пораждат напрежение. Мисля, че никому не е нужно такова и наистина е тема, по която трябва да търсим по-скоро допирните, отколкото разделителните точки. Благодаря.
ДИМИТЪР КОЛЕВ: И аз благодаря, госпожо Андреева. Господин Захариев, имате думата.

ДЕНИСЛАВ ЗАХАРИЕВ: За нас е важно да алармираме Министерски съвет и Президента на Републиката за тези неотложни проблеми. Не е важно дали ще бъде първа точка, дали ще бъде в средата или последна. важно е да влезе в дневния ред и да знаят гражданите на община Перник, че Общински съвет отново, когато е важно, може да постигне своето единение, за да имаме една такава декларация. Няма проблем за мен, аз предлагам тя да влезе като точка веднага след почивката, на почивката да се съберем на Председателски съвет. Нека бъде точка седма, аз на пета ще поискам почивка.
ДИМИТЪР КОЛЕВ: Уважаеми колеги, във връзка с дневния ред, имаме предложение от господин Захариев – точка седма да стане декларацията и моето предложение точка последна да стане писмото от „ВиК“. Първо гласуваме предложението от господин Захариев – декларацията да стане точка седма от дневния ред. 
РАЛИЦА АНДРЕЕВА: Господин Председател, има заявка за изказване.

ДИМИТЪР КОЛЕВ: Извинявам се, господин Миланов, веднага след това ще Ви дам думата. 

ГЛАСУВА СЕ:
Общинският съвет гласува и със 'за' - 24, 'против' - 0 и 'въздържали се' – 0:

прие предложението на Денислав Захариев да влезе точката в дневния ред.
ДИМИТЪР КОЛЕВ: Много ви моля да не влизате в диалог помежду си, три гласа, както правим винаги – на господин Илиев, на господин Аспарухов и на господин Живков – „за“.
МИЛАН МИЛАНОВ: Как „за“ като няма поименно гласуване, това е фарс.
ДИМИТЪР КОЛЕВ: Заповядайте, госпожа Андреева.

РАЛИЦА АНДРЕЕВА: Господин Колев, това, че на колега в момента му дава индикация, че не е гласувал, при гласувания, които не са поименни няма как да отчете като цяло системата. Така или иначе е приета точката, с едни повече или един по-малко, недейте компрометира цялото гласуване, заради подвиквания при непоименни гласувания – отчетено, неотчетено. Като не му е отчело, има техници в залата да си вземе мерки.

ДИМИТЪР КОЛЕВ: Приемам забележката, благодаря. Заповядайте, господин Миланов.

МИЛАН МИЛАНОВ: Уважаеми колеги, господин Заместник-кмет, още едно потвърждение, как работи Общинския съвет. 
Ще ми позволите да ви прочета една декларация, подписана от 13 общински съветници от действащия Общински съвет, с изключение само на ПП ГЕРБ, която няма представител в тази декларация.
„Уважаеми съграждани, госпожи и господа,
Ние, група общински съветници, представители на различни политически сили, в единомислие и с тревога констатираме опасна тенденция на обезличаване на Общинския съвет, като орган на местното самоуправление. Тази негативна тенденция е особено видна в последните месеци. Липсва внимание към жизненоважни за Перник проблеми; неглижира се работата на общински фирми; скандални проявления получи липсата на контрол към дейността на „Жилфонд“. Аналогична причина стои и в основата на перманентни проблеми в Профилакториума. Примерите са многобройни и за съжаление с времето се множат. 
Нарушеният стил и метод на работа  и ръководство, вероятно се дължат на сложна комбинация от пропуски, липса на професионализъм, различни лични и обществени интереси. Евентуално ескалиране на тези негативи, обаче ще даде основание да се мисли за дълбоки конфликти и наличие на корист, което за нас, като граждани на Перник и като общински съветници е недопустимо.

Наложителна е радикална промяна в стила на работа и ръководство на Общинския съвет. Мандатът вече е преполовен, няма време за продължаващи експерименти. Законът е разписал правата и задълженията. Гражданското начало предполага и изисква лична отговорност и висок професионализъм. Оздравителният процес е необходим и възможен. 
В тази връзка призоваваме всички общински съветници, без оглед на партийна принадлежност и лични пристрастия, да приемат и подкрепят нашия апел за промяна в стила на работа и ръководство на Общинския съвет.“.
Тринадесет души общински съветници са се подписали под тази декларация. 

Моля ви, колеги, помислете. И виждате как и в момента се водят заседанията на Общинския съвет. Един заместник-председател подвиква, вика и т.н. Имате време и възможност, мандата е преполовен.

ДИМИТЪР КОЛЕВ: Благодаря Ви, господин Миланов.

Сега да гласуваме това предложение, което направих и аз. Подлагам на гласуване писмото на „ВиК“ да влезе като последна точка в дневния ред.

ГЛАСУВА СЕ:
Общинският съвет гласува и със 'за' - 28, 'против' - 0 и 'въздържали се' – 1:

прие предложението на Димитър Колев за включване на  точката в дневния ред.

ДИМИТЪР КОЛЕВ: Други предложения? Госпожа Андреева, заповядайте.
РАЛИЦА АНДРЕЕВА: Уважаеми господин Заместник-кмет, господин Председател, колеги. Предлагам в дневния ред на нашето заседание днес да включим и точка, свързана със създалата се ситуация около „Жилфонд“. Знаете, че на предходната сесия избрахме ВрИД управител, той подаде своето заявление, струва ми се достатъчно сериозен повода, че за да обсъдим и да търсим някакво решение, предвид създалата се ситуация. Иначе оставяме дружеството до следващо заседание, плюс сроковете, в които при вземане на евентуално решение ще текат, повече от месец, месец и половина без управител, което ще лиши от възможността и служителите да получат възнагражденията си  и отношенията с трети страни на дружеството, с които има договор, поставяме под въпрос. Затова предлагам след точка „Питания“, втора точка от дневния ред да бъде  - Обсъждане на докладните и материали свързани с общинско търговско дружество „Жилфонд“ ЕООД.
ДИМИТЪР КОЛЕВ: Заповядайте, господин Миланов.

МИЛАН МИЛАНОВ: Господин Заместник-кмет, уважаеми колеги. Прави ли ви впечатление, че ни се прави предложение на нас, като принципал, от колега общински съветник  за „Жилфонд“? Прави ли ви впечатление, че ние не знаем за какво става въпрос? Ръководството на Общински съвет не е намерило за нужно да ни информира, да ни запознае какво става с решението, с което ние освободихме и избрахме? Прави ли ви впечатление, че се трае там, че има пожар в „Жилфонд“ – чухте ли , видяхте ли, разбрахте ли? Че изгоря, че от три места запалено, с умисъл и т.н.? И ръководството си трае, никой нищо не ни казва. Аз нямам против, приветствам предложението на колежката Андреева, тя сигурно има по-богата информация, по е информирана от нас. Но защо ние не знаем какво става с „Жилфонд“? Е, решението на Общинския съвет изпълнено или не е неизпълнено? Колежката е освободена преди повече от месец, която освободихме като управител на „Жилфонд“. Този човек подал заявление, ма как да подаде заявление да го освободим като в решението е записано да се впише. Той не се е вписал, кой ще освобождаваме, как ще освобождаваме? Нека някой да ни поясни за какво става въпрос. И е редно ръководството на Общинския съвет да ни запознае с тази работа. Аз не зная, госпожа Андреева, може би знае, да ни запознае тя, ма дали не мисли, че ръководството е длъжно да ни запознае с тази ситуация.
ДИМИТЪР КОЛЕВ: Имате думата, госпожо Андреева.
РАЛИЦА АНДРЕЕВА: Уважаеми колеги, направих предложението, не за да се ползва от отделни съветници за разправия между тях и останалите им колеги, било то и Председателя. Направих предложението, защото всеки един от нас, особено членовете на ПК“БФЕ“, на ПК“ОСКПСК“, на ПК“ИВСПИ“ са наясно, че има такъв документ. Не искам да адвокатствам и съм последният, който ще защитава Председателя на Общински съвет, повярвайте ми. Но, отговорност на всеки общински съветник е когато получи информация, а това беше казано и на Председателски съвет, че има такъв казус, и в комисии стана дума. Отговорност на всеки един от нас е, по начина, по който смятаме, че трябва от тук нататък да се върви към някакво решение, да го предложи за разглеждане и обсъждане на заседание на Общински съвет. Мога да дам личните причини, поради които правя това предложение, а именно: Ако има други, проспали въпроса общински съветници, ръководството на Общински съвет да докладва целия ход на нещата, та в това число и случилия се пожар, да ни информира. Но да влезе такава точка в дневния ред и го правя най-добронамерено, с оглед това да търсим общо решение, а не да се избиваме помежду си и да се саморазправяме по формални поводи. Не е коректно и не ни приляга. Процедурно предложение направих по дневния ред и смятам, че всеки общински съветник отговорно работейки в тази институция е длъжен да направи всичко по силите си, когато има проблем, особено, когато е в нашите прерогативи, като орган. Така че, моля ви да не ползваме предложения по дневния ред за конфликт помежду ни. Достатъчно сериозна е темата и не ни отива от зрънце, от нищо да правим нещо по съвсем различна тема. Въпросът касае общинското търговско дружество. Нека да има такава точка, да имаме възможност Председателят да ни запознае с всички докладни и писма, постъпили в деловодството в рамките на този период от време, между предходната сесия, на която е избран ВрИД управител и сега, евентуално, ако има някакви мерки, които можем да вземем, ако има други обстоятелства, които можем да решим като проблем. Не ни приляга друг тип поведение. Благодаря ви.
МИЛАН МИЛАНОВ: Реплика.

ДИМИТЪР КОЛЕВ: Заповядайте, господин Миланов.
МИЛАН МИЛАНОВ: Господин Заместник-кмет, уважаеми колеги. Много добре съм запознат с молбата на човека, който избрахме за управител и не случайно, колежката, ако е слушала внимателно на Председателския съвет поставих въпроса, за който не получихме отговор. Може ли да подаде новоизбрания управител молба за освобождаване без да е вписан като управител? Той не се е вписал, той не е изпълнил решението на Общинския съвет. Може ли той да подаде молба? Аз не получих отговор. Приветствам идеята точката да влезе в дневния ред, защото има какво да си говорим по тази точка, но трябва да има готовност и то готовност от ръководството да ни запознае със ситуацията. Как стоят нещата при неизпълнено решение? Кой продължава да управлява в момента „Жилфонд“ повече от месец, след като сме взели решението за освобождаване на досегашния управител? Защо новият управител не се е вписал? Как ще го освободим правно, без да се е вписал, от какво ще го освобождаваме? Той не се е вписал, той не е станал де юре управител на „Жилфонд“. Тези въпроси явно никой не ги е подготвил и никой не ни предлага точка в дневния ред от ръководството на Общинския съвет. Не е въпрос на заяждане, не е въпрос на дребнавост. Въпрос е на законност, за да бъде изпълнен закона и затова ние сме избрани тук, да изпълняваме закона и да отговаряме съобразно изискванията. И аз моля отново, тук колежката може да се дразни, но ръководството, ако си е свършило работа, щяхме да получим не само качена една молба от избран управител, но не регистриран, а щяхме да знаем в детайли какво става вече в продължение на един месец с тази общинска фирма, на която ние всички с вас – 37 общински съветници сме принципал.

ДИМИТЪР КОЛЕВ: Благодаря Ви, господин Миланов. Само да Ви кажа, че ако точката бъде приета в дневния ред, ръководството има готовността да съобщи всички подробности по целя казус. Благодаря.
Има ли други колеги, които имат предложения по дневния ред? Не виждам.

Подлагам на гласуване предложението на госпожа Андреева, това което тя предложи за „Жилфонд“ да стане т.2 от дневния ред.

ГЛАСУВА СЕ:
Общинският съвет гласува и със 'за' - 23, 'против' - 0 и 'въздържали се' - 3:
прие предложението на Ралица Андреева точката за „Жилфонд“ да бъде включена  в дневния ред като точка 2.
ДИМИТЪР КОЛЕВ: Тъй като няма други предложения, подлагам на гласуване целия дневен ред с измененията, които направихме. В режим на гласуване сме.

ГЛАСУВА СЕ:
Общинският съвет гласува и със 'за' - 26, 'против' - 0 и 'въздържали се' - 0:
прие следния

ДНЕВЕН РЕД:
1. ОТГОВОРИ НА ПИТАНИЯ И ПИТАНИЯ КЪМ  КМЕТА НА ОБЩИНА ПЕРНИК.
2. ОБСЪЖДАНЕ СИТУАЦИЯТА В „ЖИЛФОНД“ ЕООД, ГР. ПЕРНИК.
        





 

3. ИЗСЛУШВАНЕ ПРЕДСТАВИТЕЛИ НА РУО И ОБЩИНА ПЕРНИК ВЪВ ВРЪЗКА С ГОТОВНОСТТА ЗА ПРЕДСТОЯЩАТА УЧЕБНА ГОДИНА.

        






ВНАСЯ: ПК“ОНКВ“  

4. ДЗ  ВХ.№ ОС_412/18.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: КАНДИДАТСТВАНЕ НА ОБЩИНА ПЕРНИК С ПРОЕКТНО ПРЕДЛОЖЕНИЕ В РАМКИТЕ НА ПОКАНА ЗА ПОДБОР НА ПРОЕКТНИ ПРЕДЛОЖЕНИЯ „ИНТЕГРИРАНИ МЕРКИ В ПОДКРЕПА НА РОМСКОТО ВКЛЮЧВАНЕ“ НА ПРОГРАМА „МЕСТНО РАЗВИТИЕ, НАМАЛЯВАНЕ НА БЕДНОСТТА И ПОДОБРЕНО ВКЛЮЧВАНЕ НА УЯЗВИМИ ГРУПИ”, ФИНАНСИРАНА ОТ ФИНАНСОВИЯ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО (ФМ НА ЕИП) 2014-2021 Г.





ВНАСЯ: СТ.ВЛАДИМИРОВ 

5. ДЗ  ВХ.№ ОС_327/12.07.2021Г. ОТ ДИМИТЪР КОЛЕВ – ПРЕДСЕДАТЕЛ НА ОБЩИНСКИ СЪВЕТ ПЕРНИК, ОТНОСНО: ОТЧЕТ ЗА ДЕЙНОСТТА НА ОБЩИНСКИ СЪВЕТ ПЕРНИК И НЕГОВИТЕ КОМИСИИ ЗА ПЕРИОДА ОТ 01.01.2021Г. ДО 30.06.2021Г.

        





ВНАСЯ: Д. КОЛЕВ  

6. ДЗ  ВХ.№ ОС_328/12.07.2021Г. ОТ ДИМИТЪР КОЛЕВ – ПРЕДСЕДАТЕЛ НА ОБЩИНСКИ СЪВЕТ ПЕРНИК, ОТНОСНО: ПРИЕМАНЕ ПРОГРАМА ЗА ДЕЙНОСТТА НА ОБЩИНСКИ СЪВЕТ ПЕРНИК ЗА ПЕРИОДА ОТ 01.07.2021Г. ДО 31.12.2021Г.  








ВНАСЯ: Д. КОЛЕВ  

7. ДЗ  ВХ.№ ОС_365/22.07.2021Г. ОТ СТ.ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПОПРАВКА НА РЕШЕНИЕ №440 ОТ 02.03.2021 Г. НА ОБЩИНСКИ СЪВЕТ - ПЕРНИК, С КОЕТО Е ОДОБРЕНО ТЕХНИЧЕСКО ЗАДАНИЕ И РАЗРЕШЕНО ИЗРАБОТВАНЕ НА ПРОЕКТ ЗА ИЗМЕНЕНИЕ НА ДЕЙСТВАЩ ОБЩ УСТРОЙСТВЕН ПЛАН /ОУП/ НА ОБЩИНА ПЕРНИК ОДОБРЕН С РЕШЕНИЕ № 1016 ОТ 10.12.2018 Г. НА ОБЩИНСКИ СЪВЕТ – ПЕРНИК .











       ВНАСЯ: СТ.ВЛАДИМИРОВ
8. ПРИЕМАНЕ НА ДЕКЛАРАЦИЯ ОТ ОБЩИНСКИ СЪВЕТ ПЕРНИК.

9. ДЗ  ВХ.№ ОС_395/05.08.2021Г. ОТ СТ.ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРИЕМАНЕ ДАРЕНИЕ НА ПОЗЕМЛЕН ИМОТ С ИДЕНТИФИКАТОР 55871.514.9676, НАХОДЯЩ СЕ В ГР.ПЕРНИК, УЛ.“МЛАДЕН СТОЯНОВ“.





           ВНАСЯ: СТ.ВЛАДИМИРОВ  


10. ДЗ  ВХ.№ ОС_387/30.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРИЕМАНЕ НА ПАЗАРНА ОЦЕНКА И УЧРЕДЯВАНЕ НА ВЪЗМЕЗДНО ПРАВО НА ПРОКАРВАНЕ НА ТРАСЕ И СЕРВИТУТНА ЗОНА ЗА ОБЕКТ НА ТЕХНИЧЕСКАТА ИНФРАСТРУКТУРА - ВЪНШНО КАБЕЛНО ЕЛ. ЗАХРАНВАНЕ НН /ТИП САВТ 3Х185+95 ММ2/ НА  ЖИЛИЩНА СГРАДА С МАГАЗИН В УПИ IV-6072, КВ.18А И ЖИЛИЩНА СГРАДА С МАГАЗИНИ В УПИ VIII-6071, КВ.18А ПО РЕГУЛАЦИОННИЯ ПЛАН /РП/ НА ГР. ПЕРНИК, КВ. ИЗТОК.





           ВНАСЯ: СТ. ВЛАДИМИРОВ    

  11. ДЗ  ВХ.№ ОС_405/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: РАЗРЕШЕНИЕ ЗА ИЗРАБОТВАНЕ НА ПРОЕКТ ЗА ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ПЛАН ЗАСТРОЯВАНЕ /ПУП – ПР И ПЗ/ НА ПОЗЕМЛЕН ИМОТ С ИДЕНТИФИКАТОР 05760.70.13 ПО КККР НА С. БОСНЕК, МЕСТНОСТ „ВОЛОГО”, ОБЩИНА ПЕРНИК, С ЦЕЛ ПРОВЕЖДАНЕ НА ПРОЦЕДУРА ПО ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКА ЗЕМЯ В ЗЕМЯ ЗА НЕЗЕМЕДЕЛСКИ НУЖДИ – „ЗА ЖИЛИЩНО СТРОИТЕЛСТВО“. 
             


               ВНАСЯ: СТ. ВЛАДИМИРОВ

  12. ДЗ ВХ.№ ОС_406/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРОЕКТ ЗА ИЗМЕНЕНИЕ НА ПОДРОБЕН УСТРОЙСТВЕН ПЛАН-ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ /ПУП-ПР И ПЗ/ НА ЧАСТ ОТ КВАРТАЛИ 18 И 21 ПО ПЛАНА НА ГР. ПЕРНИК, КВ. „РАДИНА ЧЕШМА“.








                                                        ВНАСЯ: СТ. ВЛАДИМИРОВ

13. ДЗ  ВХ.№ ОС_410/17.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: КОРЕКЦИЯ НА ПОИМЕННИЯ СПИСЪК НА КАПИТАЛОВИТЕ РАЗХОДИ НА ОБЩИНА ПЕРНИК.










                               ВНАСЯ: СТ. ВЛАДИМИРОВ

14. ДЗ  ВХ.№ ОС_396/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРОЕКТ ЗА „НАРЕДБА №…. ЗА РЕДА ЗА УЧРЕДЯВАНЕ И УПРАЖНЯВАНЕ ПРАВАТА НА ОБЩИНА ПЕРНИК В ПУБЛИЧНИ ПРЕДПРИЯТИЯ И ТЪРГОВКИ ДРУЖЕСТВА С ОБЩИНСКО УЧАСТИЕ В КАПИТАЛА“.









                                                ВНАСЯ: СТ. ВЛАДИМИРОВ 
15. ДЗ  ВХ.№ ОС_401/10.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРЕКРАТЯВАНЕ НА СЪСОБСТВЕНОСТ ЧРЕЗ ПОКУПКО – ПРОДАЖБА НА ЧАСТ ОТ НЕДВИЖИМ ИМОТ – ЧАСТНА ОБЩИНСКА СОБСТВЕНОСТ.





      ВНАСЯ: СТ. ВЛАДИМИРОВ 
16. ДЗ ВХ.№ ОС_399/09.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРЕКРАТЯВАНЕ НА СЪСОБСТВЕНОСТ ЧРЕЗ ПОКУПКО – ПРОДАЖБА НА 1151/1576 ИДЕАЛНИ ЧАСТИ ОТ ТЕРЕН, ПРЕДСТАВЛЯВАЩ ПОЗЕМЛЕН ИМОТ С ПРОЕКТЕН ИДЕНТИФИКАТОР 55871.514.9678 ПО КККР – ГР.ПЕРНИК, ВКЛЮЧЕН В УРЕГУЛИРАН ПОЗЕМЛЕН ИМОТ УПИ VII ОТРЕДЕН „ЗА ОБСЛУЖВАЩИ ДЕЙНОСТИ“, КВ.108 ПО ПЛАНА НА ГР.ПЕРНИК, КВ.„ИЗТОК“ В ЕДНО С ПОСТРОЕНАТА В НЕГО СГРАДА С ПРОЕКТЕН ИДЕНТИФИКАТОР 55871.514.9678.2.   












             ВНАСЯ: СТ. ВЛАДИМИРОВ 
 17. ДЗ ВХ.№ ОС_408/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПОКУПКО - ПРОДАЖБА НА НЕДВИЖИМ ИМОТ – ЧАСТНА ОБЩИНСКА СОБСТВЕНОСТ.














      ВНАСЯ: СТ. ВЛАДИМИРОВ 

18.  ДЗ ВХ.№ ОС_390/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМИ ИМОТИ- ЧАСТНА ОБЩИНСКА СОБСТВЕНОСТ.




              ВНАСЯ: СТ. ВЛАДИМИРОВ 
19. ДЗ ВХ.№ ОС_400/09.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМ ИМОТ - ЧАСТНА ОБЩИНСКА СОБСТВЕНОСТ.






      ВНАСЯ: СТ. ВЛАДИМИРОВ 

20. ДЗ ВХ.№ ОС_391/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМИ ИМОТИ- ЧАСТНА ОБЩИНСКА СОБСТВЕНОСТ. 





ВНАСЯ: СТ. ВЛАДИМИРОВ 

21. ДЗ ВХ.№ ОС_398/06.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА СГРАДА - ОБЕКТ „ПОЧИВНА СТАНЦИЯ - РУДАРЦИ“ СЪС ЗП – 465,00 КВ. М. И РЗП – 1395,00 КВ.М. /ВЕДНО С ОБЗАВЕЖДАНЕТО И ОБОРУДВАНЕТО/, НАМИРАЩА СЕ В С. РУДАРЦИ, АОС № 894/ 28.05.1998Г.  









               ВНАСЯ: СТ. ВЛАДИМИРОВ 

22. ДЗ ВХ.№ ОС_374/26.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА ОБЕКТИ И ПОМЕЩЕНИЯ ОБЩИНСКА СОБСТВЕНОСТ. 





             ВНАСЯ: СТ. ВЛАДИМИРОВ 

23. ДЗ ВХ.№ ОС_402/11.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА ОБЕКТИ ТЕРЕНИ И ПОМЕЩЕНИЯ ОБЩИНСКА СОБСТВЕНОСТ. 












                ВНАСЯ: СТ. ВЛАДИМИРОВ 

24. ДЗ ВХ.№ ОС_350/16.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОДОБРЯВАНЕ НА ГОДИШЕН ОТЧЕТ ЗА 2019 Г. НА КМЕТА НА ОБЩИНА ПЕРНИК, ЗА ИЗПЪЛНЕНИЕТО НА ВКЛЮЧЕНИТЕ В ПЛАНА ЗА ДЕЙСТВИЕ ПРОЕКТИ НА ОБЩИНСКИТЕ КОНЦЕСИИ ЗА ПЕРИОДА 2018-2020 Г. НА ОБЩИНА ПЕРНИК И НА КОНЦЕСИОННИТЕ ДОГОВОРИ.










                                             ВНАСЯ: СТ. ВЛАДИМИРОВ 

25. ПИСМО ВХ.№ ОС_311/21.06.2021Г. ОТ МИЛЕНА ЛОЗАНОВА - УПРАВИТЕЛ НА "ДЕЗИНФЕКЦИЯ" ЕООД, ОТНОСНО: СЪГЛАСИЕ И РАЗРЕШЕНИЕ ЗА ЗАКУПУВАНЕ НА ЛЕК АВТОМОБИЛ ТИП "МИНИ ВАН".










           ВНАСЯ: М.ЛОЗАНОВА 

 26. ДЗ ВХ.№ ОС_354/19.07.2021Г. ОТ СТ. ВЛАДИМИРОВ  – КМЕТ НА ОБЩИНА ПЕРНИК, ОТНОСНО: ОДОБРЯВАНЕ НА ПРОЕКТ ЗА ПОДРОБЕН УСТРОЙСТВЕН ПЛАН (ПУП) - ПАРЦЕЛАРЕН ПЛАН (ПП), САМОСТОЯТЕЛНА СЪСТАВНА ЧАСТ ОТ КОМПЛЕКСЕН ПРОЕКТ ЗА ИНВЕСТИЦИОННА ИНИЦИАТИВА (КПИИ) ЗА ОБЕКТ: ИЗГРАЖДАНЕ НА КАБЕЛНА ЗАХРАНВАЩА ЛИНИЯ НН 1 КV ЗА НУЖДИТЕ НА СТАЦИОНАРНА КОНТРОЛНА ЕДИНИЦА АУЗПТ/СКТ №1067 НА ПЪТ II „БРЕЗНИК-ПЕРНИК“ КМ 4+750, ЧАСТ ОТ ЕЛЕКТРОННА СИСТЕМА ЗА СЪБИРАНЕ НА ТАКСИ ЗА ПОЛЗВАНЕ НА РЕПУБЛИКАНСКАТА ПЪТНА МРЕЖА НА БАЗА ИЗМИНАТО РАЗСТОЯНИЕ ЗА ПРЕВОЗНИ СРЕДСТВА С ОБЩА ТЕХНИЧЕСКИ ДОПУСТИМА МАКСИМАЛНА МАСА НАД 3,5 Т (ТОЛ) И НА БАЗА ВРЕМЕ ЗА ЛЕКИ АВТОМОБИЛИ С ОБЩА ТЕХНИЧЕСКИ ДОПУСТИМА МАКСИМАЛНА МАСА ДО 3,5 Т.(ЕЛЕКТРОННА ВИНЕТКА). 







     ВНАСЯ: СТ. ВЛАДИМИРОВ  

27. ПИСМО ВХ.№ ОС_416/20.08.2021Г. ОТ ИНЖ. Б. ИВАНОВ – УПРАВИТЕЛ НА „ВиК“ ООД, ГР. ПЕРНИК, ОТНОСНО: ПОКАНА ЗА ОБЩО СЪБРАНИЕ НА СЪДРУЖНИЦИТЕ НА "ВИК" ООД ПЕРНИК, КОЕТО ЩЕ СЕ ПРОВЕДЕ НА 03.09.2021Г. ОТ 11.00 ЧАСА.







ВНАСЯ: ИНЖ. Б. ИВАНОВ  
ОТНОШЕНИЕ ПО ДНЕВНИЯ РЕД ВЗЕХА: 

ПО ТОЧКА 1 ОТ ДНЕВНИЯ РЕД - ОТГОВОРИ НА ПИТАНИЯ И ПИТАНИЯ КЪМ  КМЕТА НА ОБЩИНА ПЕРНИК:
ДИМИТЪР КОЛЕВ: Първият въпрос за днешната сесия е зададен от господин Любомир Жотев: „Благодаря господин Председател, уважаеми господин Кмет, явно сте решили с отговора, който сте направили да си питаме постоянно и няма да се откажем. Първото нещо, което е, давате информация по лъжичка, второто нещо, Зелена и достъпна градска среда – този обект не е изпълнен за ледена пързалка, проектът е заложен като такъв, но не е изпълнен и не е приет, така че, не могат да се правят ремонтни дейности на нещо, което не е прието и не е платено и по проект трябваше зимно време да е, доколкото си спомням да бъде ледена пързалка, лятно време да бъде водно огледало. Както видяхме, зимата ледената пързалка във вида, в който функционираше и по начина, по който беше изградена и кой Архитект не знам си е сложил подписа по такъв начин да бъде построено, а не ремонтирано това съоръжение, пак казвам построено, а лятото виждаме, че не е водно огледало, разбито, грозно, това, че след първото ми питане са сложили няколко саксии с китки не го прави по приветливо и това, ако е визията лятно време през града на централна градска част, публична общинска собственост да се стопанисва и отдава под някакви договорени отношения, с който и да било. Второто нещо, което е за сумите - тази пързалка, господин Кмет и тези съоръжения функционират с енергия, та питам колко са средствата за енергия и кой ги заплати, това е въпроса ми, защото минавам към втората точка питания. Колко са средствата за тази ледена пързалка във вида, в който съществува тя не може да функционира въобще, трябва да има нова визия, трябва да има проект, трябва нещо да бъде изградено и като говорите за ремонтни дейности там не са направени ремонтни дейности, напротив – разрушено нещо и построено, нищо не е ремонтирано. 

Другото, което е и искам да попитам кой разрешава и по какъв начин с какви договори и договорки да се ползва публична общинска собственост, каквато са пейките в централния градски парк за търговска дейност, точно срещу сцената в градския парк, откритата сцена, пейките, които са публична общинска собственост на всички граждани се използват като част от търговски обекти. Питам, бях свидетел, бяха седнали две жени дойде едно момиче от обекта, който е срещу тях и им каза, че ако не консумират трябва да станат, въпреки че на всякъде беше празно, защото беше такъв часа, така че прави впечатление на гражданите, че на публични площи, площади, паркове се използват и поставят търговски обекти без да бъде взето решение от Общински съвет или да бъдат пуснати на търгове и т.н., както са всички останали други субекти, които ние тук Общински съвет решава кой обект, за навеси ли било, за търговска площ, по колко да плащат за маса, по колко да плащат за стол, нали всичко това се дебатира, цени се определят и въпреки всичко някои хора с някакви споразумения между администрацията и фирмите си ползват тези площи, така че, много Ви моля, по-разширен въпрос, за да се знае, защото нали говорим за публичност и прозрачност. 

В двата отговора за така наречения егрек на площада няма никаква прозрачност,  а е публично, защото е на центъра на града и през него минават всички всеки ден и си задават въпроси. Благодаря.“.
ДИМИТЪР КОЛЕВ: Уважаеми господин Заместник-кмет, имате думата.

СТЕФАН КРЪСТЕВ: Уважаеми господин Колев, уважаеми господин Жотев. Във връзка с отправения от Вас въпрос на сесия на Общинския съвет – Перник, състояла се на 29.07.2021 г., относно ледената пързалка Ви уведомявам следното:

Употребата на електроенергия, свързана с работата на агрегата и експлоатация на охлаждащата инсталация, така наречения /чилър/ на ледената пързалка е заплатена от Община Перник и възлиза на стойност 1 673,00 лв. за периода, в който съоръжението е работило.
За да функционира нормално ледената пързалка са извършени ремонтни дейности по тръбната инсталация, премахване на настилката,  която бе компрометирана и създаваше "въздушна възглавница". За нормалното функциониране на ледената пързалка през зимния сезон са нужни още подобрения, които също ще се извършат за сметка на фирмата, която ще я подържа.  
И по отношения вторият въпрос: Във връзка с отправения от Вас въпрос на сесия на Общинския съвет – Перник, състояла се на 29.07.2021 г., Ви уведомявам следното: Община Перник има подписан договор за сътрудничество и съвместна дейност с „Каса бира“ ЕООД, представлявано от Кристиян Христов от 30.03.2021 г. Страните по Договора заявяват, че обединяват усилията си за подготовка и провеждане на концерти, киновечери, колективни игри и други дейности от културния календар на Община Перник за период от шест месеца. Община Перник предоставя на „Каса бира“ ЕООД за същия период терен от 128 кв. м. за разполагане на 5 преместваеми обекта, съгласно схема за разполагане. Към настоящия момент в тази квадратура са ситуирани 3 обекта. Към тази квадратура не прилежат цитираните във въпроса  пейки. Община Перник не може да потвърди цитираното във въпроса твърдение, че пейките се използват с цел търговска дейност, тъй като в администрацията не е постъпвал подобен сигнал. Една от клаузите на договора задължава „Каса бира“ ЕООД да поддържа в добър вид прилежащата околна среда, част от която са и цитираните пейки.

ДИМИТЪР КОЛЕВ: Заповядайте, господин Жотев.

ЛЮБОМИР ЖОТЕВ: Благодаря господин Председател. Благодаря за отговора, господин Кръстев. Мисля, че общинските съветници са страшно доволни от това, което отговаряте. точно в духа на публичност, на прозрачност, на всичко, което трябва да се случва. Относно първият ми въпрос: на три сесии задавам въпроса за ледената пързалка, да пак по лъжичка, пак и пак, пак с въпросителна за следващ въпрос. В края на краищата накрая казвате, че са нужни още подобрения. Аз подобрения там не съм видял, някой гражданин ако е видял подобрения на ледена пързалка. Едни разрушения виждаме само. „Които ще се извършат за сметка на фирмата, която ще поддържа пързалката“, аз правих сметка, че Община Перник поддържа, идеята е нейна, а не дадена на някаква фирма или на някой да го ползва, да го поддържа и т.н. Тук пак има много въпросителни във Вашият отговор и една пълна яснота, на гражданите да им е ясно какво става. Визията щяхме да променяме миналия път, сега вече говорим за друго.
Относно вторият въпрос: Извинявайте, но всички минаваме през парка и да се твърди, че в Община Перник не е постъпил сигнал от граждани, за да проверят, че се ползва публична общинска собственост за търговска дейност, а органа - Общинския съвет, и аз като общински съветник Ви го задавам този сигнал на сесия пред цялото общество и се минава един месец и Вие казвате, че нямало сигнал, и не сте проверили, нямало данни, че се ползва това нещо за търговска дейност, което е абсурдно. Второто нещо, ами поне можеше да цитирате някаква законова уредба, наредба, подзаконова уредба, наредба, в която е видно, че това споразумение, което кмета е подписал с така наречената „Каса бира“ ЕООД, неговите законови параметри. Ми давайте, подписвайте тогава и с другите търговци, няма нужда да даваме пари, да се харчат толкова много пари за търгове и за каквото и да било друго. И най-вече, говорим за публична общинска собственост, не за частна общинска собственост, а за публична, при която всяко едно нещо трябва да минава през Общинския съвет и трябва поне с 2/3 да се взимат решенията. Но само на основание на това, че кмета има право да подписва договори, да издава заповеди, нали, това нещо е сключено. Не знам колко е законосъобразно, аз повече няма да си правя труда, мисля че на всички общински съветници и на тези, които са задавали въпросите граждани, за да ги задавам пред вас, им е ясно какво е отношението и по какъв начин се работи. Смятам, че по друг повод и начин ще питам други компетентни органи, дали това нещо, което се случва е законно и дали е в интерес на всички граждани на град Перник. Благодаря.
ДИМИТЪР КОЛЕВ: И аз благодаря. Господин Кръстев, заповядайте.

СТЕФАН КРЪСТЕВ: Уважаеми господин Жотев, благодаря Ви за отправените питания и направените констатации. Не веднъж и лично, господин Кмета на Община Перник, кметският екип, сме заявявали готовност тук да се води дебат и да се постига съгласие по наистина важните въпроси за община Перник. И наистина, хубаво би било да правим това. Разбирам, че въпроса с пързалката е изключително вълнуващ и важен, все пак за първи път от много години, тя наистина работеше по същество миналата зима. Още по-съществено и много важен стратегически въпрос за Община Перник е дали можете да седнете на пейката в парка. Получихте отговор – можете да седнете на пейката в парка. Перничани вече ще спят спокойно. Но като приседнете на пейката в парка, Ви приканвам да се огледате наоколо и да се запитате, виждали ли сте сцената в парка в такъв вид близките години, вид, който й придаде именно стопанина на пространството там? Виждали ли сте сцената в парка толкова обживяна от събития и пространството около нея изпълнено с толкова много млади хора? А по отношение на ледената пързалка, поканата ми към Вас като дългогодишен общински съветник е да се сетите, дали някой път преди това сте питали по отношение на ледената пързалка? В някой от предишните мандати, задавахте ли въпроси и също да се запитате като дългогодишен общински съветник бяхте ли тук на заседание на Общински съвет, когато бе избран временен кмет, който кмет заедно с екипа си, прие този обект, във вид, който не може да се ползва и питахте ли тогава нещо? Благодаря ви. 
ЛЮБОМИР ЖОТЕВ: Господин Председател, позволявам си само да репликирам, защото господин Кръстев си позволява да говори едни неистини. Много моля, кога господин Кръстев, след като говори какво е прието, кой Общински съвет, какъв проект е приет, да даде едни документи следващият път тук, да каже този обект, приет ли е като ледена пързалка, заплатен ли е по оперативната програма на изпълнителя, правени ли са му въобще 68 часови проби? Изобщо този проект, да, като идеен проект, като всичко останало, което е изградено е бил като ледена пързалка зимно време и водно огледало и всички тук, има много общински съветници, които го знаят това, но дали е проект като такъв да функционира въобще и дали е заплатен на изпълнителя, с документи – да приет е от еди кого си, заплатен е еди кога си и така. Иначе така е много лесно да се хвърлят в пространството такива неистини, защото много добре знам, че не е заплатен този обект и не е приет от никого, защото той не е изпробван да функционира. Но, ако имате Вие други данни, много моля, информирайте Общинския съвет и обществеността.
СТЕФАН КРЪСТЕВ: Това като питане ли ще го приемаме или после в питанията ще се зададе отделен въпрос – искане за конкретни документи и т.н.? Явно тази дъвка ще я дъвчем цяла година, няма лошо, дава се материал за микрофонно време за стратегически важни въпроси.

ЛЮБОМР ЖОТЕВ: Както искате, така го приемайте.
ДИМИТЪР КОЛЕВ: Следващият въпрос е от господин Милан Миланов: „Господин Председател, господин Заместник-кмет, уважаеми колеги, най-напред радвам се, че бързо действате по поставените въпроси от миналата сесия, сега искам също да поставя два актуални въпроса. Първият въпрос, господин Кмет, може ли да ни отговорите кой отмени решение на Общински съвет за ул. „Граово“, която минава покрай полицията? Доколкото познавам ЗМСМА, което е закон органите, които могат да отменят са съдебните. В момента ул. „Самоков“ или „Граово“ – продължените на ул.“Самоков“, която минава покрай полицията, някой в продължение вече на няколко седмици си е позволил да сложи конуси, позволил си е да сложи табелка – Забранено минаването през улицата, същевременно обаче Общината, която отговаря за пътните знаци е поставила три знака, единият знак – разрешено е еднопосочното движение, другият знак – забранено спирането и третия знак най-долу забранено минаването и за връх по два конуса на улицата, два конуса между ул.“Граово“ и ул.“Бяла Слатина“  и един конус тук на ул.“Радомир“. Дали в Перник няма някакви други закони и някой не е над законите в Република България да си позволява да забранява и да отменя решения на Общинския съвет. Много Ви моля, да проверите и да отговорите дали Съда е отменил решението на Общинския съвет. Аз не зная първо решението да е обжалвано, второ не зная въобще да е влизало в съдебно дело, за да може някой да си позволява да прави своеволия и ако някой си е позволил тези своеволия, моля да му се потърси отговорност.“

Вторият въпрос – „Уважаеми господин Кмет, въпроса касае, тъй наречения парк на предизвикателствата, много хубаво и много добре е направено, окосено е, поддържано, но самия гладиатор ли там, както го казват, ако отидете ще видите счупени дъски, паднали въжета – дали някой обръща внимание на този проблем, защото в миналия Общински съвет колегите, ако си спомняте ние гласувахме две бройки към общинското предприятие, което да гарантира използването на този гладиатор. Аз не коментирам дали беше целесъобразно или не беше целесъобразно да се постави този гладиатор, но той от както е пуснат не е използван, никой не го отключи и никой не може да го ползва, защо въпреки дейностите, които Общински съвет предприе за откриването на двете бройки към това Общинско предприятие, този гладиатор вече в продължение може би над четири години не се използва, много Ви моля поне долната част, където е отворена и където децата вървят да вземете мерки и Общинското предприятие да направи необходимото да възстанови, защото ще се случи някоя авария, ще падне някое дете и ще има неприятности, счупени дъски, скъсани въжета, окъсани трупчета. Аз пак казвам, приветствам това, че около парка пространството се поддържа, окосено, почистено, което е много добре, но и самото съоръжение трябва да се поддържа. Благодаря Ви.“
Уважаеми господин Кръстев, имате думата.

СТЕФАН КРЪСТЕВ: Разбира се, по двата въпроса, тъй като те са различни са подготвени два отделни отговора. Първо, по отношение на ул.“Самоков“: Уважаеми господин Миланов, в  отговор на Вашето питане, защо е затворена ул. “Самоков“, Ви уведомяваме следното: Улицата не е затворена в резултат на отмяна на решението на Общински съвет или проявено своеволие. Затварянето на улицата се наложи, заради разрушаването на сградата на Техникума по облекло и хранене. Беше въведена временна организация на движение, с цел безопасно извозване на строителните отпадъци. Такава организация беше въведена не само по ул. “Самоков“, а и по ул. “Радомир“. Проектът за временна организация на движение е съгласуван със Сектор „Пътна полиция“ при ОД на МВР Перник. След приключване на извозването на отпадъците, движението и по двете улици е вече възстановено.
И по отношение на втория въпрос, касаещ парка на предизвикателствата: Уважаеми господин Колев, уважаеми господин Миланов, във връзка със зададено питане от Вас, относно Парк на предизвикателствата на сесия на Общинския съвет – Перник, състояла се на 29.07.2021г., Ви уведомявам следното: На 12 октомври 2018 г. е приключила работата на Държавната приемателна комисия, назначена със заповед № РД-19-1262/11.10.2018 г. по приемане на обект „Парк на предизвикателствата в местност „Войниковец“, който е част от проект BG16RFOP001-1.018-0002 „Подобряване на градската среда в град Перник“, Договор за БФП №BG16RFOP001-1.018-0002-C01, по ОПРР 2014-2020 г., съфинансиран от Европейския съюз чрез Европейския фонд за регионално развитие. В резултат на това е съставен приемателен протокол Образец 16, който е без забележки и обекта е приет с Разрешение за ползване № СТ-05-1209/15.10.2018г. Въпреки това, за да може да работи с посетители комбинираното съоръжение RFHEX – 1 въжена градина, което е част от съоръженията в парка, e нужно да премине и през външен оценител, който да изготви доклад за безопасност. Подобна инспекция е инициирана на 25.04.2019 г., а обекта е инспектиран от единствената в България сертифицирана фирма, която може да издаде доклад за безопасност на подобни обекти. Това е фирма РоСПА. В доклада за безопасност е обърнато внимание на десетки елементи от съоръжението. Някои от тях са оценени в категория „Висока степен на риск“. Това са основно осигурителни системи по горните две нива – ролки, осигурителни въжета и др., които трябва да бъдат подменени с по-подходящи и сигурни. Парадоксът е, че към момента това не може, тъй като проекта се намира в устойчивост и Община Перник не може да нанася конструктивни промени по парка и съоръженията в него, след като е приет в този вид. За това и към настоящия момент съоръжението остава заключено, предвид безопасността на посетителите в парка.
В предходния Общински съвет са гласувани два щата за инструктори към ОП „ОССТО“. Към момента те са незаети, предвид настоящото състояние на въжената градина. С уважение Кмет – Ст. Владимиров.“.
МИЛАН МИЛАНОВ: Господин Заместник-кмет, уважаеми колеги, радващото е, както и да е, че улицата е пусната, в движение, знака е премахнат след питането. Да приемем, че Вие сте прави, не искам да споря.

За този гладиатор, нещо не разбрах. Милиони левове, похарчени, устойчивост на проекта - не може да го ползваме в рамките на определен период от време. Но аз конкретизирах – долната част, която е отворена и в която играят децата, точно това и попитах, има счупени дървени прегради, увиснали въжета, които  могат да се коригират и да се надяваме, че ще го направите, фирмата ще го направи. Защото долу, в първата част, най-ниската част на гладиатора е отворено и децата си играят, преминават там през разни препятствия и точно те  са амортизирани и са във възможността на Общината да ги възстанови, да ги направи.

СТЕФАН КРАСТЕВ: Благодаря Ви, господин Миланов, за уточнението. Благодаря.
ДИМИТЪР КОЛЕВ: Следващият въпрос е от нашия колега Александър Александров: „Уважаеми господин Председател, уважаеми господин Заместник-кмет, уважаеми колеги, днес имам две питания, които са свързани със следното: първото ми питане касае поименният списък за капиталови разходи за 2021 година, в който присъстват няколко улици в населени места на територията на община Перник, същите улици би следвало да бъдат преасфалтирани, доизградени и т.н. Въпросът ми е на какъв етап е изпълнението на дейностите, има ли улици, които са вече преасфалтирани, улици, за които вече са обявени обществени поръчки за избор на изпълнител, такива, които предстоят да бъдат обявени и т.н.


Вторият ми въпрос касае сградата на бившето училище в с. Богданов дол, видимо там ремонтните дейности са стигнали до някакъв етап, обаче са приключили без да бъде довършена сградата, което не позволява на населението там да използва тази сграда, която никак не е лоша, сградата стои заключена и същевременно единствената опция хората да водят там социален живот е една доста злогледа и неефективна сграда, така че въпроса ми е - каква е причината ремонта да не бъде довършен, има ли пречки той да бъде продължен, така че да може сградата да бъде използвана по предназначение? Благодаря Ви.“.
Заповядайте, господин Кръстев.
СТЕФАН КРАСТЕВ: Уважаеми  господин Председател, уважаеми  госпожи и господа общински съветници, уважаеми  господин Александров. Във връзка с постъпило запитване до Кмета на Община Перник от заседанието, проведено на 29.07.2021г., относно  изпълнението на поименния списък за капиталови разходи  за 2021г.,  за рехабилитация, основен ремонт и изграждане на улици на територията на община Перник Ви уведомяваме:

1. Обекти, за които са обявени обществени поръчки:

- Инженеринг за рехабилитация на ул. "Освобождение", кв. "Тева", гр. Перник

- Основен ремонт на ул. "Градище", с. Студена

- Изграждане на улица към индустриална зона "Перник", пътна връзка с път I-6 при км 82+790, ПМС  №57/23.02.2021г.

- Инженеринг за изграждане на ул. "Златна Панега", кв. Калкас

- Инженеринг за благоустрояване на жилищно и квартално пространство кв. 243 и кв. 252 по плана на гр. Перник .

           2. Обекти, за които е изготвена документация и предстои обявяване на обществена поръчка по реда на ЗОП в най-кратък срок:

- Инженеринг за рехабилитация на улици в ЦГЧ, гр. Перник с изграждане на  кръстовище с кръгово движение ( ул. "Г. С. Раковски", кръстовище на ул. "Г. С. Раковски" " и ул. Св. Св. Кирил и Методии")

- Инженеринг за рехабилитация на улици в ЦГЧ, гр. Перник с изграждане на  кръстовище с кръгово движение (ул. "Петко Каравелов" до ул. "Струма", ул. "Миньор")

- „Инженеринг за изграждане на кръгово кръстовище на  ул. "Св. Св. Кирил и Методий", кв. "Иван Пашов", гр. Перник“.

- Благоустрояване на жилищно и квартално пространство, УПИ I, кв. 31, кв. "Димова махала", гр. Перник.

          3. Обекти, които са в процес на изготвяне на документация за обявяване на обществена поръчка по реда на ЗОП:

- Рехабилитация на ул. "Отец Паисий" от ОТ 874 през ОТ 891, ОТ 904, ОТ 975, ОТ 1059 до ОТ 1122, според действащия ПУП-ПУР на гр. Перник 

- Основен ремонт на ул. "Кракра", с. Рударци 

- Инженеринг за изграждане на част от ул. "Голо бърдо", кв. Калкас  

- Инженеринг за изграждане на ул. "Бели брег", с. Големо Бучино 

- Инженеринг за изграждане на ул. "Витоша", с. Богданов дол 
Чета и другия отговор: Уважаеми господин Колев, уважаеми господин Александров, уважаеми дами и господа общински съветници. В отговор на отправено запитване, касаещо бившето училище в с. Богданов дол, Ви уведомявам, че  строителните дейности по укрепване конструкцията на сградата са приключили и извършени в съответствие с одобрения инвестиционен проект и съгласно Договор за СМР /строително ремонтни дейности/ №40/04.03.2015 г., с предмет „Конструктивно укрепване и трайно възстановяване на сградата на основно училище в с. Богданов дол“, с изпълнител „ЮНИС“ ООД.
По време на строителството на обекта са се явили допълнителни и непредвидени строително-монтажни и ремонтни работи и са надвишени част от количествата на изпълнените дейности, в резултат на което отоплителната инсталация, включена в одобрения инвестиционен проект не е изпълнена. Договорът с Община Перник на изпълнителя за упражняване надзор по време на строителството е прекратен. Предвид това обстоятелство обектът не е въведен в експлоатация.  

Съставен е Акт образец №15 – за установяване годността за приемане на строежа от 23.08.2018 г. 

След извършена проверка на комисия, назначена със Заповед №1271/14.09.2020г. на Кмета на Община Перник с Протокол от 26.10.2020г. е констатирано, че нередностите са отстранени от фирмата изпълнител и обекта може да бъде въведен в експлоатация, след избор на Консултант упражняващ строителен надзор по време на строителството.  
С уважение, Ст. Владимиров – Кмет на Община Перник.
ДИМИТЪР КОЛЕВ: Който желае да се изкаже да прави заявка през системата. Заповядайте, господин Александров.

АЛЕКСАНДЪР АЛЕКСАНДРОВ: Първо, благодаря за отговорите от страна на господин заместник-кмета, надявам се, че улиците, които предвиждате да бъдат обявени за провеждане на  обществена поръчка за избор на изпълнител да се случи скоро.
А по отношение на бившето училище в с. Богданов дол. За жалост, с просто око се вижда, че част от ремонтните дейности не са извършени, включително на няколко места липсва дограма и т.н. Така че, моля да направите проверка. И по отношение на останалата част от отговора се надявам, че Община Перник би могла да предприеме действия по отношение на избор на изпълнителна дейност, дейността строителен надзор. Така че, по възможност идната година да успеем да въведем тази сграда в експлоатация и ефективно да бъде използвана по предназначение. Благодаря.
СТЕФАН КРЪСТЕВ: Господин Александров, искам само да внеса едно важно уточнение, което аз лично проверих случая вчера, точно преди сесията, защото видях снимките на училището. Частта, която е недовършена е главно бившия физкултурен салон на училището, който обаче не е бил предмет на договора на тази фирма изобщо. В договора им е било включено, по-скоро премахване на частта от училището, която се е намирала над салона. При премахването обаче за жалост се срутва и това, което е надолу, и това, което виждате е реално погледнато това, което те са успели да възстановят и укрепят. Но тази част от обекта не е била предмет на договора за СМР, така че ще бъде предмет на отделни строително-монтажни работи за в бъдеще. Благодаря.
ДИМИТЪР КОЛЕВ: Господин Теофилов, няма практика реплика да искате, но ако желаете да кажете нещо на микрофона, заповядайте.

ПЕТЪР ТЕОФИЛОВ: Сключен е договор, идва фирма, която започва да прави това нещо. С багера блъска така наречения не физкултурен салон, а е киносалон на селото, където се извършват всички мероприятия  на обществеността в селото. Аз съм Кмет по това време, предоставям им документи и казвам, че тази фирма трябваше да получи средствата си  като предаде с Акт 16. След като блъсна този салон, се стигна до много спорове, много разправии. Влиза в договора, ако добре го прочете някой, че трябва да се извършат ремонтни дейности, това значи боядисване, смяна на прозорци и  направа  на еди какво си т.н. Не зная платено ли им е или не им е платено и думата и репликата я взех за това, ако им е платено на каква база, тъй като в договора пише – плаща се 50 % авансово  и при Акт 16 се изплаща еди какво си. По молба на строителя и настояване на отговарящото ръководство, сигурно им се отпусна една сума. Дали са им платени докрай тези пари или не, ако не са платени са около 60 000 лв., тези пари може да се дадат на една фирма да довърши този салон.
ДИМИТЪР КОЛЕВ: Благодаря. Следващи два въпроса от господин Денислав Захариев:  „Два въпроса имам – първият касае останалите в града предизборни материали, а именно плакатите, които се веят на всички входове на града. Спомняте си, че април месец отново зададох същия въпрос, тогава колегите от другите парламентарни партии, тъй като ние от ГЕРБ не лепим много, бързо свалиха своите и тъй като сега вече доста време след единадесети юли седят непочистени, това отново ме кара да задам своя въпрос, а именно Община Перник, Инспектората има ли санкционирани политически партии затова, че в срока на Заповедта на Кмета не са си свали предизборните материали и не са почистили местата, на които са ги разлепвали.


Вторият ми въпрос е заедно с господин Александров, имахме среща с граждани на Перник в кв. „Мошино“, именно всички перничани го знаят Хранкомерс – градинката пред Хранкомерс, там в тази градинка освен детска площадка има и една зелена площ с малко дървета и трева в близост до главният булевард „Юрий Гагарин“, един тротоар ги дели, там малките деца от „Мошино“ ритат футбол на тази поляна и топката много често им излиза на главния път, моето предложение и се надявам на бърза реакция от страна на Общината, а на следващата сесия да отговорим, че е изпълнено, защото именно сега децата са в тези тревни площи е в края на тревната площ до тротоара да изградим една съвсем елементарна ограда, която няма да е по-дълга от 20 метра, казвам всичко това, за да стане ясно, че не става въпрос за кой знае какъв размер средства, с тази ограда, която ние изградим няма да позволява топката на децата да излиза на главния път и по този начин да предизвикаме, не дай си боже, някое пътно транспортно произшествие. Благодаря Ви за вниманието.“. Господин Кръстев, имате думата.

СТЕФАН КРЪСТЕВ: Уважаеми господин Председател, уважаеми господин Захариев, по отношение на първото Ви питане, уведомявам Ви, че служители на Звено „Общински Инспекторат“ при Община Перник са извършили проверки за наличие на агитационни материали на територията на гр. Перник. По време на проверките не са установени нарушения и съответно не са налагани санкции. 

И вторият Ви въпрос: Уважаеми господин Председател, уважаеми господин Захариев, във връзка с постъпилото питане от Общински съвет към Кмета на Община Перник от заседание, проведено на 29.07.2021г. относно  изграждане на предпазна ограда в градинката пред Хранкомерс, Ви уведомявам следното:


В  УПИ I има изградена детска площадка за игра на деца от 3 до 12 години, както и тревни площи с алеи и пейки. 

С оглед избягване на инциденти и пътно-транспортни произшествия се предвижда изграждането на декоративна ограда в района. С уважение, Ст. Владимиров – Кмет на Община Перник.

ДИМИТЪР КОЛЕВ: Заповядайте, господин Захариев. 

ДЕНИСЛАВ ЗАХАРИЕВ: Уважаеми колеги, относно отговора за градинката на Хранкомерс, аз се надявах искрено, такъв малък обект, който не представлява нищо, ще защити здравето на пернишките деца, вече да ми се отговори, че е изпълнен. Наистина се надявам, поне написаното, че ще бъде реализиран обекта, да не останат едни хубави пожелания. Защото преди една година, имах питане относно светофара на Мошино и добавянето на допълнителни секции към него, също ми беше отговорено, че това ще се случи, все още не се е случило. И искрено се надявам декоративната ограда да не отиде при секциите – допълнителните на светофара на Мошино. В крайна сметка това касае живота и здравето на перничани и да чукнем на дърво, силно се надяваме да не се питаме тук, защо не е направено, след трагичен инцидент.
Относно другото ми питане за плакатите, агитационните материали, аз наистина се изумявам от написаното, декларирам, че това не отговаря на истината, че е абсолютна неистина. Лично аз ще отида и ще заснема агитационните материали, заедно с отговора на питането, че няма такива и ще ги споделя на обществеността. Това ви го обещавам. И наистина една препоръка към Община Перник, това е официален документ, в който пише неистини, че няма агитационни материали, ми може да отидем до който и да е подлез и ще видите агитационните материали. Не е сериозно, като институция да ми отговаряте по този начин. Благодаря ви. 
ДИМИТЪР КОЛЕВ: Господин Кръстев, нещо ще кажете ли? – Не.
Преминаваме към следващия въпрос, той е от колегата – господин Андрей Павлов: „Уважаеми господин Председател, уважаеми господин Заместник - кмет, уважаеми колеги, уважаеми гости, питането, което искам да поставя на тази сесия на Общински съвет е свързано с качеството на уличното осветление и по-конкретно с поддръжката на уличното осветление в града. Всички знаем, че уличното осветление в града на повечето места е остаряло, амортизирано и създава множество проблеми в своето функциониране, неработещи улични тела, чести аварии и липса на осветеност на много от участъците. Питането ми е свързано обаче с поддръжката на това улично осветление, има и части в града, в които уличното осветление е подновено с ново и дори там не се осъществява качествена поддръжка. Получих множество оплаквания от граждани свързани с подадени сигнали за неработещи стълбове и никой не реагира. Аз самия съм потърпевш, пусках сигнали за един участък, може би в рамките на три-четири месеца съм се обаждал сигурно над пет пъти, повече по два пъти на месец и така и не се случва подмяната на тези осветителни тела и да добавя те не са от старите улични стълбове, а са нови лед осветителни тела и се чудя защо е занемарена тази поддръжка, защо не се осъществява, какво се случва. Доколкото  знам поддръжката се осъществява от Общинско предприятие ФЛОР, нямаме ли човешки ресурс да стигнем да реагираме с тези проблеми, да вземем отношение и да се отстранят повредите, в крайна сметка става въпрос за подмяна на крушки, не става въпрос за някакъв сериозен ремонт, че да се бавим с толкова  месеци и наистина потресаващо е, аз се чудя, за три месеца толкова да не се намери време да се отстранят тези неизправности ми се струва абсурдно, не знам явно трябва да се търсят някакви други начини, за да може да се реагира в такива ситуации, назначаване на още хора или не знам аз, вече това са си проблеми на Общинското предприятие и на неговото ръководство. Благодаря.

СТЕФАН КРЪСТЕВ: Уважаеми господин Председател, във връзка с питане на общинския съветник Андрей Павлов към кмета на община Перник от заседание, проведено на 29.07.2021г., относно качеството и поддръжката на уличното осветление на територията на общината, Ви уведомявам следното:

ОП „ФЛОР“ поддържа уличното осветление на територията на община Перник след приключването на договора на фирмата изпълнител през 2020г. От началото на 2021г. до изготвянето на отговора служителите на общинското предприятие са работили на 1499 адреса по аварии, подмяна на осветителни тела, ремонт на трафопостове, възстановяване на прекъснати или откраднати кабели, изграждане на нови линии – подземни и въздушни.  Благодарение на работата на екипите, уличното осветление във всички села на територията на община Перник вече работи през цялата нощ. Подписаният след приключването на обществена поръчка на 27.05.2021г. договор за доставка на материали и изделия за извършване на експлоатационна поддръжка, ремонтно-възстановителни дейности и дейности по основен ремонт и изграждане части на системата за публично външно осветление улесни работата на служителите на предприятието. Доставената нова автовишка, която ще заработи до дни също ще спомогне за по-бързата и ефективна работа.  
АНДРЕЙ ПАВЛОВ: Благодаря за отговора, сигурен съм, че предприятието е работило по голям брой обекти през годината и че има желание нещата да са в ред, но трябва да признаем, че наистина има проблеми с уличното осветление в много части от града, това е видимо и няма как да бъде отречено. Благодаря.

ДИМИТЪР КОЛЕВ: Уважаеми колеги, следващият въпрос е от колегата Десислав Аспарухов: „Уважаеми господин Председател, уважаеми господин Заместник-кмет, уважаеми колеги, в личен разговор, господин Кмет, Ви сигнализирах и Вас лично, случайно попаднах на една обява в сайта на НАП, че продават Стоматологията и цената ме учуди 600 000 лв. за седем декара и нещо, заедно сградите с целия терен. Ще може ли да проверите, защото там в справката излезе, че целият този терен е публична общинска собственост, а в целият терен от седем декара има и отстъпено право на строеж на съвсем друга сграда, така че ако НАП нещо са си превишили правомощията проверете го и това все пак е общинска собственост и ако има варианта ние да я защитим и тя да си остане наша. Благодаря Ви.“. Уважаеми господин Кръстев, заповядайте.
СТЕФАН КРЪСТЕВ: Уважаеми господин Колев, уважаеми господин Аспарухов, уважаеми дами и господа общински съветници. Във връзка с отправено запитване, относно продажбата на Стоматологичната поликлиника в гр. Перник, ви уведомявам, че съгласно Решение №510 по протокол №4 от 15.03.2010г. Общински съвет – Перник променя правния статут на имота от публична в частна общинска собственост на база, на което е съставен Акт за частна общинска собственост №6445 от 22.03.2010 г., утвърден от Кмета на Община Перник, за ТЕРЕН представляващ поземлен имот с идентификатор 5871.504.1104 по кадастралната карта и кадастралните регистри на гр. Перник, с адрес на имота: ул. „Св.св. Кирил и Методий” №55, гр. Перник, територия: Урбанизирана, начин на трайно ползване: За обект, комплекс за здравеопазване, площ: 7105 кв. м, стар номер: 1867, квартал: 14, парцел: ХХVII, в едно със СГРАДИ с идентификатори: 55871.504.1104.1, със застроена площ 489 кв.м; на един етаж; 55871.504.1104.2, със застроена площ 702 кв.м; на шест етажа; 55871.504.1104.3, със застроена площ 54 кв.м; на един етаж; Всички с предназначение: Здравно заведение. 

С Договор за учредяване на право на строеж върху недвижим имот от 2000г. е учредено право на строеж за построяване на двуетажна сграда със застроена площ от 250 кв.м През 2005г. е сключен Анекс за удължаване срока на построяване на сградата до 2007г. През 2007г. е сключен Договор за учредяване право на пристрояване и надстрояване върху недвижим имот частна общинска собственост към обект: „Сграда за обслужващи дейности“.

Следва да се отбележи, че „Медико-Дентален център 1 - Перник“ ЕООД не е притежавал собственост върху терена както и  че с Решение №512 по Протокол №5, т.26 от проведено заседание на 27.04.2017г. Общински съвет – Перник изважда от дълготрайните материални активи на търговското дружество, недвижим имот, представляващ обект - Стоматологична поликлиника със РЗП-6 354  кв.м.


Община Перник е предприела всички законови действия за оспорване на процедурата. С уважение Ст. Владимиров – Кмет на Община Перник.

ДИМИТЪР КОЛЕВ: Господин Аспарухов, заповядайте.

ДЕСИСЛАВ АСПАРУХОВ: Уважаеми господин Председател, уважаеми господин Заместник-кмет, уважаеми колеги. Благодаря за отговора. Разбирам, че колегите в Общински съвет, които са били в мандат 2007-2011 са извадили сградата и са я направили от публична общинска в частна общинска и затова се е получило този правен казус, но виждате, че с наш акт същото ние пак сме го направили публична общинска собственост. Вие казвате, че сте предприели всички законови действия. Ще помоля, ако може Общината да поиска предварително блокиране на сделката на НАП с новите собственици. Защото тук попадаме и в другия казус, че те вече са собственици на сградата, която ние сме дали право на строеж, защото и тя попада в същия имот от близо 7 декара. И тук искам да отбележа, че няколко пъти откакто съм общински съветник, вече трети мандат, с всичките кметове имам предложение – цялата общинска собственост, която е в капитала на нашите търговски дружества, да бъде извадена от техния капитал. Ако трябва, господин Кмет, аз лично, в мое качество или в качеството на колегите, ще трябва да декларираме част от нашата отговорност, за да запазим тази общинска собственост. Ако трябва да вземем заем, да бъдат изплащани, защото виждаме, че на безценица взимат нашите имоти. Така ще стане и с ДКЦ, предполагам, че така ще стане и с Профилакториума. Видяхте, че на косъм спасихме тролейбусното депо, тогава. Апелирам всички да помислим, защото моето предложение вече не се приема за пореден път  тази общинска собственост да бъде извадена от капитала и да си стане отново публична общинска собственост. Благодаря ви.
ДИМИТЪР КОЛЕВ: Благодаря Ви, господин Аспарухов. Изчерпаха се отговорите на въпросите.

Уважаеми колеги, имате думата за питания. Заповядайте, господин Захариев.
ДЕНИСЛАВ ЗАХАРИЕВ: Благодаря Ви. Два въпроса ще си позволя да задам, както ми позволява и Правилника.

Първият касае един проблем в с. Селищен дол, едно от малките населени места на територията на община Перник. В това село будни родители на малкото деца, останали в него, са направили детска площадка с батут в двора на кметството. Там, в момента има някакъв проблем с кметския наместник, който се оказва, че батута му пречел, сигурно на изгледа към кметството, не зная какво му пречи точно. Моят въпрос е - общинската администрация да направи проверка, да проведе разговор с кметския наместник и се надяваме това добро дело на тези родители там, които се опитват да облагородят стара детска площадка, да я доразвият, закупуват уреди, да бъде продължено, а не да му се пречи.
Вторият ми въпрос е от граждани, които ме потърсиха, касае с. Кладница. Като говорим, че във вилната зона на селото се изгражда обект, който представлява къща, басейн, заведение за хранене. Това е една дълга преписка, която е вървяла в Общината и в прокуратурата. Жалбоподателите твърдят, че с наличната техника се разбива улица „Цар Самуил“ в населеното място и не се възстановява. Моят въпрос е Община Перник да направи проверка, да установи нарушен ли е асфалта, следствие движението на тази тежка техника и ако е, ще последват ли санкции към изпълнителя на строежа, естествено, ако се окаже, че това нарушаване на пътната настилка е от изпълнителя на строежа. Ще последват ли санкции, ще бъде ли възстановена във вида й? Благодаря ви.
ДИМИТЪР КОЛЕВ: Други колеги? Може ли през системата, господин Миланов. 
МИЛАН МИЛАНОВ: Системата не ни дава, когато ние искаме да отговорим, т.е. когато сме отправили питане и искаме да отговорим на питането, правим заявка чрез системата и системата сега не ни дава възможност да зададем въпроси. Ето тук са колежките – служители да кажат. Просто в момента не може да се зададе въпрос, след като ние сме отправили реплика на отговор на даден от нас въпрос.
ДИМИТЪР КОЛЕВ: Заповядайте за питания, господин Миланов.

МИЛАН МИЛАНОВ: Предполагам и колегата Захариев, точно поради тази причина не получи възможност да отговори.

Моят въпрос е, уважаеми господин Кмете, за пореден път искам да Ви попитам 2015г. бе монтиран котел на пелети в т.нар. Специализирана болница за долекуване и рехабилитация или известен в публичното пространство Профилакториум. Въпросаът го задавам, защото сега в настоящата сесия има точка, в която се предлага вариант за нов котел за закупуване на СБПЛР. През далечната 2014г. Общински съвет Перник гласува 150 000  заем да вземе, за да закупи котел на пелети в Профилакториума, далечната 2015г. този котел бе монтиран, 150 000 лв. пернишките данъкоплатци платиха за котел. Този котел и до ден днешен не е пуснат. В миналия мандат на моя въпрос за този котел бе отговорено, че се водят съдебни дела. От 2015 до 2021 година са 6 години, има ли яснота докъде са стигнали съдебните дела, какво става, има ли наказани лица, има ли потърпевши, защото всички ние перничани 150 000 лв. платихме за монтирането на такъв котел в СБПЛР, който се оказа до ден днешен, не е пуснат в експлоатация, няма наказано лице, няма някой да върне парите и сигурно след някой и друг месец или година ще пожелае някой да го нарежем за скрап и да го издадем за скрап. Та, докъде стигна процедурата със съдебното дело за този котел на СБПЛР, известна с името Профилакториума?
ДИМИТЪР КОЛЕВ: Господин Теофилов, заповядайте.

ПЕТЪР ТЕОФИЛОВ: Господин Председател, господин Заместник-кмет, уважаеми колеги. Към мен са постъпили много въпроси от обикновени граждани, които управляват моторни превозни средства. Въпросът е следния: Кой от Общината определя поставянето на т.нар.  неравности или полегнали полицаи? И на каква база, изключвам тези, които са поставени, съгласно наредба пред еди какви си сгради, пред еди какво си, имам предвид, примерно „Граово“, тук за Брезник пътя  има полегнали полицаи, имам предвид Ярджиловци, Батановци и между Бела вода са поставени. На каква база ми е питането и колко струва един такъв, като финансиране, защото би следвало, аз имам друг отговор, за по-евтино да излезе как може да го направим. Благодаря.
ДИМИТЪР КОЛЕВ: И аз благодаря, господин Теофилов. Други колеги, които да желаят да зададат своите въпроси? Заповядайте, господин Павлов.

АНДРЕЙ ПАВЛОВ: Уважаеми господин Заместник - кмет, уважаеми господин Председател, уважаеми колеги общински съветници. Миналата седмица реших да посетя крепостта Кракра и да се разходя горе, тъй като може би много дълъг период от време не бях ходил там и реших да се кача, но в тъмната част на деня, вечерта след 9.00 часа беше. За съжаление обаче, още с влизането в историческия обект се наложи да се върна и не поради друго, а поради факта, че цареше пълна тъмнина на крепостта, нито една осветителна лампа не работеше, т.е. осветлението, което трябва да обслужва алеите, които бяха изградени там не функционираше, абсолютно всичко беше в покъртително състояние, неокосени тревни площи. Честно казано ме беше страх да вляза и се върнах, и забелязах, че почти нямаше други посетители по това време на деня. И се чудя, дали не е редно този туристически обект, който все пак е с голяма популярност на територията на страната ни, една от най-големите крепости, известна със своите исторически герои, все пак да получи една минимална поддръжка, свързана с елементарни неща, като осветление, косене, поне да има някакъв елементарен вид, тъй като, пак ще се повторя, вечер там е абсолютна непрогледна тъмнина, нито една лампа не светеше. Реших да мина по периферията на крепостта, на която са разположени едни осветителни тела, тип китайски стоки от битака, които светят в най-разновидни цветове и светлини, които честно казано, създават един неприятен усет и едно неприятно усещане, когато се минава оттам, тъй като светят директно в очите и създават усещането, че сме в магазин за китайски стоки. Общо взето абсолютно невъзможно беше да се проведе и да се осъществи разходка по това време на денонощието. Та питането ми е, дали не е възможно поне елементарните неща да бъдат поддържани за нормалната експлоатация на този туристически обект? Поне алейното осветление да бъде възстановено, тревните площи, които се намират там да бъдат поддържани правилно, а не на места да има бурени, пораснали треви, за да може да стане възможно посещаването от туристи, в т.ч. и от перничани, все пак това е знаков обект за нашия град. Благодаря.
ДИМИТЪР КОЛЕВ: Други колеги? Ако няма. От името на група, г-н Петков, заповядайте.
ВАЛЕНТИН ПЕТКОВ: Господин Председател, от името на група 30 минути почивка.

ДИМИТЪР КОЛЕВ: Обявявам 30 минути почивка.
Заседанието продължи в 11.50 часа с проверка на кворум. В залата присъстват 20 общински съветници.
ПО ТОЧКА 2 ОТ ДНЕВНИЯ РЕД - ОБСЪЖДАНЕ СИТУАЦИЯТА В „ЖИЛФОНД“ ЕООД, ГР. ПЕРНИК

ДИМИТЪР КОЛЕВ: Преминаваме към следваща точка, по предложение на госпожа Андреева, това беше именно информация, относно „Жилфонд“. Искам аз да кажа няколко думи. Да помоля господин Аспарухов за малко да заеме моето място.
Заседанието се води от Заместник-председателя на Общински съвет Перник ДЕСИСЛАВ АСПАРУХОВ.
ДЕСИСЛАВ АСПАРУХОВ: Заповядайте, господин Колев.
ДИМИТЪР КОЛЕВ: Уважаеми колеги, ще бъда кратък, но много ясен ще се старая да бъда. Няма да се връщам на последната сесия, там само искам да обобщя какво се случи. Имахме освобождаване на управителя на „Жилфонд“ и Общинският съвет избра нов управител, след това съм информиран, че на стария управител, освен, че ние сме го освободили е прекратен договора за управление, направен е договор за управление на новия управител, който е част от документите за неговото вписване. Той е взел всички необходими документи от Общинския съвет, оказано му е съдействие и след това е отишъл да се вписва, като искам да подчертая тук пред всички вас, че вписването си е едноличен акт. Междувременно той е подал и оставка, като вътре е написал, че ако не бъде освободен веднага, това да се счита за тримесечен срок за освобождаване. Всичко е докладвано, всичко е разпределено на комисии и цялата информация е била публична и явна. След което, ние получаваме информация, че той има отказ от вписване, бил е извикан в Общинския съвет, това направи господин Десислав Аспарухов, той е изявил желание и в момента прави втори опит да се впише, като едновременно заявявам, че му стои оставката, както си я е подал, това също си е негов личен акт. Това е, което се е случило, това е, което е било явно, прозрачно, публично, председателите на комисии са уведомени. От тук насетне искам да кажа няколко думи и за пожара, който е горял в склад на „Жилфонд“ на Максим табан. Пожарът става в два часа през нощта, аз съм уведомен от дежурния по Гражданска защита, малко след обяда на другия ден. В момента, в който съм бил уведомен, веднага звъня на председателите на групи, уведомих веднага господин Денислав Захариев, уведомих веднага госпожа Ралица Андреева, уведомих веднага господин Георги Захариев, а за групата на БДЦ съм уведомил господин Десислав Аспарухов, като помолих господин Десислав Аспарухов веднага да отиде на място, което той и направи, бил е на място, тогава е имало и пожарна, и полиция, по неговите думи и непрекъснато ме е държал в течение по телефона. Това е, което мога да кажа. Какъв е бил пожара, аз не мога да кажа – умишлен, не умишлен, има си компетентни органи, имало си е там Полиция, Пожарна, случая се разследва и компетентния орган, да се надяваме, че в скоро време ще се произнесе какво и как е станало. Повече аз нищо не мога да кажа по този въпрос и затова си заемам мястото. Господин Аспарухов, нещо, ако имате да го питате за подробности е готов да каже.
Заседанието се води от Председателя на Общински съвет Перник –ДИМИТЪР КОЛЕВ.

ДИМИТЪР КОЛЕВ: Имате думата по точката. Две заявки за изказване, по реда на заявката, за изказване има думата господин Аспарухов.

ДЕСИСЛАВ АСПАРУХОВ: Уважаеми господин Председател, уважаеми господин Заместник-кмет, уважаеми колеги. Както Вие казахте и аз да дам малко повече подробности.  С господин Ненков, който бе избран за управител, при първия отказ, когато разбрахме, че има проблем с него, говорихме, след това бяхме и в Агенцията по вписвания, разбрахме къде е проблема, в декларацията, след което му бяха върнати документите, той ги комплектова и наново документите са подадени за втори път за вписване в Агенцията по вписванията, за което се чака вече отговор, все още не е излязъл отговор при подаването на вторите документи от господин Ненков.

Във връзка с пожара, бях там, от преди обяда до късния след обяд, бяхме на място и новият управител беше, пожарната, полиция дойде, разследващите, обиколихме и видяхме. Малко повече подробности, дали е умишлен или не е умишлен палежа, това ще го кажат органите, които имат това право, ние не може да дадем конкретен отговор. Изгоряло е почти всичко в сградата и постройката. Това, което видяхме, горе - долу ценните неща са изгорели и коли. Видяхме, че течността за ледената пързалка, която беше в едни туби е изгоряла, дали е наполовината или е цялата, не мога да ви кажа и най- много са щетите в дърводелския цех, там е изгорял целия, това са машини, които са работили и е изгоряло цялото. Общо взето там, да ви кажа е страшно, самият обект на „Жилфонд“ е страшен, то едва ли не е превърнато в някакво сметище. Мисля, че трябва да отидем, за да видим за какво иде реч, всичките съветници. Благодаря ви.
ДИМИТЪР КОЛЕВ: По реда на изказване, госпожа Ралица Андреева има думата.

РАЛИЦА АНДРЕЕВА: Ще започна, господин Председател, отзад –напред, от пожара. Бих била благодарна на господин Аспарухов, след като той така в детайли като заместник-председател се е занимавал със случая, да каже към днешна дата има ли оценка на щетите, на каква стойност възлизат, дали е имал застраховка обекта и въобще това е един въпрос, който смятам, че трябва да стои на вниманието от тук нататък на бъдещ управител, пък и на нас като Общински съвет, до каква степен и в какви части са застраховани обектите на съответните дружества. Защото независимо от причината за пожара, щетите са налице. Така че, господин Аспарухов, ако може да ми отговорите на този въпрос. Колкото до ситуацията с управителя, на мен ми се струва, че независимо от това дали ще бъде вписан или не, след като сега разбираме и за този проблем, в крайна сметка стои с пълна сила внесеното негово заявление в деловодството на Общински съвет за освобождаване. Така че, Агенцията по вписване с какво решение ще излезе, за мен няма никакво значение, предвид, че ние имаме подадено заявление  от избрания от Общински съвет временен управител и ми се струва, че днес трябва да вземем някакво решение и по този казус. Друг е въпроса, който аз още преди да се премине към избор на временен управител на предходната сесия, го коментирахме и на комисии, че не може да си позволим като орган да оставим едно дружество без управител, поради много битови причини, една от които е, че някой трябва да разпише поне заплатите на хората, работещи в дружеството, те не са виновни за ситуацията създадена около това дружество и не е несериозен и този въпрос, така че, моля да помислим и по тази тема и да вървим в посока едно решение, което да е добре, макар и временно, и за дружеството пък и за хората, работещи в него. Благодаря ви.
ЛЮБОМИР ЖОТЕВ: Реплика. Госпожа Андреева, Вие сте права в това, което казвате, само че, аз очаквах, след като сте вносител на точката и някакво предложение. Да, Общински съвет се произнесе на предишно заседание и нашето решение, мисля, че този доклад – одитния е даден на прокуратурата. Така ли е, господин Колев.
ДИМИТЪР КОЛЕВ: Точно така.

ЛЮБОМИР ЖОТЕВ: Значи, на всички ни стана ясно, че има някаква криминална история в цялата работа. Сега след всичко това, което се случва и тези пожари, лично в мен, може би съм сигурен, че не е пожар, възникнал ей така случайно. И това безвластие, в което е оставено дружеството, допълнително усложнява нещата. Само че, не можах да разбера, как така съм си подал по лични причини да не съм управител, а след това тичам с документи в Агенция по вписвания, да се впиша? Нещо, това не ми е ясно, ако някой може да ми го обясни? Изтеглил ли си е човека, това че се отказва? Това е едно на ръка, ако е размислил или другия вариант, какъв е – да се впише, пък после да го освобождаваме. Нямам представа. Може би това е идеята – да се впише, евентуално да подписва някакви документи  и след това да го освобождаваме. Логиката не я намирам, ако може да обясните.
ДИМИТЪР КОЛЕВ: Не, не се е отказал от своята оставка. Ралица Андреева, заповядайте.

РАЛИЦА АНДРЕЕВА: Господин Жотев, в отговор на това, което казахте, съгласна съм с Вас, имате основание, като вносител би следвало да предложа някакъв проект за решение, но както и Вие забелязахте, аз тепърва имам въпроси, затова настоявам за изслушване по темата. Да, може и да направя предложение за решение, но едва, когато ми бъде отговорено на въпросите, които поставих. Защото пак Ви казвам, не е лековат въпроса, за да предполага лековато отношение и отговор.

ДЕСИСЛАВ АСПАРУХОВ: Да отговоря на колежката Андреева, зададе няколко въпроса. Първо, дали е застраховано, не мога да Ви кажа, няма как да зная това нещо, това е общинска собственост. Първо, това искам да Ви кажа, че е пълна безстопанственост, с очите, каквото съм видял и разбрал, това Ви казвам, че е пълна безстопанственост, горе е буквално като сметище превърнато, склада на „Жилфонд“. Оградата на задната страна, където е паднала, не се знае от кога е паднала, от едната страна, която е от северозапад, предполагам се пада, има ограда, която е нарушена и никой не знае, че е паднала. Дали е умишлено, това трябва органите да си кажат. С пожарникарите, с разследващите органи сме обиколили абсолютно целия периметър на склада. Видели сме, какво те са си констатирали, направили са си снимките, каквото ние сме констатирали, има си ход на разследването. Какво е съхранявано вътре, нищо не мога да ви кажа, то е изгоряло, пепел само, документи, не зная, как въобще там са ходили. Моето първо мнение беше, как въобще сте влизали и какво сте направили тук, достъпа е труден да минеш пеша, камо ли да влезеш с нещо. Най-ценното, което според мен е и здраво е фадромата, с нови акумулатори и добре, че не е изгоряла. 


За управителя, господин Жотев, в разговор, той каза, че не се отказва от дадената си молба за напускане.

Размера на щетите – не зная какво е има вътре, никой не можа да ми каже какво е имало вътре, освен дървен материал и хартии, никой не можа да даде обяснение. 


Управителката не е била, беше новият управител, който все още не е вписан, който е избран, но не е вписан – Ненков и беше един от работниците, друг на обекта нямаше, освен от страна на Общината. Другите бяха – пожарната, дойде следствения отдел. Но, беше новият управител и един от работниците, който го попитахме какво горе-долу е било ценното, да е изгоряло и той не може да ни даде обяснение. Обяснението, което ни казаха, че е най-ценното е дърводелския цех, циркуляр, машините, които са били действащи и са били ценни, за другото каза, че е било дървен материал, стари хартии. Другото, което казах, за пързалката, видяхме бутилките с тази течност, една част ги нямаше, бяха се стопили и попитах каква е тази течност и каза, че е течността от ледената пързалка.

Активи, това е в баланса на търговското дружество, никой не можа да ми го даде това. Това е вече работа, от тук нататък да си изискаме ние, какво има, имало ли е и е работа на разследващите органи, аз откъде да зная какво се е водило там.

ДИМИТЪР КОЛЕВ: Заповядайте, господин Миланов.

МИЛАН МИЛАНОВ: Господин Заместник-кмет, уважаеми колеги, аз мисля, че ние не сме органа, който може да разпитва колегата Аспарухов. Тук има два въпроса, на които ще моля да ни отговорят, аз не съм специалист, умишлен, неумишлен, когато новият управител приеме, то ще се види по опис, какво е имало там и какво е нямало. Но, моите въпроси са следните: Слушам и продължавам да недоумявам. Има управител, няма управител. Нека юриста на Общински съвет да ни даде отговор. Имаме решение, с което решение сме освободили управителката и избрали нов управител, този нов управител, преди да започне процедурата да се регистрира, подал заявление да бъде освободен, след това разбирам от колегата Аспарухов, че той ходил да се регистрира, отказали му да се регистрира, поради някакви причини, не ги спомена господин Аспарухов. След това разбираме, че пак господин Аспарухов го водил за ръчичка управителя, не зная защо, пак да се регистрира и в момента чакаме Агенцията по вписването да се произнесе, ще го регистрира или няма да го регистрира. Та, въпроса ми е, имаме ли управител или нямаме управител? Аз съм категорично за избирането на нов управител, щом този е дал волеизлияние, че не иска да бъде управител, защото като продължи още някой и друг месец ситуацията, не ще изгори склада на „Жилфонд“, то общинското търговско дружество ще престане да съществува. Смятате ли, че това не е с умисъл, да се откаже този човек и след това да го накарат два пъти да ходи да се вписва, па да не се вписва, па да се вписва, па пак да не се вписва. Та, аз моля юриста на Общински съвет да ни каже, пак подчертавам, аз съм да изберем управител, който още утре  да встъпи в длъжност, веднага да поеме, да разбере какво става в това търговско дружество, ако си спомняте, ей такова нехайство беше, когато изгоря театъра, не беше дори застрахован и изгоря театъра, 5 млн. отидоха за театъра. Но, за да стане ясно всичко това, което питате, не Аспарухов трябва да отговори, а трябва да отговори управителят. И затова питам, Председателят на съвета да каже, до момента  кой изпълнява тези функции на управител, кой ръководи, как става ръководството на „Жилфонд“ в момента, защото ние нямаме вписан управител? Моля също така юристката да даде отговор, имаме ли или нямаме управител?
ДИМИТЪР КОЛЕВ: Благодаря. Това могат да кажат само юристите,  господин Миланов, затова давам думата на Евтимова. Аз съм изложил точно как са станали нещата, дали има или няма, Евтимова да каже. 

МАРИАНА ЕВТИМОВА: Уважаеми господин Председател, господин Заместник-кмет, дами и господа общински съветници. „Жилфонд“ не е нещо, което да е прецедент, винаги има един такъв правен вакуум, когато освобождаваме и избираме управители, особено като има и подадени оставки или пък предсрочно се прекратяват договорите за възлагане на управлението. Какво се случва в момента? По отношение на вътрешните правила на дружеството имаме един управител, който е освободен от Общински съвет, респективно договора му е прекратен. Избран нов управител, който в момента е в процедура по вписване в Агенцията по вписванията. Какво означава да има вписване и заличаване? Това означава, че по отношение на трети лица ще има противопоставимост на новоизбрания ръководен орган, в случай, че бъде вписан в Агенцията по вписванията. Една идея преди да помолите за моето становище, погледнах в Агенцията по вписванията какъв е статута, към момента все още не е заличено името на предишния управител – госпожа Станислава Тодорова, а стои указание, в което все още не е изтекъл срока за отстраняване на нередности по отношение на новоизбрания управител. Указанието е в посока, че не си е представил, по-скоро е представил, но според мен служителят, който е проверявал не е погледнал, че има договор за възлагане на управлението, в което е изписано ЕГН-то. Де факто в нашите решения, ние не изписваме ЕГН-та, с оглед защита на личните данни, а в самия договор, който се представя в Агенцията по вписванията се изписва, би трябвало там да се направи съответната справка за лицето, което подава заявлението и управителя. Така че, мисля, че срока изтича днес, но тези дни управителят си взе нов препис от договора за възлагане на управлението, за да може да изправи тази нередност и да изпълни указанието. Така че, той все още е в процес на вписване. Ще проследим дали е извършена съответната корекция,  като изтече срока на указанието. 


По отношение на това, кой е управител, би трябвало по отношение на вътрешните отношения да встъпи и да прояви своите действия новоизбраният управител, но само по отношение на вътрешните отношения. В случая ние сме им задали като задание да се извърши в двуседмичен срок, мисля че беше от връчване на решенията, да си направи протокол, приемо-предаване и т.н. Така че, в тази си функция той би трябвало да встъпи в действие. Доколкото е прекратен договора на другия управител, той съгласно самите клаузи на договора няма право на възнаграждение щом има прекратен договор и не би трябвало да подписва каквото и да е било. По отношение на договори с външни лица, новият управител също не може да подписва каквито и да били договори, примерно външни лица- са оперативната работа с доставчици, с банки и т.н., всичко, което е част от дейността, тъй като още не е вписан в Агенция по вписванията и няма противопоставимост на трети лица. Той, за да може да подписва каквито и да било други договори, би трябвало да си покаже удостоверение за актуално състояние, той все още не е като лице, което се е вписало. Нещо друго, което да питате и да мога да отговоря?

За оставката, исках да кажа. Наистина новоизбраният управител си е подал молба, с която иска да депозира оставката си, но ние имаме срок, в който да реагираме, това не означава сега и веднага. По принцип, ако се впише, от вписването по закон има тримесечно предизвестие. От друга страна пък, ние – Общото събрание, имаме едномесечен срок, в който да се реагира дали да се приеме тази оставка, дали да се освободи този управител или да не се освободи. От своя страна пък от изтичане на предизвестието, управител, който е депозирал молба има едномесечен срок, ако Общото събрание не е реагирало, да си се отпише сам. Така че, тази оставка, така наречена стои в тези срокове и нищо не е фатално, че днес не е избран или е избран нов управител. Ако все пак Общински съвет, действащ като орган на Общо събрание реши, че днес трябва да се избере, с оглед на всички тези неща, които коментираме днес и е от изключителна важност да се избере нов управител, може би, казвам, че това е правен прецедент, досега не се е случвало в нашия Общински съвет, може би е по-редно, тъй като още нямаме вписване на новия управител, да вземем решение, с което да отменим своето решение от предходната сесия и да се избере нов управител. Тъй като ние не може да освободим по смисъла на ТЗ управител, който още не е вписан. За мен поне не е изчистено като правна форма. 


Така че, вариантите са ни да си отменим решението  и след това ще поставим обаче нов прецедент. Ако в утрешния ден новоизбраният управител се впише, ние ще трябва да вземем още едно решение, с което да го освободим и да изберем нов. С две думи, аз бих посъветвала Общински съвет да изчака дали ще има вписване, като срока е съвсем скоро и ако се налага да се свика една извънредна сесия само за освобождаване на управителя, да се изчака процедурата да се довърши, това само с оглед на ръководния орган. По чист е варианта. Ще създадем нов правен прецедент, ако днес си отменим само решението. Нещо, ако мога да добавя, ще отговарям.
ДИМИТЪР КОЛЕВ: От името на група, госпожа Андреева.

РАЛИЦА АНДРЕЕВА: Искам да предложа две неща: Първото е повод възникналия пожар и въобще ситуацията в дружествата, и ви предлагам да вземем решение, с което задължаваме управителите на всички търговски дружества да предоставят в седемдневен срок информация, относно наличието на застраховки на обектите, които са в активите на дружествата. Защото, хубаво ни припомни господин Миланов за ситуацията с Двореца на културата, но тук е малко по-различно. Всеки управител има права и задължения, произтичащи от договора му за управление и той е човека, който е длъжен да предприеме подобни действия. Така че, нека при нас да има информация за всички дружества, да не се окажем изненадани на по-късен етап и по тази тема за друго дружество. 


На второ място, аз правя предложението да бъде взето решение днес за отмяна на решението  от предходното заседание. Аргументите ми за това са следните: Датата на подаване на заявлението на невписания управител предхожда датата на подаване на документите за вписване. Така че, ние имаме аргумента да отменим решението си, това, че той после е подал, ако изрично се иска от нас нарочно решение за избор на нов, да, извънредна сесия или друга процедура, която да вървим, но към днешна дата, ние освен да вземем решение по отмяна на предходното ни, нямаме полезен ход. Каквото е могло да се забърка като каша, с извинение за неакадемичния израз, е забъркано. Да си отменим решението от предходното заседание за избор на ВрИД управител, ако има предложение за нов, да изберем, но така или иначе датите на съответните документи са различни и ние сме длъжни да се произнесем. Така че, това са двете ми предложения за решение.
ДИМИТЪР КОЛЕВ: Благодаря Ви. Реплика, Десислав Аспарухов.

ДЕСИСЛАВ АСПАРУХОВ: Исках да отговоря на господин Миланов, мисля, че госпожа Евтимова отговори. Ние сме действали по процедурата и по решението на Общински съвет да направим всичко възможно човека да се впише. Не съм водил за ръчичка никого, само си е ходило момчето, ние сме проверявали с техническите сътрудници към Общинския съвет, ние сме ходили и сме проверили каква е ситуацията. 

Напълно подкрепям госпожа Андреева за първото предложение, но за първото, само искам, ако може, когато ни дават информация управителите, да ни дадат и някакво становище и доклад за състоянието на всички активи, които имат. Поне ние да знаем какво има и в какво състояние са тези активи. Дали са застраховани, о, кей, но това трябва да го изискаме абсолютно задължително. Защото ние знаем, че всичко е точно, обаче се отива и се вижда, че хаоса е пълен.

ДИМИТЪР КОЛЕВ: Господин Андреев, заповядайте.

АНДРЕЙ АНДРЕЕВ: Аз се чудя как сме в състояние от едно просто нещо, да направим такава каша. Какво се случва сега, тя Евтимова, много добре го каза, малко го разводни, обаче. До два-три дни се очаква Търговският регистър да регистрира новия управител по нашето решение и веднага старият управител отпада. По същество ние няма да имаме управител там. Кой ви накара, след като той има желание да не се занимава с тази работа, писмено го е пуснал, да го карате да ходи в Търговския регистър? Още повече, онзи ден, преди той втори опит да направи в Търговския регистър, ПК“ИВСПИ“ реши по неговото заявление да го освободи. Кой ви накара, да направите това? Значи, вие не сте дали цялата информация, тогава, защото вече са излезли указания за отказ от вписване и вие тича, тича и отново отиваме там да караме човек да се вписва в Търговския регистър, като той не иска. Каква сега каша правим? Ако приемем решение за освобождаване и изберем нов, стария още не е вписан в Търговския регистър, какво избираме, тези веднага ще ни го върнат от там. Пълна каша. Очевидно е, че трябва да изчакаме той да се впише и през септември да вземем решение за освобождаването, това е решението. Най-добрия вариант беше, сега, аз доколкото знам, поне очаквам да има предложение, така ни беше казано на ПК“ИВСПИ“, да има сега предложение за нов управител, обаче как ще стане този нов управител? Що се отнася до застраховките, добре, нещо простичко е това. Разводняваме нещата и сега ще гледаме какво е състоянието на активите, ми то е ясно какво е състоянието на активите, затова освободихме  управителя на „Жилфонд“. Така ли е, Жотев? По-ясно не може, там е написано всичко, включително и за този склад, че там е пълна каша. Какво се сега питаме какво било, затова го освободихме. Така че, Евтимова, не е ли по-добър вариант наистина, сега да не се занимаваме с това, той да си влезе в управление, какво трябва да направи ние сме решили вече, задължили сме го да направи нещата и през септември, ако той продължава, да го освободим и да си назначим нов? Не е ли по-добрия вариант. 
ДИМИТЪР КОЛЕВ: Заповядайте, Евтимова.

МАРИЯНА ЕВТИМОВА: Вариантите са от там нататък два: Единият вариант е, веднага щом излезе вписването да се вземе решение за освобождаване на този управител и вписване на нов до провеждане на конкурс или ако излезе вписването на новоизбрания управител да вземем на следващата сесия решение за провеждане на конкурс, за да може да си се проведе процедурата.
АНДРЕЙ АНДРЕЕВ: По същество това е едно и също нещо, иначе трябва да правим извънредна сесия.

МАРИЯНА ЕВТИМОВА: При всички положения ще имаме конкурс, но за конкурс се иска време, а този управител е избран до провеждане на конкурс. От нас зависи, от Общото събрание зависи как да се задвижи процедурата по-бързо. Но, ако сега се вземе решение само да се отмени предходното решение, то трябва под условие да има и втора точка, в случай, че се впише управителя еди кой си в Агенция по вписванията, Общински съвет дава съгласие да бъде освободен предсрочно, за да изберем друг, иначе ще имаме избрани двама и нов прецедент. Казвам, ако днес се вземе решение да се отмени предходното и се избере нов управител в правния мир ще имаме един, който е в процедура по вписване.

АНДРЕЙ АНДРЕЕВ: Попадаме в дупка. Предложението ми е да спрем до тук, до септември месец, да видим как ще се развият нещата.

СТЕФАН КРЪСТЕВ: Господин Колев, ако позволите и аз да взема отношение.

ДИМИТЪР КОЛЕВ: Можете по всяко време.
СТЕФАН КРЪСТЕВ: Уважаеми господин Председател, уважаеми дами и господа общински съветници. Адвокат Евтимова много ясно очерта хипотезите и възможностите, които стоят пред вас. За нас, като администрация, въпрос от изключителна важност е там да не се създава вакуум и максимално бързо да се вземе решение за избор на нов управител. Обръщам внимание, че следващата точка в дневния ред  касае готовността на училища и детски градини за започване на новата учебна година. Това са част от обектите, за които именно разчитаме на „Жилфонд“ за текущи ремонти, за спешни дейности, за които няма възможност да се чака провеждане на обществена поръчка и избор на външни изпълнители. Така че, въпроса е, в интерес на истината от изключителна оперативна важност за нас и становището на кметския екип, на ръководството на Община Перник  е възможно най-бързо да се намери изход от създалата се ситуация и ако е възможно още на това заседание. Благодаря ви.
ДИМИТЪР КОЛЕВ: Госпожа Андреева.

РАЛИЦА АНДРЕЕВА: Аз, господин Колев, категорично съм съгласна с това, което каза адв. Евтимова, обаче, в крайна сметка от утре ще се озовем в ситуация, ако не вземем днес решение поне за отмяна на старото и ако има готовност за избор на нов, ако не вземем такова решение, вие разбирате ли, че хората и заплатите не могат да си вземат. Още повече, това което каза и господин Кръстев. Настоявам да бъде подложено на гласуване моето предложение за отмяна на решението, ако има проблеми и ако възникне казуса, за който вече адв. Евтимова говори, да, ще се наложи извънредно заседание да преповторим избора на управителя. Към днешна дата нека отменим решението си, защото това е единствената правна възможност, която имаме по казуса и ако има готовност и има предложение за избор на нов да го решаваме днес. Пък вече какво ще стане от тук нататък, говоря като необходими наши решения за избор на управител, за освобождаване, ако се налага, няма пречка да се съберем на извънредно заседание. Но днес настоявам да се вземе решение за отмяна на предходното и избор на нов. 

ДИМИТЪР КОЛЕВ: Господин Миланов.

МИЛАН МИЛАНОВ: Господин Заместник-кмет, уважаеми колеги. Чуха се много приказки и от всичко това, което се каза, аз оставам с убеждение, че няма нищо случайно. Няма нищо случайно, защото тук чух, че ПК „ИВСПИ“ взела едно решение, пък не била получила информация, пък след това друго решение. Нали така, господин Андреев, Вие се изразихте? Няма нищо случайно и в момента отново се опитват да ни поставят в една улица без изход, за да продължи агонията на това търговско дружество и безотговорността, която съществува в момента. Аз внимателно слушах предложението на госпожа Андреева и съм съгласен да отменим, обаче какво като решение? Ние в решението имаме няколко точки, ако си спомняте т.1 – освобождава, след това има втора точка – в какъв срок да се приеме приемане-предаване. Решенията са отделни? Доколкото разбирам предложението е само да се отмени решението с което избираме лицето за управител, без останалите решения? Разбрах Ви. Така че, мисля, че няма нищо случайно, всичко, което се случва в рамките на един месец показва, че някой има интерес да бъде унищожено общинското търговско дружество „Жилфонд“, което винаги е било подкрепа на Общинската администрация. Не само на тази и на предишните, и на по-предишните, когато има обекти, които няма кой да се яви, когато няма желаещи, единствено общинското търговско дружество „Жилфонд“ реагира мигновено, на момента, за да отстрани авариите. Аз мисля, че това търговско дружество е необходимо, потребно, трябва да се постараем да направим всичко възможно да го запазим, защото такива обекти непрекъснато ще изникват, които имат нужда от спешен порядък, да се вземат мерки и да се отреагира.
ДИМИТЪР КОЛЕВ: Реплика, госпожа Андреева.

РАЛИЦА АНДРЕЕВА: Господин Миланов, кратката ми реплика към Вас е свързана с формулировката на моето предложение. Мисля, че бях достатъчно ясна какво предлагам в тази част и то е отмяна решението за избор на временно изпълняващ длъжността управител на „Жилфонд“ ЕООД, Перник. И доколкото макар, че не бях на предходното заседание, от това поне, което съм погледнала като решения и документи освобождаването на госпожа Тодорова е предмет на друго решение на Общински съвет и него въобще не го коментирам. Моето предложение, във втора точка, като първа пак повтарям – задължителна информация за застраховките на обектите на дружествата, втора точка – отмяна решение, съответния номер за избор на ВрИД управител. Приемам да бъдат и отделни решения, няма проблем от тази гледна точка.

ДИМИТЪР КОЛЕВ: Благодаря. Господин Басмаджиев за изказване.

ПЕТЪР БАСМАДЖИЕВ: Аз искам малко да изляза извън темата, защото това едно време съм го работил. Разбирам сега от колегите, че в миналия мандат са пуснати за ликвидация и „Перник-Инвест“, както и „Обреден дом“. Защо не помислим, защото предмет на дейност на работата на „Жилфонд“ не е много далеч от това, което изпълнява „Перник-Инвест“. „Перник- Инвест“ какво представлява в момента? – Там се съдържат архивите, да кажем от 50 години назад, нямам представа, или 40, повече може би, на жилищния фонд и още от сега преди да се вземат някакви структурни промени в „Жилфонд“ или където и да е, да се помисли за едно обединяване, юридически не зная дали е правилно или как може да стане между „Жилфонд“ и „Перник-Инвест“ и чак тогава вече да се обяви конкурс за нов управител. При това положение ще изчистим „Перник-Инвест“ и вече „Жилфонд“ ще стане една структура, по-сериозна и ще отпаднат две счетоводства, ще стане едно счетоводство, един управител, вместо двама управители и други администрации в двете дружества. Това е, което ми е предложението, но юристите тук трябва да кажат, какво е възможно, какво не е възможно. Благодаря.
ДИМИТЪР КОЛЕВ: Сега на момента ли, господин Басмаджиев?

ПЕТЪР БАСМАДЖИЕВ: Сега не може, просто да се помисли и в тази посока и наред с управителя да се случи и другата случка.
ДИМИТЪР КОЛЕВ: Процедурно предложение, господин Аспарухов.

ДЕСИСЛАВ АСПАРУХОВ: Колежката Андреева хубаво предлага да отменим наше решение, но да попитаме адв. Евтимова дали е така добре или да приемем на самата заявка за оставка, която той саморъчно си е написал и стои зад нея. Защото, ако отменим предишното решение, той как ще го впише, ще отидем в друг казус? Тук имаме молба за напускане, оставка, която си е дал, гласуваме я нея, мисля, че това ще бъде по-чистия вариант. Ако отменим старото решение на Общински съвет за мен отиваме в другия казус. По-чистия вариант за мен е да си приемем неговата оставка, освобождаваме го и след това назначаваме друг на неговото място – временен.

МАРИЯНА ЕВТИМОВА: Може да има резон да звучи решението, примерно – приема оставка на господин еди кой си, в качеството му на управител и отменя свое решение № еди кой си. А вече, ако има предложение за избор на управител – задължаваме новоизбрания управител в изпълнение на това решение да заличи името на предходния управител, за да може да се завърши цикъла. Не зная днес ще има ли предложение за нов управител, защото, ако има с това предложение трябва да се вземе решение какво ще е възнаграждението, да задължим управителя да сключи договор с Кмета и да го задължим да заличи, в изпълнение на предното ни решения предходния управител.
ДИМИТЪР КОЛЕВ: Въпреки Вашето компетентно мнение, това може да го направи само вносителя на предложенията – госпожа Андреева. Трябва да подложа, това, което тя каза на гласуване.

МАРИЯНА ЕВТИМОВА: Само лице, което е упълномощено от Общото събрание може да направи вписвания и заличавания в Агенцията по вписванията. Така че, аз само давам варианти.

АНДРЕЙ АНДРЕЕВ: Господин Председател, ако има предложение за нов управител, да се направи, иначе оставаме без управител.

ДИМИТЪР КОЛЕВ: Има думата за изказване господин Денислав Захариев.

ДЕНИСЛАВ ЗАХАРИЕВ: Уважаеми колеги, над един час имаме тук едни безплодни, според мен дебати. В крайна сметка, госпожа Евтимова, в качеството й на адвокат представляващ и консултиращ Общински съвет, аз мисля, че даде една приемлива хипотеза и най-вече издържана юридически. Тъй като имаме акт на оставка, в нашия прерогатив, като Общо събрание е да го приемем или да го отхвърлим, има добавка, която тя даде и мисля, че е време да вървим към някакви конкретни действия и евентуално наистина да си отговорим на въпроса – имаме ли кандидат за нов управител, който да бъде предложен тук, защото, ако нямаме кандидат за нов управител, ние тук си губим час и половина времето, няма какво да взимаме решения. Как ще освободим сегашния управител, по-предишния сме го освободили, ама нямаме и кандидат, то няма да се получат нещата, ние наистина ще унищожим дружеството. Така че, нека да влезем в някакъв конструктивен диалог, тук е и Общинската администрация, тук са всички групи, ако има име да бъде дадено и ако това име бъде дадено, да влезем в режим поетапно, както предложи адв. Евтимова – освобождаваме управител, избираме управител, определяме възнаграждение и т.н., иначе си губим времето и олекваме, като орган. Благодаря ви.
ДИМИТЪР КОЛЕВ: Госпожа Андреева.

РАЛИЦА АНДРЕЕВА: Аз само искам да кажа, че напълно подкрепям това, което като становище даде адв. Евтимова и правя формално допълнение към проекта за решение, който внесох, а именно с текста, който предложи адв. Евтимова пред вас. 
ДИМИТЪР КОЛЕВ: Добре, уважаеми колеги. Не виждам друг, който да желае да се изкаже.

МАРИЯНА ЕВТИМОВА: Може да го формулираме, като т.1 – приема оставката на лицето, еди кое си, избран за управител с решение еди кое си, т.2 – отменя свое решение и т.3 – задължава действащия управител или задължава лицето, което сме освободили да се заличи.

ДМИТЪР КОЛЕВ: Съгласна ли сте, г-жо Андреева.

РАЛИЦА АНДРЕЕВА: Съгласна съм.

ПЕТЪР БАСМАДЖИЕВ: Не може от Търговския регистър, това не е плод и зеленчук, да извадиш доматите и да ги върнеш, трябва да се регистрираш в Търговския регистър и после да ги извадиш. Щом са подадени документите, аз сега разбрах, че са подадени документите в Търговския регистър, значи процедурата трябва да се приключи и тогава да се мине към нова процедура.

АНДРЕЙ АНДРЕЕВ: Ако нямаме такова предложение, аз пак казвам, моля ви, дайте да отложим разглеждането, много добре го каза и Басмаджиев, ако трябва да направим подобно обединение, имаме достатъчно време.
ДИМИТЪР КОЛЕВ: Има ли предложение за управител или няма? Имате думата, господин Аспарухов.

ДЕСИСЛАВ АСПАРУХОВ: Предвид създалата се обстановка, която беше и дружеството да не остане в правния хаос, който е в момента, има лице и ще го предложим, когато се стигне до точката за предлагане на нов управител – ВрИД, до провеждане на конкурс. Но за да правим предложения, първо трябва да сме освободили стария. Трябва да има решение за освобождаване на стария управител и след това да има, като т.2 избор на нов. 

ДИМИТЪР КОЛЕВ: Г-н Аспарухов, ако имате предложение …

ДЕСИСЛАВ АСПАРУХОВ: Аз името ще ви го дам, но какво решение правим, господин Председател, като имаме в момента, ние нямаме освободен.

ДИМИТЪР КОЛЕВ: Моля ви, не влизайте в диалог. Господин Аспарухов, ако имате име, дайте го и волята на Общинския съвет ще видим каква е.
ДЕСИСЛАВ АСПАРУХОВ: Предлагам за ВрИД управител до провеждането на конкурс господин Мартин Велков, ще Ви дам СV-то на Вас, за да не съобщавам лични данни.

ДИМИТЪР КОЛЕВ: Бихте ли го прочели?
ДЕСИСЛАВ АСПАРУХОВ: В момента не е тук. Образование висше – икономическо, техническо образование има, в момента е председател на Съюза на българските автомобилисти, клон Перник. Работил е в сферата на строителството. До провеждането на конкурс и следваща точка, господин Председател, да вземем решение за другата сесия да обявим конкурс за управител.

ДИМИТЪР КОЛЕВ: Няма желаещи за изказване. Започваме първо с предложението на госпожа Ралица Андреева. Първо предложение на госпожа Андреева – задължаваме управителите на търговските дружества  в седемдневен срок да представят информация дали дружествата са  застраховани. В режим на гласуване сме, уважаеми колеги.
ГЛАСУВА СЕ:
Общинският съвет гласува и със 'за' - 23, 'против' - 1 и 'въздържали се' - 0:
1. Александър Александров: За

2. Андрей Павлов: За

3. Анелия Костадинова: За

4. Божидар Живков: За

5. Валентин Петков: За

6. Велизар Варадинов: За

7. Веселин Пейчев: За

8. Георги Захариев: За

9. Денислав Захариев: За

10. Десислав Аспарухов: За

11. Димитър Колев: За

12. Кирил Леонов: За

13. Любомир Тасев: За

14. Людмил Георгиев: За

15. Милан Миланов: За

16. Милена Милошева: За

17. Огнян Деянов: За

18. Петър Янков: За

19. Петър Басмаджиев: Против

20. Петър Първанов: За

21. Ралица Андреева: За

22. Румен Ваташки: За

23. Симеон Желев: За

24. Явор Рангелов: За

прие
На основание чл.21 ал.1 т.9 и ал.2 от ЗМСМА и съгласно чл. 147 ал.2 от ТЗ, в качеството си на орган упражняващ правата на едноличния собственик на капитала в общинските търговски дружества  

РЕШЕНИЕ № 598
Задължава управителите на общинските търговски дружества в седемдневен срок от получаване на решението да предоставят в Общински съвет Перник информация относно наличието на застраховки на активите на дружеството.
ДИМИТЪР КОЛЕВ: Подлагаме второто предложение на госпожа Андреева на гласуване – „1. Приема оставката на Борис Ненков, 2. Отмяна на решението от предходната сесия за избор на ВРИД  управител на "Жилфонд" ЕООД; 3. Задължава Борис Ненков да се заличи“, така както госпожа Евтимова го възпроизведе и госпожа Андреева се съгласи. Ако трябва госпожа Евтимова да го възпроизведе пак? Не се налага. 

ГЛАСУВА СЕ:

Общинският съвет гласува и със 'за' - 19, 'против' - 1 и 'въздържали се' - 1:
1. Андрей Андреев: За

2. Анелия Костадинова: За

3. Валентин Петков: За

4. Веселин Пейчев: За

5. Георги Захариев: Въздържал се

6. Денислав Захариев: За

7. Десислав Аспарухов: За

8. Димитър Колев: За

9. Кирил Кирилов: За

10. Людмил Георгиев: За

11. Мария Маринова : Против

12. Мартин Илиев: За

13. Милан Миланов: За

14. Милена Милошева: За

15. Огнян Деянов: За

16. Петър Янков: За

17. Петър Първанов: За

18. Ралица Андреева: За
19. Румен Ваташки: За
20. Симеон Желев: За

21. Явор Рангелов: За

прие
На основание чл.21 ал.1 т.9 и ал.2 от ЗМСМА и съгласно чл.147 ал.2, вр. чл.137 ал.1 т.5  и чл.141 ал. 4 от ТЗ, във връзка с чл.24 ал.1 т.2 от ЗПП, във връзка с чл.70 ал.3 от ППЗПП, в качеството си на орган упражняващ правата на едноличния собственик на капитала в общинското търговско дружество „Жилфонд“ ЕООД
РЕШЕНИЕ № 599
1. Приема молба-заявление вх.№ ОС_403/12.08.2021г.  на Борис Ненков за освобождаването му като управител на „Жилфонд“ ЕООД, гр. Перник, поради лични причини. 

2. Отменя свое Решение № 565/29.07.2021г., Протокол № 8 от 29.07.2021г.  в частта му по пункт I /първи/. 
3. Задължава Кмета на Община Перник да прекрати с досегашния управител на дружеството договора за възлагане на управлението.

ДИМИТЪР КОЛЕВ: Сега подлагаме на гласуване предложението на господин Аспарухов, за  ВРИД управител на "Жилфонд", но искам да обърна малко внимание, колеги, тук, както преди малко колега каза, че трябва да има и възнаграждение. Абсолютно е невъзможно вече да има една, две, три, четири минимални заплати. Вече по новия ЗПП, което е залегнало в Наредбата, но тя е т.12, може да има само изчисления по бална система. Господин Захариев, процедура.

ДЕНИСЛАВ ЗАХАРИЕВ: Изчисленията по балната система ще ги прилагаме, когато приемем наредбата. Ние не сме приели Наредба, каква бална система? Тук е две, три, четири, каквото решим като заплати минимални.

ДИМИТЪР КОЛЕВ: Нека приемем наредбата, за тази бална система има влязъл закон, само това да го знаете.

РАЛИЦА АНДРЕЕВА: Господин Колев, процедура. В допълнение към това, което каза и колегата Захариев. Даже не, след като приемем, а след като влезе в сила. Ние имаме процесуален срок за влизане в сила на решението. Ми утре може да падне наредбата, така че, моля ви.
ДИМИТЪР КОЛЕВ: Добре. Ще прави ли някой предложение за заплати? Господин Аспарухов, ще правите ли предложение за възнаграждение?

ДЕСИСЛАВ АСПАРУХОВ: Колкото е била на стария, толкова да остане и сега. Старият, беше предполагам на четири минимални?

ДИМИТЪР КОЛЕВ: Тодорова беше на три, Ненков беше на четири, прочетете си го. Какво предлагате, господин Аспарухов?

ДЕСИСЛАВ АСПХАРУХОВ: Четири.

ДИМИТЪР КОЛЕВ: Добре. Уважаеми колеги, да подложим предложението на господин Аспарухов за избор на нов управител - господин Мартин Велков до провеждане на конкурс, който да получава възнаграждение от четири минимални работни заплати.
ГЛАСУВА СЕ:
Общинският съвет гласува и със 'за' - 18, 'против' - 2 и 'въздържали се' - 3.
1. Александър Александров: За

2. Андрей Андреев: За

3. Анелия Костадинова: За

4. Божидар Живков: За

5. Валентин Петков: За

6. Велизар Варадинов: Въздържал се

7. Веселин Пейчев: За

8. Денислав Захариев: За

9. Десислав Аспарухов: За

10. Димитър Колев: За

11. Кирил Кирилов: Против

12. Любомир Тасев: Въздържал се

13. Людмил Георгиев: За

14. Мария Маринова : Против

15. Мартин Илиев: За

16. Милан Миланов: За

17. Милена Милошева: За

18. Огнян Деянов: За

19. Петър Янков: Въздържал се

20. Петър Първанов: За

21. Ралица Андреева: За
22. Румен Ваташки: За
23. Цветана Пиралкова: За

не прие предложението.
РАЛИЦА АНДРЕЕВА: Най-голямата поразия, която можехме да направим е да освободим стария и да не изберем единственото предложение. По-несериозно отношение от нас, като Общински съвет не можем да си представим. С всичките рискове на това решение, пак повтарям, само че, тук не да ми се пеняви, с извинение за неакадемичния израз Аспарухов от микрофона, като прави предложение, а да се държи малко по-сериозно, на висотата на институцията, която представлява. Подобно поведение е безобразно. Правя процедура за прегласуване и моля колегите и на мен не ми харесва, и на мен не ми е познат. Само да ви питам, какво правим в ситуация, в която вече взехме решение за освобождаване. Пак казвам, с всичките рискове на тези решения. Само че, този цирк и този батак не е създаден свише. И тук инж. Андреев беше изключително прав, кой търча да го кара втори път да подава документи, да се вписва, па един път, па втори път, целия този батак. Ние в момента освободихме, с всичките рискове на това решение предходния управител и дайте да оставим ей така да не изберем новия. И на мен не ми е приятно, и аз винаги съм настоявала предложенията за управители да бъдат в залата. Можем да вземем решение да го задължим на следващо заседание да дойде да го видим, да го разпитаме, ако трябва и по народна носия, втори кръг по бански го викнете, но дайте да изберем някой днес, иначе правим още по-голям батак от това, което имаме като наличност.
ДИМИТЪР КОЛЕВ: Подлагам предложението на прегласуване.

ГЛАСУВА СЕ:
Общинският съвет гласува и със 'за' - 20, 'против' - 1 и 'въздържали се' - 2:
1. Анелия Костадинова: За

2. Валентин Петков: За

3. Василен Огнянов: За

4. Велизар Варадинов: Въздържал се

5. Вержиния Феодорова: За

6. Веселин Пейчев: За

7. Денислав Захариев: За

8. Десислав Аспарухов: За

9. Димитър Колев: За

10. Иво Петров: За

11. Любомир Жотев: За

12. Любомир Тасев: Въздържал се

13. Людмил Георгиев: За

14. Мария Маринова : Против

15. Милан Миланов: За

16. Милена Милошева: За

17. Огнян Деянов: За

18. Петър Янков: За

19. Петър Първанов: За

20. Ралица Андреева: За
21. Румен Ваташки: За
22. Симеон Желев: За

23. Цветана Пиралкова: За

прие
На основание чл.21 ал.1 т.9 и ал.2 от ЗМСМА и съгласно чл.147 ал.2, вр. чл.137 ал.1 т.5 и чл.141 ал.7 от ТЗ, във връзка с чл.20 от ЗПП, и  при условията на чл.70 ал.2 от ППЗПП, в качеството си на орган упражняващ правата на едноличния собственик на капитала в общинското търговско дружество „Жилфонд“ ЕООД

РЕШЕНИЕ № 600
1. Избира за Управител на “Жилфонд” ЕООД, гр. Перник – Мартин Велков за срок до провеждането на конкурс, но за срок не по-дълъг от 6 месеца, считано от вписване на решението за избор в търговския регистър при Агенцията по вписванията.

2. Определя месечно възнаграждение на Управителя с коефициент четири /4/ към минималната месечна работна заплата, установена за страната за съответния месец (четири минимални работни заплати за страната).

3. Утвърждава договор за възлагане на управлението на “Жилфонд” ЕООД, гр. Перник.

4. Задължава Кмета на Община Перник в двуседмичен срок от приемане на решението да сключи договор за възлагане на управлението с новоизбрания Управител – Мартин Велков.
 5. Овластява новоизбрания управител на дружеството да предприеме необходимите действия относно вписване на промените в статута на „Жилфонд” ЕООД в търговския регистър при Агенцията по вписванията - заличаване на досегашния и вписване на новия управител.

ДИМИТЪР КОЛЕВ: С което приключваме точката от дневния ред, преминаваме към следваща точка от дневния ред.
ПО ТОЧКА 3 ОТ ДНЕВНИЯ РЕД - ИЗСЛУШВАНЕ ПРЕДСТАВИТЕЛИ НА РУО И ОБЩИНА ПЕРНИК ВЪВ ВРЪЗКА С ГОТОВНОСТТА ЗА ПРЕДСТОЯЩАТА УЧЕБНА ГОДИНА:
ДИМИТЪР КОЛЕВ: Във връзка с решение на ПК“ОНКВ“ представителите бяха уведомени писмено и РУО и Общината, като от РУО ни връщат писмен отговор, вие ще разберете тук за какво става въпрос, с матури са заети, няма да могат да се явят, а от името на Община Перник ще отговори господин Кръстев. Ако позволите да ви прочета писмото, което получаваме от РУО: 

„Относно изслушване на представител на Регионално управление на образованието – Перник на заседание на Общински съвет - Перник на 26.08.2---021 г.
Уважаеми господин Колев, във връзка с постъпило в Регионално управление на образованието – Перник Ваше Писмо вх. № РД-08-02-453/23.08.2021 г. относно запознаване на Общински съвет – Перник с готовността на образователните институции от община Перник за новата учебна година Ви уведомяваме, че на 26.08.2021 г. служителите от Регионално управление на образованието – Перник са ангажирани с провеждането на държавния зрелостен изпит по български език и литература от сесия август – септември 2021 г. и е невъзможно осигуряването на представител за изслушването по т. 2 от дневния ред на заседанието на Общински съвет - Перник. Поради тази причина Ви предоставяме писмена информация към 24.08.2021 г. за готовността на образователните институции от община Перник за започване на учебната 2021/2022 г.:

Всички образователни институции в община Перник - 27 училища, 15 детски градини, ЦПЛР - Обединен детски комплекс Перник,  ЦСОП град Перник, РЦПППО – Перник и Ученическо общежитие - Перник създават организация за започване на учебната 2021/2022 г.

Съгласно заповед на министъра на образованието и науката доставката на  познавателните книжки, учебниците и учебните комплекти в детските градини и в училищата ще се извършва до 03.09.2021 г. Към момента детските градини са обезпечени с познавателни книжки за безвъзмездно ползване за учебната 2021/2022 г. В едно училище /V СУ „П.Р.Славейков“ град Перник/ част от заявените учебници за безвъзмездно ползване от учениците през следващата учебна година не са доставени и се очаква до 03.09.2021 г. да бъдат осигурени. Във всички останали училища са доставени заявените от директорите количества. 

Задължителната документация за началото на учебната 2021/2022 г. ще бъде разпространена до образователните институции до 26.08.2021 г., съгласно определения график. Към 24.08.2021 г. документацията е доставена в 24 от училищата, в 14 от детските градини, в ЦПЛР - Обединен детски комплекс Перник, в ЦСОП град Перник, в РЦПППО – Перник и в Ученическо общежитие - Перник. Съгласно графика документацията предстои да бъде доставена и в останалите 3 училища и една детска градина /V СУ „П.Р.Славейков“ град Перник, СУРИЧЕ "Д-р Петър Берон" град Перник, ТПГ „Мария Кюри“ град Перник и ДГ № 14 "Славейче" град Перник/.

От общо 15 детски градини на територията на общината 14 са кадрово обезпечени и в една предстои до началото на учебната година да бъде назначен педагогически специалист на незаетото към момента работно място. В 11 от училищата към 24.08.2021 г. има свободни работни места, които предстои до началото на учебната година да бъдат заети. Свободните работни места са публикувани на сайта на РУО – Перник.

Към момента всички образователни институции имат осигуреност за отоплителния есенно-зимен сезон 2021/2022 г.

Ремонтни дейности се извършват в 5 детски градини /ДГ "В.Терешкова" град Батановци, ДГ № 11 "Знаме на мира" град Перник, ДГ № 2 "Родолюбче" град Перник, ДГ № 5 "Вела Пеева" град Перник и ДГ № 6 "Българче" град Перник/, за които директорите планират да бъдат завършени до началото на учебната 2021/2022 г. В 8 от училищата /ПМГ „Христо Смирненски“ град Перник, VІІІ ОУ "Кракра Пернишки" град Перник, ХІІ ОУ "Васил Левски" град Перник, ХIII ОУ "Св.Св.Кирил и Методий" град Перник, ОУ „Отец Паисий“ село Ярджиловци, ОУ "Св.Св.Кирил и Методий" село Драгичево, ГПЧЕ "С. Радев" град Перник и ПГТС „Арх. Й. Миланов“ град Перник/ и в ЦСОП град Перник към 24.08.2021 г. се извършват ремонти, които ще бъдат завършени до 14.09.2021 г. По данни на директорите на три училища /СУРИЧЕ "Д-р Петър Берон" град Перник, ХI ОУ „Елин Пелин“ град Перник и VII ОУ „Г.С.Раковски“ град Перник/ и една детска градина /ДГ № 2 „Родолюбче“ град Перник/ предстои да започнат ремонтни дейности, които се очаква да приключат преди началото на учебната година. Предвижда се ремонт по ПМС № 262/ 29.07.2021 г. на сградата на ОУ "Св. Св. Кирил и Методий" село Дивотино.  

Във всички образователни институции са предприети мерки за ограничаване рисковете от разпространение на  COVID -19.

Предстои работна среща с всички директори на образователни институции от област Перник преди началото на учебната 2021/2022 г. във връзка с конкретни действия по организиране на образователно – възпитателния процес.

 Вярвам, че ползотворното ни сътрудничество ще продължи и в бъдеще.“.
Това е отговора на РУО – Перник.
Господин Първанов, заповядайте, след това ще дам думата на господин Кръстев.

ПЕТЪР ПЪРВАНОВ: Господин Председател, колеги, господин Заместник-кмет. Лично аз не съм удовлетворен от начина, по който каним представители на РУО и то не за първи път. Случва се, може би, не зная, не ги броя, но идеята тук беше във връзка с Ковид ситуацията, която се образува в държавата и виждате каква е ситуацията, изобщо в света. Какво ще правим ние с нашите деца? Пак ли ще учат дистанционно, има ли някаква подготовка, има ли някакви варианти? Или най-лесно, седим си вкъщи, учителите получават заплата от вкъщи. Едни служители от РУО, които аз не съм ги виждал, от там получават заплата, един път не са дошли да се отчетат. А като трябва да освободим ние и от данъци училищата, Общински съвет винаги реагираме бързо и адекватно, а един доклад някой няма да дойде тук да ни обясни като Общински съвет и представители на обществото, едва ли не в общината. Да дойдат и да ни кажат елементарни думи,  да зададем няколко въпроса, да видим каква е ситуацията, как ще реагираме, какво ще се случи. Затова, моето предложение е да ги поканим още веднъж следващия път, явно няма да се явят и на следващата сесия и може би ще искам едно писмо, от Общински съвет до Министъра, все пак да си накара техните подчинени да си вършат до някаква степен работата. Благодаря ви.
ДИМИТЪР КОЛЕВ: Изказване, господин Милан Миланов.

МИЛАН МИЛАНОВ: Аз подкрепям господин Първанов и призовавам колегите общински съветници да приемем решение, с което да уведомим Министъра на образованието, че за пореден път РУО на МОН не идва на покана, отправена от Общинския съвет. Да изпратим това писмо и да ги поканим чрез Министъра. Няма значение, кой е министър, защото министъра е работодател на представителите на РУО. Да го уведомим, че за втори пореден път представители на РУО Перник не уважават институцията, тъй като матурите ги правят в учебните заведения директори и учители, има толкова много служители в РУО и един от тях би могъл да дойде и да зачете висшия законодателен орган на общината, именно Общинския съвет. Да уведомим министъра и да го помолим на следващо заседание и то като решение на Общински съвет да задължи техен представител да присъства на заседание на съвета и да ни запознае със ситуацията. Защото, ако продължим така да неглижираме такива важни въпроси, господин Първанов е напълно прав, откакто има Общински съвет, ние винаги освобождаваме държавните училища, преди да се намери механизъм за освобождаване на общинските училища от такса смет и общинските училища ги освобождавахме, а те в крайна сметка се подиграват с този законодателен орган. Затова, моето предложение е, днес решение, с което Общински съвет Перник уведомява Министъра на образованието, че за пореден път представители на РУО на МОН Перник не участват, въпреки отправената покана и моли министъра да задължи техен представител на РУО на МОН Перник да участва на следващо заседание на Общински съвет, във връзка с това, което е взела като решение ПК"ОНКВ" – запознаване с актуалната ситуация общинските съветници за началото на учебната година, а то навярно вече ще е започнала и самата учебна година. 
ДИМИТЪР КОЛЕВ: За изказване, госпожа Ралица Андреева.

РАЛИЦА АНДРЕЕВА: Уважаеми господин Заместник-кмет, господин Председател, колеги. Категорично подкрепям идеята да се обърнем към Министъра, само че, доста лековато ми се струва – да напишем писмо, ми и той и Председателя може да напише писмо.

МИЛАН МИЛАНОВ: Решение, казах.

РАЛИЦА АНДРЕЕВА: Господин Миланов, на възрастта, на която съм, мисля, че с разбиране и чета, и чувам кой какво предложение е направил. Не си позволих да се провиквам, докато говорехте, ще Ви помоля за същото отношение, даже и поради факта, че съм дама.

Моето предложение, във връзка с предложеното от господин Първанов и от господин Миланов сезиране на Министъра – да отложим решението по вземане на тази точка в края на заседанието, където в спешен порядък ПК“ОНКВ“ да се съберат, да подготвят текст на писмо, с всичките тези неща, които бяха казани в дискусията – загрижеността от ситуацията, отказа за съдействие, сложната епидемиологична обстановка, в която се намираме и неизвестността пред перничани какво ще се случва утре с децата им. Всичко това да бъде облечено в един текст, да гласуваме текста и да вървим по дневния ред. Иначе решение за писмо, извинявайте, но не ми се струва много сериозно. Но текст, в който да бъдат изразени всичките наши притеснения, категорично да бъде казано за всичко това, което говориха колегите преди мен и за освобождаването от такса смет, и за цялата помощ и сътрудничество, което получава РУО от нас като законодателен орган  и въпреки всичко отказа и нежеланието им да сътрудничат на Общински съвет поне да ги изслушаме. Затова процедурното ми предложение е свързано с това ресорната комисия да предложи текст, който да приемем и да изпратим към министъра на образованието.
ДИМИТЪР КОЛЕВ: Господин Миланов, съгласен ли сте така или остава Вашето предложение?
МИЛАН МИЛАНОВ: Аз не мога да бъда съгласен, това е решение на Общинския съвет.

ДИМИТЪР КОЛЕВ: Господин Първанов, Вие предлагате с писмо, господин Миланов предлага също чрез министъра. Съгласен сте по този начин да се гласува?

ПЕТЪР ПЪРВАНОВ: Съгласен съм.

ДИМИТЪР КОЛЕВ: Предлагам, предложението на господин Миланов, чрез Министъра на образованието да бъде уведомен и чрез него, на следваща сесия да бъде поканен представител на РУО…

РАЛИЦА АНДРЕЕВА: Господин Председател, много се извинявам, предложението, което направих, изисква други действия. В крайна сметка, моето разширява това, което предложиха колегите, просто искам текст на писмото, който да се гласува. Какво значи „да пишем писмо“ като решение. Моето е процедурно, така че, следва да бъде подложено на гласуване.

ДИМИТЪР КОЛЕВ: Добре, предложението на госпожа Андреева - Да се отложи точката като последна и  ПК"ОНКВ" да се съберат и да подготвят писмо до МОН. В режим на гласуване сме.

ГЛАСУВА СЕ:
Общинският съвет гласува и със 'за' - 18, 'против' - 0 и 'въздържали се' - 3:
прие предложението да се отложи взимането на решение по точката като последна в дневния ред.
ДИМИТЪР КОЛЕВ: По този начин, давам думата на господин Кръстев, като представител на Общината да говори за готовността на общинските училища и детски градини за новата учебна година.
СТЕФАН КРЪСТЕВ: Благодаря Ви, господин Председател. Във връзка с т. 3 от дневния ред на заседанието на Общински съвет Перник, насрочено за  26.08.2021 г., предоставям информация за готовност на образователните институции в община Перник за учебната 2021/2022 година.

Образователната система на община Перник включва 15 детски градини, 15 основни училища, 4 средни училища, 2 профилирани гимназии, 1 спортно училище, 5 професионални гимназии, 1 център за специална образователна подкрепа, 2 центъра за подкрепа за личностно развитие – Обединен детски комплекс и Ученическо общежитие.


Община Перник е изпълнила ремонтни и възстановителни дейности в ДГ №2 „Родолюбче“, ДГ „Пролет“, ДГ №14 „Славейче“ и ДГ „В. Терешкова“ гр. Батановци на стойност  23 532 лв. Извършен е ремонт на терасите на ОУ „Св. Климент Охридски“ с. Рударци на стойност 13 610 лв. , както и аварийни ремонти на покривите на ГПЧЕ „Симеон Радев“ и на VI СУ „Св. св. Кирил и Методий“ на обща стойност 65 737 лв. Извършена е цялостна подмяна на обзавеждането във филиала на ДГ „В. Терешкова“ в с. Ярджиловци. Подменени са топлообменници в ОУ „Св. Константин Кирил-Философ“. Предстои финализиране изпълнението на две спортни площадки, включени в Поименния списък на капиталовите разходи за 2021 година – в ОУ „Отец Паисий“ с. Ярджиловци и ОУ „Св. св. Кирил и Методий“ с. Драгичево.


През летния сезон на 2021 г. са извършени текущи ремонти за обновяване на материалната база. Ремонт на покрива е направен в ГПЧЕ „Симеон Радев“ на стойност 14 779 лв. Ремонт на класни стаи, коридори, административни помещения, поставяне на ламиниран паркет е извършено в СУРИЧЕ „Д-р Петър Берон“, ПМГ „Хр. Смирненски“, Х ОУ „А. Константинов“, ХI ОУ „Елин Пелин“, VI СУ „Св. Св. Кирил и Методий“, ХIII ОУ „Св. Св. Кирил и Методий“, ГПЧЕ „Симеон Радев“, СУ „Олимпиец“, ХII ОУ „Васил Левски“, в училищата в с. Рударци, с. Ярджиловци и гр. Батановци. Доизградено е видеонаблюдението в ХVI ОУ „Св. св. Кирил и Методий“. Ремонтиран е и кабинета за теоретично професионално обучение, прилежащ към учебно-техническа работилница – специалност „Машиностроене“ в СУ „Темелко Ненков“.

Текущи ремонти на физкултурни салони, закупуване на нови уреди за спорт са осъществени в Х ОУ „А. Константинов“, ОУ „Св. Иван Рилски“, ПМГ „Хр. Смирненски“ , V  СУ „П. Р. Славейков“, ХI ОУ „Елин Пелин“.

Закупено е ново ученическо обзавеждане в VIII ОУ „Кракра Пернишки“, VI СУ „Св. Св. Кирил и Методий“. Ремонт на санитарни възли е извършен в VII ОУ „Г. С. Раковски“.

Обновена е материалната база на ЦПЛР – Ученическо общежитие със закупуване на нови мебели на стойност 11 346 лв.

 Закупени са лаптопи и преносими компютри в  V  СУ „П. Р. Славейков“, VI СУ „Св. Св. Кирил и Методий“, ПМГ „Хр. Смирненски“, ХVI ОУ „Св. Св. Кирил и Методий“, в училищата в с. Драгичево и с. Рударци както със собствени средства, така и с участие в национални програми на МОН.

Облагородяване на дворните пространства и изграждане на класни стаи на открито и кътове за спорт  е осъществено и чрез проекти по ПУДООС в X ОУ „Алеко Константинов“, ОУ „Христо Ботев“ гр. Батановци, ОУ „Св. Св. Кирил и Методий“ в с. Драгичево, VI СУ „Св. Св. Кирил и Методий“, ХI ОУ „Елин Пелин“, ОУ „Отец Паисий“ с. Ярджиловци; ДГ „В. Терешкова“ гр. Батановци и филиала в с. Ярджиловци. С участие в проект на МОН „Подкрепа за приобщаващо образование“ ще бъде закупено обзавеждане за ресурсен кабинет в детската градина на гр. Батановци за 10 200 лв.

С финансиране от МОН в размер на 97 715 лв. са извършени подобрения в материалната база на училището в с. Кладница, в  V СУ „П. Р. Славейков“ и в  VI СУ „Св. Св. Кирил и Методий“. 

С ПМС №262/29.07.2021 г. на Министерски съвет са одобрени средства в размер на 321 561 лв. за изпълнение на покрив, фасада, вътрешни помещения и ел. инсталация на училището в с. Дивотино.

С ПМС № 172 от 28 април 2021 г. 391 787 лв.  са разпределени за познавателни книжки, учебни комплекти, учебници и учебни помагала за подготвителните групи в училищата и учениците от 1 до 7 клас в общинските училища – 4023 бр.; 2050 са познавателните книжки за децата в общинските детски градини, а с ПМС № 238 от 22 юли 2021 г. са подсигурени познавателни книжки и за децата във II възрастова група на стойност 21 871 лв.


За подпомагане храненето на децата от подготвителните групи и учениците от I до IV клас в общинските детски градини и училища в община Перник за 2021 година са разпределени средства от държавния бюджет за 2021 г. в размер на 415 950 лв., а за подпомагане на спорта и физическа активност  44 521 лв. Предоставяни са целеви средства от държавния бюджет за възстановяване на транспортните разходи на педагогическите специалисти в институциите от системата на предучилищното и училищното образование в община Перник за 2021 г. в размер на  12 935 лв.

 В детските градини са извършени ремонтни дейности за подобряване на материалната база. Подменени са радиаторите в сградата на ДГ № 6 „Българче“ на стойност 15 850 лв. Текущи ремонти са извършени в сградите на детските градини и прилежащите им филиали. Подновена е част от материалната база – закупени са нови столчета, гардеробчета, подменени са осветителни тела. Дейности по оформяне и обогатяване на дворните пространства и поставяне на комбинирани съоръжения за игра са осъществени в ДГ №3 „Пролетен цвят“ и в ДГ с. Драгичево.

Детските градини имат готовност за отоплителния сезон. На локално отопление с течно гориво са ДГ „Пролет“, ДГ №12 „Радост“ и ДГ №14 „Славейче“. За началото на сезона тези детски градини разполагат с необходимите количества газьол. ДГ №9 „Калина Малина“ – централна сграда е газифицирана и се осигуряват ежемесечно средства за изразходваните количества газ. С пелети се отопляват ДГ „Валентина Терешкова“ гр. Батановци и филиала на ДГ №15 „Райна Княгиня“ в с. Мещица. Зареждането с пелети се осигурява ритмично.  Останалите 10 (десет) детски градини са на централно парно отопление. Осигурени са допълнителни електроуреди за помещенията при временно преустановяване на централното топлоподаване, за да може за децата да бъдат осигурени нормални условия.


По-голямата част от училищата също са на централно парно отопление. 


С отопление на течно гориво са три училища – VII ОУ „Г. С. Раковски“ , XVI ОУ „Кирил и Методий“, ОУ „Христо Ботев“ гр. Батановци. В бюджетите на тези училища, които са на локално отопление са разчетени и разпределени допълнителни средства по формулата за осигуряване на горива.


На твърдо гориво са училищата в малките населени места – Кладница, Дивотино и Ярджиловци. И в тях директорите организират сключването на договорите и  доставката.


Във връзка с подготовката на учебната 2021/2022 година ще бъдат окосени зелените площи в дворовете на яслите, детските градини и училищата, както и ще бъде осигурена безопасността по отношение на пътната маркировка. Благодаря ви, за вниманието.
ДИМИТЪР КОЛЕВ : Благодаря, господин Кръстев.
Няма желаещи за изказване. Преминаваме към следваща точка от дневния ред.

Господин Аспарухов, искам да Ви помоля, кворума намаля, ако има колеги в коридора, да заповядат.
ПО ТОЧКА 4 ОТ ДНЕВНИЯ РЕД -  ДЗ  ВХ.№ ОС_412/18.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: КАНДИДАТСТВАНЕ НА ОБЩИНА ПЕРНИК С ПРОЕКТНО ПРЕДЛОЖЕНИЕ В РАМКИТЕ НА ПОКАНА ЗА ПОДБОР НА ПРОЕКТНИ ПРЕДЛОЖЕНИЯ „ИНТЕГРИРАНИ МЕРКИ В ПОДКРЕПА НА РОМСКОТО ВКЛЮЧВАНЕ“ НА ПРОГРАМА „МЕСТНО РАЗВИТИЕ, НАМАЛЯВАНЕ НА БЕДНОСТТА И ПОДОБРЕНО ВКЛЮЧВАНЕ НА УЯЗВИМИ ГРУПИ”, ФИНАНСИРАНА ОТ ФИНАНСОВИЯ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО (ФМ НА ЕИП) 2014-2021 Г.:
ДИМИТЪР КОЛЕВ: Докладната записка е разгледана от две ПК – водеща е ПК“БФЕ“ и ПК“РПМСЖГНУ“, като становищата са аналогични и на двете комисии: „Предлага на Общински съвет Перник да приеме предложения проект за решение.“. Имате думата, колеги, за мнения, изменения, предложения. Не виждам колеги, които да са заявили изказване. Преминаваме в режим на гласуване.
ГЛАСУВА СЕ:
Общинският съвет гласува и със 'за' - 24, 'против' - 0 и 'въздържали се' - 0:
1. Александър Александров: За

2. Андрей Андреев: За

3. Андрей Павлов: За

4. Анелия Костадинова: За

5. Валентин Петков: За

6. Велизар Варадинов: За

7. Вержиния Феодорова: За

8. Веселин Пейчев: За

9. Десислав Аспарухов: За

10. Димитър Колев: За

11. Иво Петров: За

12. Кирил Кирилов: За

13. Любомир Тасев: За

14. Мартин Илиев: За

15. Милан Миланов: За

16. Милена Милошева: За

17. Огнян Деянов: За

18. Петър Янков: За

19. Петър Басмаджиев: За

20. Петър Първанов: За

21. Ралица Андреева: За

22. Румен Ваташки: За

23. Симеон Желев: За

24. Цветана Пиралкова: За

прие
На основание  чл.21 ал.1 т.8, т.12 и т.23, ал.2, във връзка с чл.20, чл.17 ал.1 т.1 и т.6  от ЗМСМА 

РЕШЕНИЕ № 601
1. Дава съгласие Община Перник да кандидатства с проектно предложение в рамките на Покана за подбор на проектни предложения „Интегрирани мерки в подкрепа на ромското включване“ на Програма „Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономически пространство (ФМ на ЕИП) 2014-2021 г.
2. Общински съвет Перник дава съгласие Община Перник да поеме ангажимент за осигуряване на устойчивост на проекта, в съответствие с приложимите изисквания на Програма „Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономически пространство (ФМ на ЕИП) 2014-2021 г.
3. Общински съвет Перник декларира, че няма да променя собствеността и предназначението на сградите/помещенията, обект на финансиране в рамките на проекта, за период от 5 години след одобрение на финалния отчет по проекта и в рамките на този период те ще се използват за целите на проекта.
4. Общински съвет Перник декларира, че няма да променя собствеността и предназначението на придобитото оборудване/активи в рамките на проекта, за период от 5 години след одобрение на финалния отчет по проекта и в рамките на този период те ще се използват за целите на проекта.
5. Дава съгласие Община Перник в качеството си на кандидат по проекта да подпише Писмо за намерение/ Споразумение за партньорство по проекта с подходящи партньори – неправителствена организация от България и организация от страните – донори.

6. Дава съгласие Кмета на Община Перник да предприеме всички необходими правни и фактически действия във връзка с подготовката и изпълнението на проектно предложение в рамките на Покана за подбор на проектни предложения „Интегрирани мерки в подкрепа на ромското включване“ на Програма „Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономически пространство (ФМ на ЕИП) 2014-2021 г.
ПО ТОЧКА 5 ОТ ДНЕВНИЯ РЕД - ДЗ  ВХ.№ ОС_327/12.07.2021Г. ОТ ДИМИТЪР КОЛЕВ – ПРЕДСЕДАТЕЛ НА ОБЩИНСКИ СЪВЕТ ПЕРНИК, ОТНОСНО: ОТЧЕТ ЗА ДЕЙНОСТТА НА ОБЩИНСКИ СЪВЕТ ПЕРНИК И НЕГОВИТЕ КОМИСИИ ЗА ПЕРИОДА ОТ 01.01.2021Г. ДО 30.06.2021Г.:
ДИМИТЪР КОЛЕВ: Докладната записка е разгледана от всички комисии на Общинския съвет, като становището на всички комисии е, че предлага на Общински съвет Перник да приеме отчета за дейността на Общински съвет Перник и неговите комисии за периода от 01.01.2021г. до 30.06.2021г. Имате думата, колеги. Няма желаещи, в режим на гласуване сме, уважаеми колеги.

ГЛАСУВА СЕ:
Общинският съвет гласува и със 'за' - 26, 'против' - 0 и 'въздържали се' - 0:
прие
На основание чл.21 ал.1 т.12 и ал.2, във връзка с чл.27 ал.6 от ЗМСМА и чл.57 ал.1 от Правилника за организацията и дейността на Общински съвет Перник, неговите комисии и взаимодействието му с общинската администрация

РЕШЕНИЕ № 602
Приема Отчета за дейността на Общински съвет Перник и неговите комисии за периода от 01.01.2021г. до 30.06.2021г.

ПО ТОЧКА 6 ОТ ДНЕВНИЯ РЕД - ДЗ  ВХ.№ ОС_328/12.07.2021Г. ОТ ДИМИТЪР КОЛЕВ – ПРЕДСЕДАТЕЛ НА ОБЩИНСКИ СЪВЕТ ПЕРНИК, ОТНОСНО: ПРИЕМАНЕ ПРОГРАМА ЗА ДЕЙНОСТТА НА ОБЩИНСКИ СЪВЕТ ПЕРНИК ЗА ПЕРИОДА ОТ 01.07.2021Г. ДО 31.12.2021Г.:  

ДИМИТЪР КОЛЕВ: Докладната записка е разгледана от всички комисии на Общински съвет, като становището на всички комисии е аналогично: „Предлага на Общински съвет Перник да приеме програма за дейността на Общински съвет Перник за периода от 01.07.2021г. до 31.12.2021г.“. Няма колеги, желаещи за изказване. В режим на гласуване сме.

ГЛАСУВА СЕ: 
Общинският съвет гласува и със 'за' - 26, 'против' - 0 и 'въздържали се' - 0:
прие
На основание чл.21 ал.1 т.12 и ал.2 от ЗМСМА и във връзка с чл.57 ал.1 от Правилника за организацията и дейността на Общински съвет Перник, неговите комисии и взаимодействието му с общинската администрация

РЕШЕНИЕ № 603
Приема Програма за дейността на Общински съвет Перник за периода от 01.07.2021г. до 31.12.2021г.

ПО ТОЧКА 7 ОТ ДНЕВНИЯ РЕД - ДЗ  ВХ.№ ОС_365/22.07.2021Г. ОТ СТ.ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПОПРАВКА НА РЕШЕНИЕ №440 ОТ 02.03.2021 Г. НА ОБЩИНСКИ СЪВЕТ - ПЕРНИК, С КОЕТО Е ОДОБРЕНО ТЕХНИЧЕСКО ЗАДАНИЕ И РАЗРЕШЕНО ИЗРАБОТВАНЕ НА ПРОЕКТ ЗА ИЗМЕНЕНИЕ НА ДЕЙСТВАЩ ОБЩ УСТРОЙСТВЕН ПЛАН /ОУП/ НА ОБЩИНА ПЕРНИК ОДОБРЕН С РЕШЕНИЕ № 1016 ОТ 10.12.2018 Г. НА ОБЩИНСКИ СЪВЕТ – ПЕРНИК:

ДИМИТЪР КОЛЕВ: Докладната записка е разгледана в две постоянни комисии, водеща – ПК“УТИИ“ и ПК“ОСКПСК“, становищата на двете комисии са аналогични: Предлагат на Общински съвет Перник да приеме предложения проект за решение в докладната записка. Имате думата, колеги, за мнения, предложения, изказвания. Не виждам желаещи колеги. Преминаваме в режим на гласуване. 

ГЛАСУВА СЕ:
Общинският съвет гласува и със 'за' - 22, 'против' - 0 и 'въздържали се' - 1:
1. Александър Александров: За

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: Въздържал се

7. Вержиния Феодорова: За

8. Веселин Пейчев: За

9. Георги Захариев: За

10. Десислав Аспарухов: За

11. Димитър Колев: За

12. Иво Петров: За

13. Любомир Тасев: За

14. Мартин Илиев: За

15. Милан Миланов: За

16. Милена Милошева: За

17. Огнян Деянов: За

18. Петър Басмаджиев: За

19. Ралица Андреева: За

20. Румен Ваташки: За

21. Симеон Желев: За

22. Цветана Пиралкова: За

23. Явор Рангелов: За

прие

На основание чл.44 ал.2 от ЗМСМА, във връзка с чл.62 ал.2 от АПК - очевидна фактическа грешка, допусната в административния акт и съгласно чл.21 ал.1 т.11, във връзка с т.8 и ал.2 от ЗМСМА

РЕШЕНИЕ № 604
РАЗРЕШАВА поправка на Решение № 440 от 02.03.2021 г. на Общински съвет Перник, като ред № 35 на страница 1 на Решение № 440/02.03.2021 г.  да се чете:

….“предимно производствени дейности /Пп/ с показатели за застрояване…………“
ПО ТОЧКА 8 ОТ ДНЕВНИЯ РЕД - ПРИЕМАНЕ НА ДЕКЛАРАЦИЯ ОТ ОБЩИНСКИ СЪВЕТ ПЕРНИК:
ДИМИТЪР КОЛЕВ: Чета декларацията: „До господин Румен Радев - Президент на Р. България, господин Стефан Янев - Министър-председател на Р. България, госпожа Виолета Комитова – Министър  на регионалното развитие и благоустройството, инж. Даниел Панов - Председател на Национално сдружение на общините в Р. България. 

Декларация от Общински съвет Перник, относно: Ремонта и организацията на движението на участъка от път I-1 София-Кулата от км 282+485 до км 286+865 и укрепителните дейности и рехабилитацията на републиканския път III-1003 Драгичево-Рударци-Кладница. 

Уважаеми дами и господа, Общински съвет  Перник е силно обезпокоен от спирането на важни ремонти по натоварени пътни трасета, касаещи жителите на община Перник. Настояваме да  предприемете спешни действия за довършването на започнатия ремонт и организацията на движението на първокласния път I-I между ж.п. гара Владая и пътен възел Даскалово, тъй като всеки ден пътуват около 30 000 коли между Перник и София в двете посоки. 

Също така да бъде възстановено реверсивното движение, което беше спряно на 17 август 2021 г.,като в отсечката са обособени две ленти за движение в посока София.

Понастоящем заради затруднения трафик се използва и общинският път през село Драгичево, който бързо се амортизира и създава голямо неудобство на местните жители, затова настояваме той също да бъде ремонтиран. 

Второто ни притеснение е кога ще приключи цялостното завършване на укрепителните дейности и рехабилитацията на републиканския път III-1003 Драгичево-Рударци-Кладница. В тази връзка настояваме за ангажираност на съответните институции и поемане на отговорност  при неблагоприятно развитие на обстоятелствата, тъй като село Кладница може да остане абсолютно недостъпно за местните жители.“
Имате думата за мнения, предложения? Ако никой колега не иска да вземе думата, подлагам декларацията на гласуване.

ГЛАСУВА СЕ:
Общинският съвет гласува и със 'за' - 27, 'против' - 1 и 'въздържали се' - 0:
прие
На основание чл.21 ал.2 от ЗМСМА
РЕШЕНИЕ № 605
Приема декларация до Президента на Република България, до Министър-председателя на Република България, до Министъра на регионалното развитие и благоустройството и до Председателя на Националното сдружение на общините в Република България във връзка с ремонта и организацията на движението на участъка от път I-1 София-Кулата от км 282+485 до км 286+865 и укрепителните дейности и рехабилитацията на републиканския път III-1003 Драгичево-Рударци-Кладница. 

ДИМИТЪР КОЛЕВ: От името на група, заповядайте господин Захариев.

ДЕНИСЛАВ ЗАХАРИЕВ: Първо да благодарим на колегите, които са в залата и мисля, че за пореден път доказахме, че когато има важни въпроси, Общински съвет Перник може да бъде обединен за въпроси, касаещи перничани. От името на група, искам един час почивка.

ДИМИТЪР КОЛЕВ: Обявявам 1 час почивка.
Заседанието продължи в 14:53 с проверката на кворума. В залата присъстват 19 общински съветници. 
ПО ТОЧКА 9 ОТ ДНЕВНИЯ РЕД - ДЗ  ВХ.№ ОС_395/05.08.2021Г. ОТ СТ.ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРИЕМАНЕ ДАРЕНИЕ НА ПОЗЕМЛЕН ИМОТ С ИДЕНТИФИКАТОР 55871.514.9676, НАХОДЯЩ СЕ В ГР.ПЕРНИК, УЛ.“МЛАДЕН СТОЯНОВ“: 

ДИМИТЪР КОЛЕВ: Докладната записка е разгледана в две постоянни комисии, водеща ПК“ОСКПСК“ и ПК“РПМСЖГНУ“. И на двете комисии са еднакви решенията и се предлага на Общински съвет Перник да приеме  предложения проект за решение в докладната записка. 


Имате думата, уважаеми колеги, за мнения, предложения, изменения. Не виждам колеги, които желаят да вземат думата, затова преминаваме в режим на гласуване.

ГЛАСУВА СЕ: 

Общинският съвет гласува и със 'за' - 22, 'против' - 0 и 'въздържали се' - 0:
1. Андрей Павлов: За

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Веселин Пейчев: За

7. Георги Захариев: За

8. Денислав Захариев: За

9. Десислав Аспарухов: За

10. Димитър Колев: За

11. Иво Петров: За

12. Любомир Жотев: За

13. Любомир Тасев: За

14. Людмил Георгиев: За

15. Мартин Илиев: За

16. Милена Милошева: За
17. Петър Първанов: За
18. Петър Янков: За

19. Ралица Андреева: За
20. Румен Ваташки: За
21. Цветана Пиралкова: За

22. Явор Рангелов: За
прие

На основание чл.21 ал.1 т.8 и ал.2 от ЗМСМА и  съгласно чл.34 ал.3 от ЗОС, във връзка с чл.7 ал.1 т.6 от Наредба № 8 за общинското имущество на територията на община Перник и чл.24 от ЗЗД
РЕШЕНИЕ № 606
Дава своето съгласие Община Перник да придобие безвъзмездно, чрез дарение от Георги Борисов, поземлен имот с идентификатор 55871.514.9676, находящ се в гр. Перник, ул.“Младен Стоянов“, а именно: поземлен имот с идентификатор 55871.514.9676 /землище петдесет и пет хиляди осемстотин седемдесет и първо, кадастрален район петстотин и четиринадесети, имот девет хиляди шестстотин седемдесет и шести/, с площ: 90 кв.м/деветдесет кв.м/, съгласно Кадастралната карта и кадастралните регистри на гр. Перник, одобрени със Заповед:№ РД-18-91/13.10.2008 г. на Изпълнителния директор на АГКК, адрес на поземления имот: гр. Перник, ул.“Младен Стоянов“; Трайно предназначение на територията: Урбанизирана; Начин на трайно ползване: За второстепенна улица; предишен идентификатор:55871.514.8075; номер по предходен план: няма, при граници и съседи: 55871.514.7062, 55871.514.9677, 55871.514.6804, 55871.514.8013, 55871.514.6758. Данъчната оценка на имота, съгласно  Удостоверение за данъчна оценка по чл.264, ал.1 от ДОПК Изх.№6404030542/13.07.2021  г.  е  в размер на 2 216,20 лв. /две хиляди двеста и шестнадесет лева и двадесет стотинки/. В имот с идентификатор 55871.514.9676 на място е приложена уличната регулация и към момента улица с о.т. 1342-1343 е изпълнена и асфалтирана .

 Възлага на Кмета на Община Перник да извърши необходимата за това процедура по придобиване на дарението, съгласно разпоредбите на Закона за общинската собственост и от Наредба № 8 за общинското имущество на територията на община Перник, приета от Общински съвет Перник.

ПО ТОЧКА 10 ОТ ДНЕВНИЯ РЕД - ДЗ  ВХ.№ ОС_387/30.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРИЕМАНЕ НА ПАЗАРНА ОЦЕНКА И УЧРЕДЯВАНЕ НА ВЪЗМЕЗДНО ПРАВО НА ПРОКАРВАНЕ НА ТРАСЕ И СЕРВИТУТНА ЗОНА ЗА ОБЕКТ НА ТЕХНИЧЕСКАТА ИНФРАСТРУКТУРА - ВЪНШНО КАБЕЛНО ЕЛ. ЗАХРАНВАНЕ НН /ТИП САВТ 3Х185+95 ММ2/ НА  ЖИЛИЩНА СГРАДА С МАГАЗИН В УПИ IV-6072, КВ.18А И ЖИЛИЩНА СГРАДА С МАГАЗИНИ В УПИ VIII-6071, КВ.18А ПО РЕГУЛАЦИОННИЯ ПЛАН /РП/ НА ГР. ПЕРНИК, КВ. ИЗТОК:
ДИМИТЪР КОЛЕВ: Докладната записка е разгледана в две постоянни комисии, водеща ПК“БФЕ“ и ПК“УТИИ“. Две аналогични становища на комисиите, т.е. предлага се на Общински съвет Перник да приеме  предложения проект за решение в докладната записка. 


Имате думата, уважаеми колеги, за мнения, предложения, изменения. Не виждам колеги, които желаят да вземат думата, затова преминаваме в режим на гласуване.

ГЛАСУВА СЕ: 

Общинският съвет гласува и със 'за' - 24, 'против' - 0 и 'въздържали се' - 0:
1. Андрей Андреев: За

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Веселин Пейчев: За

7. Георги Захариев: За

8. Денислав Захариев: За

9. Десислав Аспарухов: За

10. Димитър Колев: За

11. Иво Петров: За

12. Любомир Жотев: За

13. Любомир Тасев: За

14. Людмил Георгиев: За

15. Мартин Илиев: За

16. Милан Миланов: За

17. Милена Милошева: За

18. Петър Янков: За

19. Петър Първанов: За
20. Петър Теофилов: За

21. Ралица Андреева: За

22. Румен Ваташки: За
23. Цветана Пиралкова: За

24. Явор Рангелов: За

прие
На основание чл.21 ал.1 т.8 и ал.2 от ЗМСМА и във връзка с чл.64 ал.1 и ал.2 т.2 от ЗЕ, чл.193 ал.4 и чл.161 от ЗУТ, Наредба №16/09.06. от 2004 г. на МЕЕР, МЗГ и МРРБ за сервитутите на енергийните обекти, чл.7 ал.2 и 3, чл.8, чл.41 ал.2 и чл.3 от ЗОС

РЕШЕНИЕ № 607
1. Дава съгласие за учредяване в полза на “ЧЕЗ Разпределение България“ АД, ЕИК 130277958 право на прокарване на линеен обект /отклонение от общите мрежи и съоръжения на техническата инфраструктура/ и сервитутна зона в ПИ с идн. 55871.515.1444, 55871.515.6071 и 55871.515.6072 по КККР на гр. Перник, УПИ I“За жилищен комплекс“, УПИ IV-515.6072 и УПИ VIII-6071, кв. 18а по РП на гр. Перник, за обект: Външно кабелно ел. захранване НН /тип САВТ 3х185+95 мм2/ на жилищна сграда с магазин в УПИ IV-6072, кв.18а и жилищна сграда с магазини в УПИ VIII-6071, кв.18а по регулационния план /РП/ на гр. Перник, кв. Изток.

2. Приема предложената експертна оценка за учредяване на трасе и сервитут на кабелна линия НН /тип САВТ 3х185+95 мм2/ в ПИ с идн. 55871.515.1444, 55871.515.6071 и 55871.515.6072 по КККР на гр. Перник, УПИ I“За жилищен комплекс“, УПИ IV-515.6072 и УПИ VIII-6071, кв. 18а по регулационния план на гр. Перник, както следва:

· Пазарна оценка за учредяване право на прокарване на кабелна линия НН в ПИ с идн.55871.515.1444 по КККР на гр. Перник, УПИ I“За жилищен комплекс“, кв.18а, върху площ от 151 м2 - 4 350 лв. /четири хиляди и триста и петдесет лева и 00 ст./;

· Пазарна оценка за учредяване право на прокарване на кабелна линия НН в ПИ с идн. 55871.515.6071 по КККР на гр. Перник, УПИ VIII-6071, кв. 18а, върху площ от 26 м2-780 лв. /седемстотин и осемдесет лева и 00 ст./;

· Пазарна оценка за учредяване право на прокарване на кабелна линия НН в ПИ с идн. 55871.515.6072 по КККР на гр. Перник, IV-515.6072, кв. 18а, върху площ от 30 м2-900 лв. /деветстотин лева и 00 ст./

  3. Прокарване на трасе и сервитут на кабелна линия НН по улица с о.т. 3301-о.т.3701 гр. Перник е безвъзмездно, на основание чл.67, ал.2 от ЗЕ и чл.13, ал.2 от договор от 2011 г. за покупко-продажба на съоръжения за присъединяване, сключен между „ЧЕЗ Разпределение България“ АД, гр. София, Бойко Астатков–управител на „Армстрой“ ООД и Добринка Димитрова-Ташева.

4. Упълномощава Кмета на Община Перник да издаде заповед за учредяване сервитут за право на прокарване на линеен енергиен обект и сервитутна зона в поземлени имоти с идн. 55871.515.1444, 55871.515.6071 и 55871.515.6072 по КККР на гр. Перник, в полза на „ЧЕЗ Разпределение България“ АД, гр. София, ЕИК 130277958, притежаващо качество на „енергийно предприятие“ съгласно §1, т.24 от Допълнителните разпоредби на Закона за енергетиката, след заплащане на пазарната стойност от възложителите на обекта, на собственика на имота – ОБЩИНА ПЕРНИК, пл. „Св. Иван Рилски“ № 1А.
ПО ТОЧКА 11 ОТ ДНЕВНИЯ РЕД - ДЗ  ВХ.№ ОС_405/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: РАЗРЕШЕНИЕ ЗА ИЗРАБОТВАНЕ НА ПРОЕКТ ЗА ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ПЛАН ЗАСТРОЯВАНЕ /ПУП – ПР И ПЗ/ НА ПОЗЕМЛЕН ИМОТ С ИДЕНТИФИКАТОР 05760.70.13 ПО КККР НА С. БОСНЕК, МЕСТНОСТ „ВОЛОГО”, ОБЩИНА ПЕРНИК, С ЦЕЛ ПРОВЕЖДАНЕ НА ПРОЦЕДУРА ПО ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКА ЗЕМЯ В ЗЕМЯ ЗА НЕЗЕМЕДЕЛСКИ НУЖДИ – „ЗА ЖИЛИЩНО СТРОИТЕЛСТВО“:

ДИМИТЪР КОЛЕВ: Докладната записка е разгледана в две постоянни комисии, водеща ПК“УТИИ“ и ПК“ЕЗГ“. Предлагат се две аналогични становища, т.е. предлага се на Общински съвет Перник да приеме  предложения проект за решение в докладната записка. 


Имате думата, уважаеми колеги, за мнения, предложения, изменения. Не виждам колеги, които желаят да вземат думата, затова преминаваме в режим на гласуване.

ГЛАСУВА СЕ: 

Общинският съвет гласува и със 'за' - 21, 'против' - 0 и 'въздържали се' - 2:
1. Анелия Костадинова: За

2. Божидар Живков: За

3. Валентин Петков: За

4. Василен Огнянов: За

5. Веселин Пейчев: За

6. Георги Захариев: За

7. Денислав Захариев: Въздържал се

8. Десислав Аспарухов: За

9. Димитър Колев: За

10. Иво Петров: За

11. Любомир Жотев: Въздържал се

12. Любомир Тасев: За

13. Людмил Георгиев: За

14. Мартин Илиев: За

15. Милан Миланов: За

16. Милена Милошева: За

17. Огнян Деянов: За

18. Петър Янков: За

19. Ралица Андреева: За

20. Румен Ваташки: За

21. Цветана Пиралкова: За

22. Цветомир Николов: За

23. Явор Рангелов: За

прие
На основание чл.21 ал.1 т.11, във връзка с т.8 от ЗМСМА и чл.124а, ал.5 от ЗУТ, във връзка с чл.125 от ЗУТ
РЕШЕНИЕ № 608
ОДОБРЯВА представеното техническо задание за промяна на предназначението на земеделска земя – стопански двор в земя за неземеделски нужди на поземлен имот с идентификатор 05760.70.13 по КККР на с. Боснек, община Перник, местност „Волого”.

РАЗРЕШАВА изработването на ПРОЕКТ ЗА ПОДРОБЕН УСТРОЙСТВЕН ПЛАН – план за регулация и план за застрояване /ПУП – ПР и ПЗ/ на поземлен имот с идентификатор 05760.70.13 по КККР на с. Боснек, община Перник, местност „Волого”, с цел провеждане на процедура по промяна на предназначението на земеделска земя –стопански двор в земя за неземеделски нужди, при което:

С план за регулация от ПИ с идентификатор 05760.70.13 се  образуват четири урегулирани имота: УПИ I-70.13, УПИ II-70.13, УПИ III-70.13, УПИ IV-70.13 в квартал 49 и се проектира нова улица с о.т. 1 - о.т. 2 – о.т. 3.

С план за застрояване се определят зони за свободно застрояване в УПИ I-70.13, УПИ II-70.13, УПИ III-70.13, УПИ IV-70.13 в квартал 49 с показатели за нискоетажно жилищно застрояване и устройствена зона Жм.

Към проекта да се приложат:

1. Становище от РИОСВ за необходимостта от оценка на въздействие върху околната среда

2. Удостоверение за поливност, издадено от „Напоителни системи” ЕАД, клон „Струма – Места” гр. Дупница

3. Акт за категоризиране на земните маси, при промяна на тяхното предназначение, издаден от Областна дирекция „Земеделие” – Перник

4. Становище от “ЧЕЗ Разпределение България”АД

5. Становище от „В и К“ – Перник
Проектът за ПУП – ПР и ПЗ да се изготви еднофазно във фаза окончателен проект в М 1:1000 върху картната основа от КККР на с. Боснек, община Перник в обхвата на имота. ПУП – ПЗ да бъде изготвен в цифров вид CAD формат в съответствие с изискванията на ЗУТ.

При изработване на проекта за ПУП – ПР и ПЗ да се спазват изискванията на ЗУТ, Наредба № 7/2003 г. на МРРБ за ПНУТ и Наредба № 8/2001 г. на МРРБ за обема и съдържанието на устройствените планове и Закона за опазване на земеделските земи.

Проектът да се разгледа от Общински експертен съвет гр. Перник и по него да се предложи решение.
Поради следните мотиви: В Община Перник е постъпило заявление с вх. № 20/ТР-4259/24.09.2020 г. от Десислава Колева, живуща в гр. София за разрешаване за изработване на проект за подробен устройствен план – план за регулация и план застрояване на поземлен имот с идентификатор 05760.70.13 по КККР на с. Боснек, община Перник, местност „Волого” с цел провеждане на процедура по промяна на предназначението на земеделска земя – стопански двор в земя за неземеделски нужди в УПИ I-70.13, УПИ II-70.13, УПИ III-70.13, УПИ IV-70.13 в квартал 49.

Към молбата е приложено задание от възложителя за проектиране в съответствие с чл. 125, ал.1 и ал.2 от ЗУТ, с което е обоснована необходимостта от изработване проект за подробен устройствен план – план за регулация и план за застрояване /ПУП – ПР и ПЗ/. Заданието съдържа информация за съществуващото положение на имота:

1. Поземлен имот с идентификатор 05760.70.13 по КККР на с. Боснек, община Перник, местност „Волого”, община Перник, представлява земеделска земя – за стопански двор. 

2. Имотът е транспортно достъпен, граничи на запад с полски път.

3.  Имотът може да бъде захранен с ел. ток от „ЧЕЗ Разпределение България“ АД и с вода от „В и К“ООД Перник.

Съгласно Общия устройствен план /ОУП/ на Община Перник, одобрен с Решение № 1016/10.12.2018 г. на Общински съвет – Перник, поземлен имот с идентификатор 05760.70.13 по КККР на с. Боснек, община Перник, местност „Волого” попада в „Жилищна устройствена зона с преобладаващо застрояване с малка височина.“ 

ПО ТОЧКА 12 ОТ ДНЕВНИЯ РЕД - ДЗ ВХ.№ ОС_406/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРОЕКТ ЗА ИЗМЕНЕНИЕ НА ПОДРОБЕН УСТРОЙСТВЕН ПЛАН-ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ /ПУП-ПР И ПЗ/ НА ЧАСТ ОТ КВАРТАЛИ 18 И 21 ПО ПЛАНА НА ГР. ПЕРНИК, КВ. „РАДИНА ЧЕШМА“:
ДИМИТЪР КОЛЕВ: Докладната записка е разгледана в две постоянни комисии, водеща ПК“УТИИ“ и ПК“ОСКПСК“. Предлагат се две аналогични становища, т.е. предлага се на Общински съвет Перник да приеме  предложения проект за решение в докладната записка. 


Имате думата, уважаеми колеги, за мнения, предложения, изменения. Не виждам колеги, които желаят да вземат думата, затова преминаваме в режим на гласуване.

ГЛАСУВА СЕ: 

Общинският съвет гласува и със 'за' - 20, 'против' - 0 и 'въздържали се' - 1:
1. Божидар Живков: За

2. Валентин Петков: За

3. Василен Огнянов: За

4. Веселин Пейчев: За

5. Георги Захариев: За

6. Денислав Захариев: Въздържал се

7. Десислав Аспарухов: За

8. Димитър Колев: За

9. Иво Петров: За

10. Любомир Тасев: За

11. Людмил Георгиев: За

12. Мартин Илиев: За

13. Милан Миланов: За

14. Милена Милошева: За

15. Огнян Деянов: За

16. Петър Янков: За

17. Петър Първанов: За

18. Ралица Андреева: За

19. Румен Ваташки: За

20. Цветомир Николов: За

21. Явор Рангелов: За

прие
На основание чл.2, ал.1 т.11, във връзка с т.8 от ЗМСМА и чл.134 ал.1 т.1 от ЗУТ

РЕШЕНИЕ № 609
РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН-ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ /ПУП-ПР И ПЗ/ на част от квартали 18 и 21 по плана на гр. Перник, кв. „Радина чешма“,  като:

         1. С план за регулация  се прокарва нова задънена улица с осови точки /ОТ/ 1062-ОТ 1063 и се обособява пешеходна алея с минимална ширина 2.50 м., при което се променя регулацията на УПИ І-32 и УПИ ІІ-33 в квартал 21 и на УПИ ХІ-34 в кв.18.

          От поземлен имот с идентификатор 55871.525.166 по кадастралната карта на гр. Перник се образува нов урегулиран поземлен имот /УПИ/ ХІV-525.166, а от поземлен имот с идентификатор 55871.525.163 се образува урегулиран поземлен имот /УПИ/ ХІІ-525.163 в квартал 18. 

         2. С план за застрояване се определят зони за свързано застрояване в новообразуваните УПИ ХІV-525.166 и УПИ ХІІ-525.163 в квартал 18 с показатели за нискоетажно жилищно застрояване и устройствена зона Жм.

         Проектът за ПУП-ПР и ПЗ да се изготви в М 1:500 върху картна основа на  кадастралната карта и регулационен план на гр. Перник, кв. „Радина чешма“ в обхвата на част от квартали 18 и 21.

         ПУП-ПР и ПЗ да бъде изготвен в цифров вид CAD формат в съответствие с изискванията на ЗУТ.

          При изработване на проекта за ПУП-ПР и ПЗ да се спазят изискванията на ЗУТ, Наредба №7/2003г. на МРРБ за ПНУТ и Наредба №8/2001г. за обема и съдържанието на устройствените схеми и планове на МРРБ. 

         Проектът за ПУП-ПР и ПЗ да се изготви еднофазно във фаза окончателен проект и да бъде съобразен с действащата нормативна уредба.              

         Проектът да се разгледа от Общински експертен съвет по устройство на територията - гр. Перник и по него да се предложи решение.      

Поради следните мотиви: В Община Перник e постъпило заявление с вх. № 21/ТР-2675 /2/ от 16.07.2021 г. от Александър Божков, живущ в гр. Перник, собственик на поземлен имот с идентификатор 55871.525.166 по кадастралната карта на гр. Перник, кв. „Радина чешма“.

         Към заявлението е приложена скица с предложение за изменение на ПУП-ПР и ПЗ, съгласно изискването на чл. 135, ал. 2 от ЗУТ. 

         Въз основа на горното са налице предпоставките за изменение на подробния устройствен план-план за регулация и план за застрояване /ПУП-ПР и ПЗ/ на част от квартали 18 и 21 по плана на гр. Перник, кв. „Радина чешма“, съгласно чл.134, ал.1, т.1 от ЗУТ.

ПО ТОЧКА 13 ОТ ДНЕВНИЯ РЕД - ДЗ  ВХ.№ ОС_410/17.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: КОРЕКЦИЯ НА ПОИМЕННИЯ СПИСЪК НА КАПИТАЛОВИТЕ РАЗХОДИ НА ОБЩИНА ПЕРНИК:
ДИМИТЪР КОЛЕВ: Докладната записка е разгледана в две постоянни комисии, водеща ПК“БФЕ“ и ПК“ЗСД“. Водещата комисия ПК“БФЕ“ взима следното решение - не приема предложения проект за решение в докладната записка. ПК“ЗСД“ предлага на Общински съвет да приеме предложената корекция на поименния списък на капиталовите разходи на Община Перник.

Уважаеми колеги, имате думата за мнения, предложения и изказвания. 

Виждам Кмета на населеното място господин Богданов, сега Вие можете да взимате думата по всяко време и съгласно нашия Правилник да правите предложения, отнасящи се за населеното място. Заповядайте.

БОГДАН БОГДАНОВ: Господин Председател на Общински съвет, господин Заместник-кмет, дами и господа общински съветници, колеги, заставам тук пред Вас, за да изкажа своите силни притеснения за това, което се случва в Рударци, не знам до колко сте наясно, но Рударци към момента е в една много голяма водна криза, може би такава каквато беше в Перник преди година. Много силно се притеснявам, че тази силна водна криза може да доведе до хуманитарна такава, затова защото всички знаете настъпва друга епидемиологична вълна и аз съм длъжен да поискам от Вас промяна в капиталовите разходи за 2021 година, длъжен съм да я поискам затова, защото всички знаете, че Рударци от години наред аз апелирам някакво решение за водоснабдяване на Рударци, за още едно водоснабдяване по-скоро за Рударци. Ние черпим вода от Владайския канал и към този момент този Владайски канал с тази суша такава, която аз поне лично не помня, не достига по никакъв начин вода в Рударци, дори и средно високата зона вече нямат вода, получавам сигурно по стотица обаждания на ден от хора, които са недоволни, които постоянно ми задават въпроса как да се оправят в днешно време без вода за питейно-битови нужди и затова, аз искам да Ви предложа да направим една промяна в поименния списък по капиталовите разходи за 2021г. да отпадне позиция 14 „Инженеринг за благоустрояване на дворно пространство на ДГ „Вела Пеева“, кв. „Тева“ /дренажна система, детска площадка и ограда/“ от &52-00 Придобиване на ДМА на стойност 70 000лв. и да се добави позиция 35 в &51-00 Основен ремонт, а именно „Основен ремонт на съществуващ водопровод  /350м/ за закупуване хидрофорна система, напорна помпа и петдесет кубиков резервоар“ на стойност 70 000 лв. С това си действие аз съм убеден, че ще допринесем за едно по-добро водоснабдяване на нашето село, там живеят в момента около 10 000 човека и с това си действие също така ще помогнем и за водоснабдяване на Горно Драгичево, защото мисля, че всички Вие знаете, че пречиствателната станция над Рударци водоснабдява и село Горно Драгичево, така че, моля за Вашето разбиране и да се подложи тази промяна за гласуване. Благодаря Ви.

ДИМИТЪР КОЛЕВ: Благодаря и аз, господин Богданов. Друг колега да желае да се изкаже? Заповядайте, госпожо Андреева.

РАЛИЦА АНДРЕЕВА: Уважаеми господин Заместник-кмет, уважаеми господин Председател, уважаеми господин Богданов, Вие сте един от ангажираните кметове и един от добрите кметове за населеното си място и в тази връзка ми е интересно да разбера във времето, в което се случи и се разви като събитие достигането до тази водна криза какви мерки предприехте Вие като Кмет на населеното място, пуснахте ли Заповед, с която да забраните поливането на градини и тревни площи, пуснахте ли Заповед, с която да забраните използването на вода за питейно битови нужди за други мероприятия и ако имате такава Заповед, контролирахте ли, какво се случи, защото – режим на водоснабдяване, защото предполагам, че, не предполагам, а съм сигурна предвид дългогодишните Ви мандати като Кмет и не е първа година, в която жителите на Рударци нарастват до 10 000 именно в летния период и това не е нещо неочаквано, и не следва да сте изненадан от ситуацията, в която сте се озовали, но когато се вижда намаляване на водния обем, когато се вижда, че тенденцията е за пресъхване на водоизточника или трайно се очертава липса на вода, какви мерки до тук Вие предприехте,  защото най-лесно се променят капиталови, залагат се разходи за други мероприятия, за да бъде обезпечен определен период от време, но за мен е важно какви превантивни мерки са взети, вече друг е въпроса доколко са били адекватни, ако са вземани такива, за да не се стигне до пълното изчерпване на източника на вода.

ДИМИТЪР КОЛЕВ: Благодаря, госпожо Андреева. Имате думата, господин Богданов.

БОГДАН БОГДАНОВ: Благодаря и аз, да, госпожо Андреева, абсолютно сте права както всяка година от както аз съм Кмет летния период, когато има проблеми въз основа и на Заповед на Кмета на Община Перник и ние пускаме заповеди, може би не само аз и другите кметове, пускаме такива заповеди за прекратяване за поливане и т.н., да се пести водата, има такава Заповед, мога да Ви я предоставя на другата Общинска сесия, това е едното. Другото, което е, аз съм пуснал сега не съм подготвен да Ви кажа точна дата, но не веднъж съм искал даже с няколко докладни модернизация и рехабилитация на съществуващата пречиствателна станция в Рударци, която е една от основните мерки, които би трябвало да се вземат и да се подобри водоснабдяването на селото ни, но за жалост там се изискват много средства и аз съм принуден да пристъпя към тази мярка, която с не кой знае каква голяма сума смятам, че ще подобрим доста водоснабдяването на селото.

ДИМИТЪР КОЛЕВ: Благодаря. Кмета на село Кладница, желаете ли, вдигнахте ръка, господин Мирчев?
ПЕТЪР ПЪРВАНОВ: Господин Председател, заявил съм изказване.

ДИМИТЪР КОЛЕВ: Извинявайте, има изказване от Петър Първанов. Заповядайте, господин Първанов.

ПЕТЪР ПЪРВАНОВ: Господин Председател, не за първи път ме пренебрегвате, но все пак от изказването на Кмета на Рударци ми се появиха много въпроси, първият от тях е как при положение, че Перник нямаше вода при суха година, знаете какви проблеми имахме, Рударци в този момент имаше вода и си задавам въпроса каква е причината да се случи това нещо при положение, че сега в града имаме вода, язовира горе-долу е пълен, макар, че разхода спрямо притока е много по-голям, да си представим, че нещата се случват добре и есента да има дъждове, но в един момент Рударци се оказва без вода при положение, че по-миналата година нямаше, а целият град останахме на сухо. Вторият въпрос ми е – ние ще включим минералната вода на Рударци във водопровода, нали така, така доколкото разбрах. Тази минерална вода по стечение на обстоятелствата, като Заместник-кмет лично аз подех инициативата и подадох първите документи да я прехвърлим на Общината и от тук ми излиза въпроса - какво трябва да направим ние като Община и нямам идея какво, задължение към Министерство на околната среда и водите, нямаме  ли някакви разрешения да поискаме, така по мои спомени това, доколкото съм запознат реално някой трябва да плати, а като ползваме тази вода, Общината я дава на някой, трябва да плати някаква такса. Ние сме собственици, в случая Общината и не трябва питаме Министерството на околната среда и водите какво правим с тази вода, вкарваме я, можем да я дадем на всеки, можем да я дадем на еди си кои хора, може на басейна, станцията, ако е под наем и на който и да е, на някой хотел да си направи, но в случая ние я вкарваме във водопреносната мрежа, която водопроводна мрежа е общинска собственост, но с нея оперира държавната фирма ВиК и сега кой ще плати на Общината такса, че ползва тази вода, този въпрос някой обсъжда ли го, правихме ли го, мислихме ли го или имаме нужда и вкарваме водата? Отделно на мен малко ми се струва, че ще ни се смеят минералната вода да я пускаме по чешмите в селото.

БОЖИДАР ЖИВКОВ: Да тече из реката по-добре ли е?

ПЕТЪР ПЪРВАНОВ: Дайте да я дадем на концесия, като я вкараме там какво ще направим, как ще направим врътката, в смисъл кой ще плати на Общината, че ползва тази вода, ВиК оператора със сигурност няма да плати, а реално ВиК оператора ще взима парите и тогава влизаме в закононарушение, какво се случва тогава?
БОЖИДАР ЖИВКОВ: Сега в момента на кого плащаме като водата тече в реката?

ПЕТЪР ПЪРВАНОВ: Дайте да си говорим законови неща и аз много неща виждам, аз Ви казвам къде е проблема, то не само това да е проблема, проблема е и в това, че язовира както се задават сухи години и да ви върна на темата, че трябва да правим Раянци, нали да си дойдем на думата, не е това въпроса мислим ли го или правим нещо и дайте да гласуваме и утре пак за смях на всички, това са ми въпросите и затова не бих го подкрепил така с лека ръка това нещо преди да изчистим много от въпросите, които предстоят. Благодаря.

ДИМИТЪР КОЛЕВ: И аз благодаря. Заповядайте, господин Богданов.

БОГДАН БОГДАНОВ: Благодаря. Господин Първанов, чух една много интересна дума и само да Ви кажа, че тука въобще никой не говори за врътки, не знам какъв израз ползвате и ако Вие го използвате, аз няма да го използвам, да знаете, не говорим за никакви врътки, говорим за нещо свещено да доставим вода и право на всеки един човек да има вода, с която да избегне тази хуманитарна криза, която се създава в Рударци вече, така че, не знам точно изказването Ви дали е на място, и ми е много интересно, ако тези 10 000 човека Ви чуят, как ще реагират и дали ще бъде смешно, ако тази вода я пренасочим от реката, която в момента влиза в река Рударщица и от там отива в Струма и  в Гърция, и я пренасочим в чешмите на хората, които със седмици не получават вода. Така че, ще ми бъде интересно да Ви чуят това изказване и да видим интересно ли ще е, смешно ли ще е, врътки ли са и т.н. Другото, което е, когато Перник остана без вода, ние Рударци черпим вода от Владайския канал, черпим тази вода, която просто минава през канала, ние нямаме водоизточник, нямаме водосбор за жалост и когато завали дъжд, ето както вчера в Перник валя дъжд и се размъти водата, водата, която минава се получава силно замътняване и Рударци пак няма вода, когато има по-трайно засушаване като тази година Рударци пак няма вода, така че, ние се налага да използваме всеки един водоизточник, който го имаме както всички села го правят, където има каптажи над селата, там, където има възможност за някакъв водосбор, те го използват и когато химическия и биологичен анализ позволява това нещо го използват, защо да не го използваме и в Рударци, Ви питам аз? Благодаря Ви.

ДИМИТЪР КОЛЕВ: Благодаря. Реплика господин Първанов, после господин Миланов, изказване Денислав Захариев, изказване господин Андреев.

ПЕТЪР ПЪРВАНОВ: Господин Богданов, използвам думата врътки, защото не намирам законов начин как да я вкараме тази, аз лично не намирам от това, което Ви обясних, кой ще плати такса за минералната вода на Общината, ако сте измислили някакъв вариант, нямам нищо напротив.

БОГДАН БОГДАНОВ: Има специалисти в Общината.

ПЕТЪР ПЪРВАНОВ: Има специалисти – дайте ми обяснение, аз да гласувам, би трябвало да знам, защото за мен това е незаконен начин за използване на тази вода, вкарваме я, ВиК е оператор после събира парите от това, а кой ще плати на Общината таксата за ползване на тази минерална вода, защото като я даде Общината на някой би трябвало да може да си получи тези неща, затова казвам врътки, а що се касае до другите неща – 10 000 човека, аз мога да Ви кажа, че аз съм от Даскалово и цял живот съм ползвал Витошката вода и там са 10 000 човека и не софиянци, а перничани, които даже вече нямат достъп до тази вода, защото всичко отива за Кладница и за Рударци, нали така?
БОГДАН БОГДАНОВ: За Рударци няма една капка вода от тази за Даскалово.

ПЕТЪР ПЪРВАНОВ: Няма значение, давам го като пример, то Рударци и Кладница вече станаха по населени. Може ли аз като говоря Кмета да не се обажда, аз не го прекъсвах, докато той говореше.

ДИМИТЪР КОЛЕВ: Не прекъсвайте, господин Богданов, много моля.

ПЕТЪР ПЪРВАНОВ: Те Кладница и Рударци станаха едно и също населено място, така че, няма значение какво е. Въпросът ми е не искам по никакъв начин никой да ощетяваме, какъв е варианта законово да се случи това нещо, защото отговор на въпроса какво правим с таксата, която ще даде Общината за минералната вода никой не ми дава, казват ми имаме нужда, ами и ние имаме нужда и аз имам нужда от много неща и не са 10 000 човека в цялата община, а има още 100 000 и тези 10 000, които са горе, не са много, но общо жителите там се водят между 3 и 4 хиляди и на двете населени места, 10 000 са, когато дойдат софиянци да си живеят по вилите, така че, дайте да не коментираме кой, къде, защо, търсим вариант и то законен, а не нещо да направим, дайте тук имаме нужда, имам нужда и аз от много неща, ама не си проявявам претенциите. Благодаря Ви. 

ДИМИТЪР КОЛЕВ: И аз благодаря. Господин Милан Миланов, заповядайте.

МИЛАН МИЛАНОВ: Господин Заместник-кмет, уважаеми колеги, слушам внимателно дебата, но имам един въпрос към Кмета на селото – как решихте, че точно от детската градина трябва да се вземат парите, Вие ли решихте, кой реши, че точно от детската градина трябва да се вземат тези пари, а не от друго място и да бъдат насочени за водопровода? Аз съм съгласен с всички мотиви да кажем, с които Вие излагате, макар че, тази година беше година с много дъжд на всякъде имаше вода и т.н., но защо решихте, че трябва парите да се вземат от детската градина и да се дадат за Вашето село, кой прецени – Вие ли или как така решихте, без комисия да го обсъди, без администрация да каже становище? Аз например подкрепям Вашето искане, но не подкрепям искането да вземем парите от детската градина. От къде на къде децата на всички перничани трябва да са потърпевши и тук имам и въпрос към Кмета на Община Перник бихте ли ни казали колко е населението на село Рударци, 10 000 трябва да знаете, ако е Перник е община, която преминава 100 000, нека да видим по регистъра, защото така казваме някакви цифри фантастични – 10 000 души е една огромна цифра и Ви гарантирам, ако действително са регистрирани живущи в с. Рударци 10 000 души както Вие казахте, Перник влиза в категорията на общините 100 000 плюс, в момента сме 97 000, при Рударци подадена цифра – искам да разбера от Кмета на общината, кое е вярното – 10 000 ли, което ни казва кмета на населеното място или това, което е записано в информационния поток, който се излъчва от Община Перник за с. Рударци?
ДИМИТЪР КОЛЕВ: Благодаря Ви. Имате думата, господин Богданов.

БОГДАН БОГДАНОВ: Господин Миланов, искам да Ви кажа, че аз нищо не съм решил, аз в този момент предлагам да се вземе решение, а това как съм стигнал до този извод е моя работа, Вие ако имате някакъв друг начин, предложете нещо друго, аз си защитавам интересите на моето населено място и ме интересува по какъв начин мога да защитя хората в Рударци, като им доставим вода, така че, ако Вие имате някаква по-добра идея, преценете от къде може да отделим една сума, с която да можем да водоснабдим селото, така че, надявам се Вие да решите, а аз просто предлагам, а иначе за живущите хора, Вие можете ли да ми кажете в Перник всички тези 97 000 човека дали са адресно регистрирани или не са?

МИЛАН МИЛАНОВ: Община Перник.

БОГДАН БОГДАНОВ: Община Перник, добре – така че, ако смятате аз като Кмет на населено място трябва да се грижа само за хиляда, две или три хиляди човека, които са адресно регистрирани в Рударци, а другите, които имат имот и плащат данък и пребивават три, четири или половин година в Рударци, те нямат нужда едва ли не от някаква грижа и обслужване, според мен много се лъжете, аз съм Кмет на всички – там има над 2500 сгради, като до тези сгради трябва да има инфраструктура, трябва да има вода, трябва да има ток и т.н., така че, дали са адресно регистрирани или не, това е въпрос абсолютно на друг разговор, но те трябва да имат вода.

ДИМИТЪР КОЛЕВ: Благодаря. Господин Кмет, ще кажете ли Вие нещо, защото имаше въпрос.

СТЕФАН КРЪСТЕВ: Въпросът към мен беше по отношение бройката хора живущи в село Рударци – по данни от последното преброяване и това са публично достъпни данни от 2011 година населението на Рударци наброява 1362 души, по текуща демографска статистика за населението към 31.12.2020г. се дава 1488, като естествено ясно ни е на всички, че Витошките села Рударци и Кладница нарастват в пъти и многократно в летния сезон. Благодаря Ви. 

ДИМИТЪР КОЛЕВ: Благодаря и аз. По реда на записалите се, господин Денислав Захариев има думата.

ДЕНИСЛАВ ЗАХАРИЕВ: Здравейте колеги, отново, искам да Ви припомня, че преди около един час си благодарихме, че бяхме единни, когато става въпрос за нуждите на перничани, надявам се и сега по тази точка отново да имаме повод да се поздравим затова, че сме единни, когато става въпрос за перничани, тъй като аз не съм съгласен. Тук се прави едно внушение, че виждаш ли в Рударци живеят само софиянци, не е така, уважаеми колеги и повечето от Вас го знаете, в Рударци вили имат и много перничани, в това число и аз самият имам вила в с. Рударци, плащам си данъците, ползвам водата там, не само толкова много софиянци, хората около мен съседите ми са 50 на 50, да, има софиянци, има и перничани, и това е в цялото село, това е и в Кладница, това е и в Драгичево. Факт е, че има проблем с водата в населеното място, защото кмета Богданов достатъчно добре обясни, че там няма място, на което да се съхранява, то е една права тръба, каквото дойде от планината влиза в пречиствателната станция и изтича по водопреносната мрежа, когато не идва вода от планината, тогава няма нищо на чешмите. Аз не виждам какъв е проблема, ако мислим трезво всички ние вода, която 2017 или 2018 година ни беше предоставена на нас като община да я ползваме за нуждите на перничани. Да, колегата Първанов също има резон в това, което казва за водата - трябва да се заплаща такса, но според мен в Община Перник има достатъчно експерти, така както басейна в Рударци плаща такса на Общината затова, че ползва вода по договор, така и ВиК не виждам проблем, а не вярвам и директора на ВиК да възрази, то не са някакви баснословни суми, да заплаща такса към Община Перник, затова че Община Перник ще водоснабди село Рударци, не е толкова голяма драма. Да и тук още една скоба ще си позволя да отворя, мисля, че видяхте на последните две докладни ПУП-ове на земеделски земи аз се въздържах, според мен това е грешно, което го правим, постоянно преотреждаме земеделски земи, без да виждаме водопровод, без да виждаме има ли път, без да виждаме има ли възможност за водоснабдяване и после, ама Общината е виновна няма път, ама лошите съветници не гласуват водата, нали можем и върху това малко да се замислим. Та, според мен в заключение казвам и спирам да отнемам времето, има ли желание има и начин, и метод да се намери решение. В случая Рударци има желание, има нужда и проблем, и от нас зависи да намерим решението, има предложение от Кмета, аз лично като съветник ще го подкрепя. Благодаря Ви за вниманието.

ДИМИТЪР КОЛЕВ:  И аз Ви благодаря. Реплика, госпожа Ралица Андреева.

РАЛИЦА АНДРЕЕВА: Ще си позволя една кратка реплика, т.е. под формата на реплика да благодаря на господин Захариев, защото той каза нещо много важно, а именно, че подкрепя промените и докладната и че, когато се търси разумно решение за перничани трябва да бъдем обединени и затова смятам неговите думи като подкрепа за решението, което ще вземем.

ДИМИТЪР КОЛЕВ: Дуплика, имате право заповядайте.

ДЕНИСЛАВ ЗАХАРИЕВ: Сега колежката Андреева с цялото ми уважение се опитва леко да ми намаже ските. Не съм казал такова нещо, колежке, говорих изключително и само за предложението на Кмета на населеното място Рударци.

РАЛИЦА АНДРЕЕВА: То е част от проекта.

ДЕНИСЛАВ ЗАХАРИЕВ: По другото отношение за докладната, тъй като стана дума, аз ще бъда безкрайно честен, тук са и Вики, тук е и Васко, тук е и Емо Ненков, който е управител на Профилакториума, двамата кметове работят изключително много  и са много съвестни и защитават техните населени места. За Емо Ненков аз лично съм казвал много пъти на микрофона, че това, което прави в Профилакториума наистина заслужава адмирации и решението, което предстои да вземем наистина е много трудно, защото пред нас има дали да ощетим две населени места и да помогнем на една болница да съществува, решението е много тежко, надявам се, да има едни смислени дебати, защото виждам, че има записани колеги, да чуем и кметовете на населените места и след това нека всеки вземе решение по собствена съвест. Благодаря Ви още веднъж.

ДИМИТЪР КОЛЕВ: След колегите, разбира се, че ще чуем и кметовете. Сега има думата господин Андрей Андреев.

АНДРЕЙ АНДРЕЕВ: Уважаеми господин Председател, колеги, много тегаво върви това заседание днес. Уважаеми господин Кмет, напълно сте прав, като искате да подобрите водоснабдяването в селото и аз Ви поздравявам, затова друг е въпроса, обаче, че това не може да се прави дилетантски, Вашето предложение, аз Ви предлагам да си го направите за следващия бюджет, междувременно може да се направят съгласуванията с ВиК и с всички други органи, за които говори Първанов, да се види как стоят нещата, освен това, не може да ми кажете сега тука ще сложим един хидрофор, що за идея е това, кой го проектира, ще направя еди колко си метра водопровод, кой го проектира, как ще поеме инсталацията, в момента цялата тази история, има специалисти и специалистите са там долу във ВиК, това трябва да се съгласува с тях, да се проектира – има проектанти затова. Аз с удоволствие ще гласувам в следващия бюджет там в Рударци да се подобри водоснабдяването. Истина е, разбира се, че Вие трябва малко да положите усилия тези софиянци, които са там една част от тях да се регистрират в Пернишка област, защото така вдигаме категорията, не сте си мръднали пръста затова и не само Вие, така че, колеги, предлагам Ви да отидем и да приключваме вече с това и да отидем към вариант това предложение да се внесе за следващия бюджет, което е правилното. Сега ще вземем от Тева, ще вземем от не знам си къде, просто не бива да се прави това. Благодаря Ви.

ДИМИТЪР КОЛЕВ: Благодаря и аз. Следващото изказване е на господин Любомир Жотев.

ЛЮБОМИР ЖОТЕВ: Благодаря, господин Председател, уважаеми господин Кмет, уважаеми колеги, прави впечатление, че в докладната за капиталовите разходи  и разместването на позиции, допълване и отнемане от някои обекти като суми са в частта собствени приходи, нали така? Аз мисля, че вносителя е Кмета, аз не съм сигурен, че каквото и решение да вземем, то ще бъде де факто изпълнено, т.е. това нещо ще се случи, защото мисля, че собствените им приходи някой от вас запознат ли е, с какъв капацитет се разполага и така да си останат капиталовите разходи, обектите със собствени приходи няма да бъдат изпълнени до края на годината. Някой от вас съмнява ли се в това или смятате, че всичко, което е заложено ще бъде изпълнено, да ги прочетем поименно – няма да бъдат изпълнени, защо – защото ги няма парите, не за друго, не че няма желание или няма нужда. Да, прав е кмета Андреев,  позволявам си да кажа Кмет, защото няма бивши кметове, във връзка с този проблем, че трябва наистина да бъде така направен, че да стане траен в годините напред, а не да бъде закърпено нещо сега в момента, което пак казвам, нито ще бъде изпълнено както трябва, нито другите неща ще бъдат изпълнени или си правим едно политическо говорене или може би настройваме едно населено място с друго от къде да се вземат парите, от никъде няма да се вземат парите, защото ги няма. Прави са колегите, че Общината трябва да вдигнем да сме над 100 000 и тука е цялото усилие на кметовете по населени места, защото има много хора, които си живеят целогодишно, но не са се регистрирали, не за друго, минаваме друга категория, капиталовите субсидии, които ще получаваме от държавата, делегираните, са много повече и тогава няма да си говорим за няма пари, много повече обекти могат да бъдат изпълнени, тук е проблема, по който наистина трябва да работим – да, увеличават се населените места, прави са хората, имат имоти и след като сме гласували тези ПУП-ове и земеделски земи само ги преотреждаме за живеене – да, хората са прави, след като това е направено, съгласувано с напоителни системи, ВиК, ЧЕЗ, трето, пето, десето и най-накрая няма вода, няма ток, няма пътища, вдигаме цената на имотите, на земеделските земи – това правим, нищо повече от 300 лв. на дка отиват на 30 000 лв. ако бъркам, господин Първанов може да ме поправи, това правим, а след това на тези ПУП-ове, там не им се подсигурява нищо и ще станат 10 000 и 15 000, продават си хората имотите. Да, лятно време ще стават, водата е толкова колкото е, да, трябва това нещо да се направи, но трайно. Аз мисля, че така, както се предлага няма да стане по този начин и да го гласуваме, лично за себе си съм убеден, хората имат право на вода, тази вода тече в канала, да, може да се хване, но да бъде направено така, че да е за много години напред, а не след това да е някаква грешка или някой да оспорва и пак да се връщаме, и пак да се връщаме. Благодаря.

ДИМИТЪР КОЛЕВ: И аз благодаря. Господин Десислав Аспарухов има думата.

ДЕСИСЛАВ АСПАРУХОВ: Уважаеми господин Председател, уважаеми господин Заместник-кмет, колеги, когато Перник имаше проблем не чакахме следващите бюджети и с последваща реакция. Предвид кризата, която има аз се присъединявам към предложението направено от Кмета на с. Рударци и понеже тук е разпореждане с бюджета, правя неговото предложение и аз, а именно - да се промени поименния списък на капиталовите разходи на община Перник за 2021 година както следва: „да отпадне позиция 14 „Инженеринг за благоустрояване на дворно пространство на ДГ „Вела Пеева“, кв. Тева /дренажна система, детска площадка и ограда/“ от &52-00 Придобиване на ДМА на стойност 70 000лв. и да се добави позиция 35 в &51-00 Основен ремонт, а именно „Основен ремонт на съществуващ водопровод  /350м/ за закупуване хидрофорна система, напорна помпа и петдесет кубиков резервоар“ на стойност 70 000 лв.“.

ДИМИТЪР КОЛЕВ: Благодаря Ви, господин Аспарухов. Да заповяда господин Миречв – кмет на кметство с. Кладница.

ВАСИЛ МИРЧЕВ: Уважаеми господин Председател, уважаеми господин Кмет, дами и господа общински съветници, слушах дебата за село Рударци и това, което каза господин Андреев, че видите ли ние сме виновни защо не регистрираме хората, ами тук проблема е по-голям, защото по Закона за гражданската регистрация един човек, когато закупи жилище в съответното населено място, то до 30 дни трябва де се регистрира в съответното населено място, това защо не се прави е друга тема на разговор. Да премина към исканите промени в списъка за капиталовите разходи, едно нещо недоумявам тука - защо в самата докладна пише ефективно разходване на средства – да, ние не сме против например да се закупи котел за Профилакториума, защото това е една от важните болници за Перник, за целия град включително и за нас като жители на този град или да се смени дограмата, но когато става въпрос за ефективно разходване на средства, питам аз защо пък винаги се взима от Кладница, неефективно беше разходването на средства – не изградихме спортно игрище, неефективно беше разходването на средства да импрегнираме салона в читалището, в други населени места тези неща се случват, тъй като ние имаме най-големия ансамбъл на територията на община Перник самодеен, който прославя и Перник, неефективно е подменянето на водопровод в Кладница, ами аз задавам въпроса - село Кладница все още ли е част от Община Перник? И тук стана и друг въпрос, затова нали тези разрешителни за строеж мисля, че не ги издаваме ние, нека направят сметка Общината каква сума влиза от ПУП-вете, строителните разрешения, скици и т.н., това са едни огромни средства според мен, защото наистина в нашите населени места интереса е изключително огромен, освен това Общината да даде справка преди това исках 2,5% данък придобиване. Вие винаги говорите за богатите села и особено за Кладница – Делта Хил, там стойността на имотите наистина е доста голяма, аз мога да я направя тази справка и тази сметка, за да видим какви пари постъпват или през всичките тези години са постъпили в тази община и видите ли, винаги, когато става въпрос – ето богаташкото село, дайте сега ние няма да правим там една улица, защото Кмета лично обеща, защото няма нужда, тя тази улица е като след бомбардировка, но  както и да е, важното е сега ефективно да разходваме нали за дървени къщички, машини и съоръжения и т.н., ами защо не се направи например едно такова предложение тези 100 000 лв. да не се дадат, ми това са 13 000 лв. за къщичка и там някакви машини и съоръжения, за 13 000 лв. ние можеше да изкърпим част от тази улица или аз предлагам, тъй като нищо и тази година няма да получим, поне да ни подарите една къщичка, та да се радваме и ние в Кладница на Коледа и Нова година.

ДИМИТЪР КОЛЕВ: Благодаря. Да заповяда Кмета на населено място Драгичево.

ВИКТОР ВИКТОРОВ: Уважаеми господин Председател, уважаеми господин Кмет, уважаеми дами и господа общински съветници, колеги, както в Кладница, в Драгичево също са взети от капиталовите средства за Профилакториума, само че, в Кладница е взето от една улица, ние хората от Драгичево също нямаме нищо против, защото нещата не са изравнени, не можем да сравняваме две улици с болница, така че, улиците срещу здравето на хората са – Вие преценете. Господин Председател, въпросът ми е към Вас - не може Вие да излезете пред телевизията и да кажете „Кметът е уведомен“. Хората не знаят по какъв начин съм уведомен аз или колегата от Кладница, че от капиталовите са прехвърлени средства за Профилакториума, три дни всички ме питат – Кмете, ти направи врътката, продаде се, знаеш – много е грозно. Вие сте изпадали сигурно в моята ситуация, никой няма нищо против, вие сте управляващите на Перник общинските съветници, както решите така, но да излезете да кажете – „Вие, Кмете“. Вие знаете, явно аз имам договорка с някой, много е грозно. Ще Ви помоля, ако има някакъв вариант поне едната улица да отпадне, да я направим, на едната е сменен има водопровод, има канализация, а другата да, ако има някакъв начин да отклоните средства за Профилакториума, моля ви, да го направите, вие преценявате, вие решавате, аз съм длъжен да дам на хората обяснение с това, което съм направил, че знам и имам договорка с някой. Тъпо е много, съжалявам, че ви го казвам тук, много е грозно. Благодаря ви, още веднъж ви моля, ако има възможност да извадите от някъде средства, аз не знам от къде, предлагам само, така че, има ли такъв вариант направете го. Благодаря.

ДИМИТЪР КОЛЕВ: Благодаря и аз. Господин Андрей Андреев, заповядайте за реплика.

АНДРЕЙ АНДРЕЕВ: Ще искам да репликирам Кмета на с. Кладница. Не съм Ви обвинил, че не сте направили регистрация по - скоро го възприемете като пожелание или като молба. Наистина Жотев много добре го каза трябва да се направи това, за да вдигнем категорията на общината, във Вашите ръце е това – Драгичево, Рударци и Кладница, но ние, господин Председател, по същество се отклонихме от основния въпрос, защото предложението, което беше досега правено за този водопровод в Рударци измести акцента и акцента по същество от това, което разбирам от докладната на Кмета е да се подобри отоплението в СБПЛР. Дали ще се подобри отоплението по този начин, аз откровено казвам се съмнявам, в началото на заседанието Миланов каза 2015г. взехме решение за отопление с палети, сложихме там някакви машини и те и така и не тръгнаха,  сега дали няма да се получи същото – каква газ ще използваме там - метан, пропан –бутан? Там на близо минава газопровода, обаче там хъб няма, няма как да стане тази работа и аз очаквах, че тук днес специалист ще ни обясни какво се иска, какво се прави там, как ще подобрим отоплението, което е задължително, такова нещо не се получава. Е, как ще го гласуваме това? Разбира се, че е прав и Кмета на Кладница, и на Рударци, нагледали сме се на две улици там, то има и много други улици, които плачат за ремонт, то цялата община плаче за ремонт, за да отидем към такъв вариант, обаче трябва някой да ни убеди как ще подобрим отоплението с този котел, защото както преди малко се обърнах към Кмета на Рударци, аз и тук не виждам проект, проект няма – купуваме котел, какъв котел, един Господ знае, същата история при това, ако Кмета на Рударци е оправдан, защото няма такъв потенциал административен, за да може да прецени това, администрацията тука какво ни поднася, чакам отговори.

ДИМИТЪР КОЛЕВ: Благодаря. За изказване, госпожа Ралица Андреева.

РАЛИЦА АНДРЕЕВА: Уважаеми господин Заместник-кмет, господин Председател, колеги, винаги като стане дума за пари разговора придобива по-особен характер и аз разбирам притесненията и тревогите и на тримата кметове, но само преди няколко месеца Общински съвет се обедини заедно с ръководството на Общината в посока на това, че ако искаме да спасим Болницата за долекуване и рехабилитация ще трябва да положим максимални усилия в рамките на възможното и с каквото можем да бъдем полезни, за да може поне да гарантираме отлепване от дъното. При всичките разговори във времето, в което течеше процедурата по избор на управител всички знаехме и беше неведнъж артикулирано, че основния проблем като перо разходи, който в много спешен порядък трябва да бъде решен е отоплението и да ме поправи управителят, ако греша, но то не се е променило към днешна дата. В днешния дневен ред по точка три изслушахме Кмета на общината за готовността на общинските училища във връзка с подготовката на предстоящата учебна година, сигурно трябва да изслушаме и управителя на болницата за готовността да посрещне предстоящия отоплителен сезон и нямам съмнение поне аз какво ще ни бъде казано, отоплението, покрива и т.н. Ще е грозно от наша страна, ако тръгнем да противопоставяме жителите на Кладница, Рударци, Дивотино, Расник, Радуй, Тева, Изток и т.н. И тук е прав инж. Андреев, където и да пипнем в общината има проблеми и проблемите се дължат на много фактори, говорили сме го и най-често този разговор го водим, когато приемаме бюджета, недофинансирането от държавата, огромното с течение на години вменяване на функции на общините без съответното финансово обезпечение и това не е проблем само на Перник. Връщам се на това, което каза Кмета на Кладница - целесъобразността на разходите. Едва ли един или друг обект трябва да бъде изваждан от поименния списък, от инвестиционната програма на Общината, но знаем същевременно, че разполагаме с изключително ограничен финансов ресурс и ако една улица, колкото и тежко да е състоянието и, колкото и дискомфортно да е – ми ще ви дам пример и не е Кладница, кв. Изток и минете по „Благой Гебрев“ сигурно от седем години пея, че вица в кв. Изток е - ако от там минеш и не уцелиш дупка получаваш автоматична пералня от Общината. Нещата не са се променили, само че, ако ние не предприемем мерки преди да започне отоплителния сезон по отношение на Профилакториума, се опасявам, че в следващия бюджет каквото и да вземем като решение ще е твърде закъсняло, неефективно, ненавременно и ще коства много повече пари на Общината и на перничани, поправката на това несвоевременно решение, това е причината, поради която аз ще подкрепя и групата на БСП ще подкрепим проекта за решение в докладната, като разбира се с всичките си резерви по отношение на предложението на  Кмета на Рударци, след като сме отървали нещата да се стигне до там, може би нямаме изход, но нека помоля и Кмета на Рударци, и вдъхновителите на това предложение да им напомня, че ефективно решение се взима не под натиск и не в 12 без пет, а когато има възможност да се търси и друг полезен ход, защото, ако този въпрос го бяхме разглеждали преди два месеца, можеше да се вземат поне ограничителни мерки, които да намалят мащабите на последиците. Сега поставяйки ни пред свършен факт сигурно нямаме полезен вариант, друг ход и т.н., но когато с отговорност и с грижа подхождаме към един проблем мисля, че решенията са далеч по-удачни и по-ефективни. Взимайки повод от последното, което казах ефективността на решението за отоплителния котел на Профилакториума, мисля че е доста навременен.

ДИМИТЪР КОЛЕВ: Благодаря Ви, госпожо Андреева. За изказване господин Александър Александров.

АЛЕКСАНДЪР АЛЕКСАНДРОВ: Уважаеми господин Председател, господин Заместник-кмет, колеги, първо много се радвам, че кметовете на населените места са тук, защото казаха нещо много важно и е хубаво ние да се вслушаме в техните думи, а именно в тези села хората се чувстват като сякаш Общината им е мащеха, те в момента не знаят дали са част от община Перник, поради простата причина, че постоянно стоят в периферията и биват пренебрегнати поради една или друга причина. И понеже госпожа Андреева каза нещо много важно и е много права, че решения не могат и не бива да се вземат под натиск, обаче истината е, че цялата тази докладна е изтъкана от едно огромно напрежение и ще ви кажа защо. По време на комисията по „Бюджет и финанси“, Община Перник поне за мен, не успя да защити проекта свързан с отоплението на Профилакториума и ще ви кажа защо. Оказа се, че реално нямаме гаранция дали това ще сработи, не знаем точно кой е правил някакви проучвания, замервания – има ли такива или няма такива, как всичко е остойностено, дали след монтирането на тези газови котли няма да настъпи необходимост за правене на допълнителни разходи, системата за да започне наистина да функционира и т.н. Същевременно обаче, не ме разбирайте погрешно, всички сме на мнението, че Профилакториума не бива да бъде оставен така и да се прави нещо за него, обаче не можем да взимаме такова решение от главата за краката, не можем да не видим абсолютно нито една истинска обосновка, освен няколко думи, че сме направили едни изчисления и това ще стигне, и ще стане, и ще заработи, ами да де, обаче преди няколко години не стана и не заработи, същевременно обаче, ще Ви кажа, че в тези села същите, съм бил не веднъж и мнението за тези улици е не просто на кметовете, а това е искането на хората, хората имат нужда от тези улици. Тези села като цяло пострадаха много поради ред причини и ние продължаваме да ги оставяме в периферията, да ги пренебрегваме и да жертваме всяко едно нещо свързано с тези села в името на това да се случи нещо друго в града. Разбирам, че финансовото състояние на Общината не е най-доброто, знам, че финансовият ни ресурс е ограничен, обаче въпреки всичко моля ви, нека не взимаме прибързани решения, не можем да зачеркнем така селата и техните улици, същевременно не може да зачеркнем обаче и Профилакториума, затова много моля, нека премислим нещата, но аз съм абсолютно против, няма да подкрепя изваждането на тези улици, освен ако Община Перник не се опита поне да потърси вариант най-малкото като текущ разход, като текущ ремонт на тези улици, да поеме ангажимент пред тези кметове, както се случи например миналата година в с. Мещица, или по-миналата година, ще ви излъжа точно за годината, така че, тези кметове да могат да отидат сред хората и да им обяснят, че проблема им ще бъде решен и че просто ще трябва да проявят малко търпение, а не просто да им кажем тук зачеркваме това, зачеркваме  го онова, остава за другата година и готово. Благодаря ви.

ДИМИТЪР КОЛЕВ: И аз благодаря.

РАЛИЦА АНДРЕЕВА: Кратка реплика. Уважаеми господин Александров, репликата ми е в няколко посоки – на първо място не съм съгласна с Вас, че не сме били убедени на комисията, на която гледахме тази докладна ПК“БФЕ“. Ми няма как да бъдем убедени или не убедени и ще Ви кажа, че аз не съм топлоинженер, на мен каквото и да ми кажат по тази тема ще бъде недостойно от моя страна да се правя на разбиращ човек, не съм топлоинженер, инженерите го предлагат, дадоха параметрите, от там нататък какво мога да взема като отношение аз. На следващо място – за улиците, един от кметовете, не мога да се сетя кой от тримата повдигна темата с увеличаващото се население сезонно, с непрекъснатите ПУП-ове, които Общински съвет взима, ами, уважаеми кметове, аз до ден днешен нямам спомен за едно становище или един протест на който и да е Кмет на населено място против разширяването  и против застрояването на повереното му населено място – един. Въпросът има много лесно решение след като определяме като голям проблем презастрояването в Рударци, Кладница и Драгичево и аз бих подкрепила такова решение – налага се мораториум за забрана застрояването и приключваме разговора, защото може да има и такъв прочит на този въпрос и тогава улиците ще бъдат по-малко амортизирани, водата нужна за захранването на населението в тези три места ще бъде по-малка, целият ресурс, който отделя Общината, така че, нека не спекулираме с това за кое населено място Общината е майка и за кое е мащеха, защото мога да ви дам пример с не дотам популярното и атрактивно село Расник, където също нямат вода, където също улиците им са в ужасно състояние, само че там не го коментираме защото не е така апетитно, не е така атрактивно като място, по същата причина моля да не се казва коя улица трябва да бъде приоритет, на нас всички улици трябва да ни бъдат приоритет, въпрос на ресурс и правилно разпределение, но към днешна дата считам, че едно лечебно заведение трябва да бъде приоритет, всичко останало – улици, оградки може да изчака във времето, не казвам, че не трябва да се правят, напротив, трябва да се направи, но към настоящия момент считам, че въпроса с лечебното заведение е една идея по-спешен и по-належащ от ремонт, основен, текущ или какъвто и да е. Благодаря.

ДИМИТЪР КОЛЕВ: И аз благодаря. Има думата господин Милан Миланов за изказване.

МИЛАН МИЛАНОВ: Господин Заместник-кмет, уважаеми колеги, слушам и продължавам да недоумявам, вярно е, че сигурно след два месеца влизаме в една предизборна нова кампания, трета по ред, вярно е, че всеки се опитва тук да се изкара от герой по-герой, от борец по-борец, от знаещ по-знаещ, обаче да, ние не сме специалисти по топлофикация, обаче преди пет-шест години една голяма част от вас гласувахме 150 хиляди за котела, 150 хиляди отидоха, искате ли да ви кажа колко милиони пернишкия данъкоплатец е платил на Профилакториума – пернишкия данъкоплатец от далечната 2000 година, по половин милион всяка година отиват и много интересно пак поставяме проблема за болницата, а не погледнем и предполагам сте погледнали какви са финансовите отчети на болницата. Ей Богу, видяхте какво се случва със Стоматологията – държавата я продаде за милион и триста, купиха я за милион и триста и собствениците вече са се настанили, влезли са вътре вече. Специализираната болница за долекуване и рехабилитация има милион и кусур, ако си спомняте имахме един управител д-р Чунов, спомняте ли си тогава, че НАП обяви запор и обяви за публична продан СБПЛР, дали си спомняте? Спомняте ли си тогава, че сегашния кмет, тогава народен представител постави въпроса пред сегашния народен представител от ПП ГЕРБ, а тогава Министър на здравеопазването господин Кирил Ананиев и бе стопирана продажбата на СБПЛР? Да, късмет е, че Кирил Ананиев, тогава министър на здравеопазването е свързан по един или друг начин с Перник, да, късмет е, че тогава народният представител Владимиров, сега Кмет е успял да разбере и да уведоми в Народното събрание тогавашния Министър на здравеопазването, ама кой ще уведоми сега, когато НАП предяви претенции? Вие чухте ли управителя на СБПЛР да каже ние погасихме част от тези задължения? Да, аз също чета и следя с внимание тази болница, защото ние като перничани не може така лесно да се разделим с нея, да, дарение дадено – три прозореца били сложени, бельо било закупено от някаква българка живееща в Германия, много хубаво, чудесно, ама да чухте колко от задълженията към ЧЕЗ са погасени, знаете ли защо ЧЕЗ например не предявява претенции? Искам да ви припомня на една голяма част от вас какво стана с тролейбусите, когато ЧЕЗ предяви претенции, а имаше такъв момент ЧЕЗ предяви претенции и няма тролейбуси, бяха закрити тролейбусите. Много е добре, ще заделим тези пари и ще сложим газово котле и след една година, когато тази сграда бъде обявена за публична продан и бъде закупена, тези пари са отишли  накъде си, ей така, както тези 150 хиляди за котела за пелети. Аз, да, подкрепям, да, съгласен съм с всички въпроси, които вие поставихте - болница, имаме нужда, трябва да се направи необходимото, но някой да отговори кой ще плаща това отопление? Знаете ли колко е поскъпнала газта за последните няколко месеца, следите ли внимателно какво става с газта, там няма газопровод, няма АРЕСГАЗ, не са довели и не е газифициран този район, значи ние ще купуваме газ в бутилки или не зная как, сигурно тук ще ни кажат специалистите, но има един въпрос - кой ще плаща и как ще се плаща, болницата ще може ли да плати тези разходи, които ще правят по газовото отопление, газта поскъпна с 140% от месец януари до сега, а доколкото разбрах от първи септември предстои ново 20%  поскъпване на газта, нали има една подробност, която тука, може би управителя трябва да ни каже, много е хубаво с газ да се отоплява всичко, в момента с ток се отопляват само стаите, в които  има лежащо болни. Да, но като започнем да отопляваме всичко и разходите станат в хиляди за месец, а бъдете сигурни, че ще бъдат десетки хиляди за месец отоплението, нека управителят да стане и да каже как ще покрива разходите, по какъв начин ще се плаща или ще има ново натрупване, нови задължения и от милион и половина тези задължения ще станат три милиона и тогава болницата ще бъде неспасяема, обявена за продан от НАП, тогава може би няма да имаме шанса наш народен представител да разбере за това, наш министър на здравеопазването да е в Министерството и да се вземе необходимото решение, ето тези въпроси, да, аз съм за, подкрепям, гласувам, ама някой да даде отговори, без да сме парнаджии, защото без да сме парнаджии, гласувахме котел, след това отделно гласувахме радиатори, мрежа, която не е пусната в експлоатация от не знам си колко години, какво ще стане, когато пуснем този котел и тази мрежа ще издържи ли, няма ли да издържи? Да, аз съм историк по професия и не разбирам от топлофициране, но един от предишните Председатели, ако си спомняте, беше специалист, ходи там, гледа, палетите, котела, изчисления, еди какво си и ура, хайде, имаме отопление. Е, да де, но ето 150 хиляди отидоха на вятъра, много е лесно така да кажем 150 хиляди са нашите пари, ако ние така гледаме на парите, че или са на някой си, много лесно ще ги попилеем, а това са парите на нас - пернишкия данъкоплатец, това са парите, които всеки един от вас е платил своите данъци и такси в тази община. Затова аз имам и тези въпроси към управителя и той да даде отговор, защото и Чунов идва тук и ни говори един чудеса, какво отопление, колектори, газ, не знам си що си и аз му подхвърлих една реплика, само остана ядрено отопление да ни предложите да правим, е сега след твърдо гориво, след палети идва газ, е да видим след газта какво ще дойде, защото много лесно се правят предложения и тук много ми хареса становището на господин Андреев и аз искам, абе то е добре да искаш, ама да знаеш как ще го възстановиш, как ще го поддържаш, как ще плащаш, защото някой би трябвало да ни даде разчети, толкова болни ще има, ако парното работи и през зимата такъв приход чакаме, такива разходи ще се правят, ще си покриваме разходите, защото знаете, че когато газта не дойде в бутилките няма да има парно, ето затова моля управителя на заведението да ни даде малко повече подробности.

ДИМИТЪР КОЛЕВ: Благодаря, ще дадем думата, само една секунда има записване за изказване от Милена Милошева.

МИЛЕНА МИЛОШЕВА: Благодаря, господин Председател, ще се постарая да бъда максимално кратка, ясно е, че решенията по точката касаят огромна част от важните проблеми на града и в самата община и жителите на общината. Приветствам и се радвам на конструктивните разговори и изказвания, които се чуха и от ляво, и от дясно, и от кметовете на Рударци и Драгичево, които прекрасно осъзнават важността на поставения въпрос, чухме и други изказвания, обаче, които някак си не мога да приема за сериозно да се казва, че решението в докладната записка за корекция на поименния списък на капиталовите разходи е едва ли не предложено в последния момент, а пък в същото време трябва да вземем такова решение, все пак и за водата на Рударци, което е изключително важно, аз не противопоставям двете неща в никакъв случай, но по-скоро решението за Рударци идва в последния момент, отколкото другото в докладната записка, но както казах и самият Общински съвет показа още в началото на заседанието, че може да се обединява по важните теми. Без да се слага приоритет върху улици или върху болница, всички неща са важни безспорно, но беше казано тук и от двете страни на залата, че в предстоящия сезон, просто няма как да оставим Профилакториума на произвола на съдбата, както няма начин да оставим и село Рударци на произвола на съдбата, затова решенията е нормално и логично да бъдат взети от нас, тъй като ние сме изпратени тук да защитаваме интересите на всички жители на тази община. Благодаря за вниманието.

Заседанието се води от Десислав Аспарухов – Зам.-Председател на Общински съвет Перник.
ДЕСИСЛАВ АСПАРУХОВ: Давам думата на управителя на здравното заведение, господин Ненков.

ЕМИЛ НЕНКОВ: Уважаеми господин Заместник-кмет, уважаеми господин Заместник-председател, уважаеми съветници, както знаете аз поех болницата през месец май, за болницата на всички е известно, че всички приходи, които се получават по здравна каса са под пълен запор, под 100% запор. Считам, че за тези месеци се постарах да увелича приходите, които болницата изкарва и получава по здравна каса, за жалост обаче, това не са приходи, с които ние можем към този момент да водим оперативна дейност, т.е. единственото, което се случва с тези приходи, които получаваме по Здравна каса е някаква форма на намаляване  на дълговете към НАП, към този момент болницата получава субсидия в размер на 300 000 лв. годишно, това е 25 000 лв. на месец, приоритетно се разплащат заплати, вода, друг вид такъв тип задължения и се чистят стари заплати на персонала. Факт е, че наистина въпроса за плащането на газта, която ще се използва е изключително деликатен, факт е, но в момента болницата трупа задължения, които са от порядъка на седем, осем до десет хиляди лева на месец за ток, инсталацията е изключително слаба, възможно е дори и колкото да звучи така пресилено, в някакъв момент в сградата да се случи пожар от претоварване с калориферчета. Искам да взема отношение и по въпроса с кметовете на селата Виктор Викторов, Васко Мирчев, това са хора, с които аз съм работил служебно и съм в изключително топли и приятелски отношения, както и служебни, не искам да поставям въпроса на политическа основа и на конфликтна основа, считам, че всеки от вас ще вземе разумното решение в случая. Да, в някакъв етап болницата може да редуцира задълженията си, ако зимата работи на тези обороти, на които работи и сега лятото, но ако в никакъв случай не предприемем мерки за отоплението на тази сграда, то в такъв случай приходите зимата ще се смъкнат чувствително и вече нещата наистина ще бъдат неизбежни. Решението е ваше, аз считам, че за тези три месеца доказах, че не съм отишъл там, за да взимам една заплата и то заплата, само ще кажа, ще взема отношение, защото бях обвинен, че съм отишъл за заплата, заплата, която е далеч по-ниска от всяка една, която съм получавал преди това, но както и да е, не искам да влизам в лични обяснения, считам, че това е една изключително важна стъпка, не искам да се поставя в противовес моето желание за съхранението на това лечебно заведение с желанието на кметовете на селата за подобряване на инфраструктурата в техните населени места, но решението, което ще се вземе изцяло оставям на вас като принципал на дружеството. Благодаря ви.

Заседанието се води от Димитър Колев – Председател на Общински съвет Перник.
ДИМИТЪР КОЛЕВ: Благодаря Ви. Кмета на населено място Драгичево.

ВИКТОР ВИКТОРОВ: Ще бъда много кратък, аз просто оставам с впечатлението, че ние сме против, ние не сме против изграждането на дограма и закупуването на газово  котле в Профилакториума. Аз ви моля, ако има някакъв вариант да извадите едната улица, в общината са още 26 села, така че, до сега не сме работили по никакви такива ремонти в селото, просто това ми е молбата, не е нищо лично нито срещу Емил Ненков, нито срещу вас, просто ви моля, ако има някакъв начин да преразгледате решението. Това е, което мога да кажа, не искам нито на политическа основа, нито със здравето на хората – то е най-важното, няма какво да коментираме улици с дупки с един живот на човек. Благодаря ви.

ДИМИТЪР КОЛЕВ: Благодаря Ви. 

СТЕФАН КРЪСТЕВ: Господин Колев, от името на вносител.

ДИМИТЪР КОЛЕВ: Заповядайте.

СТЕФАН КРЪСТЕВ: Уважаеми господин Председател, уважаеми дами и господа общински съветници, уважаеми кметове на населени места, уважаеми господин Ненков, бяха повдигнати различни по своята същност въпроси, някои технически, финансови, други политически, ще вървим от техническите и финансовите към политическите. По отношение първо на Профилакториума и преди тук е имало дебати и сме си говорили, че за тази болница или трябва активно да се работи по нейното развиване и спасяване или да се закрива, защото едно вегетативно състояние, в което тя се намираше до скоро и в което не и позволяваше да функционира зимно време е първо неприемливо, второ единствено утежнява нейното финансово положение. Имаше въпрос от Кмета Андреев по отношение на отоплителната инсталация. Тук имам достатъчно подробно разписани позициите от дирекцията на Главния инженер, които ще ви зачета, за да знаете точно за какво отиват тези пари. Първо – подмяна и модернизация на отоплителната система включва каскада от четири броя стенен кондезен газов котел до 120 киловата, общо 480 киловата, включително табло за управление. Изграждане на отоплителна система в котелно помещение, включително помпи, разширителни съдове, регулираща и предпазна арматура. Довършване на частично изградена отоплителна система с алуминиеви радиатори и тръби от полипропилен, топлоизолация с микропореста гума 19 мм по тръбите в сутерена. Изграждане на комин от неръждаема стомана, хидравлична 72 часова проба на тръбна мрежа. По отношение на изграждане на газозахранващата система с преносими бутилки метан. Обособяване на котелно помещение като част от съществуващото котелно, изграждане на стени, врата, електрическа и водопроводна инсталация, взривозащитно изпълнение, включително аварийна вентилация. Изграждане на бетонова площадка с ограда и врата с катинар за поставяне на батерии с бутилки метан, изграждане на газова инсталация включително и понижаващи налягането системи захранваща линия, предпазни, контролни и измервателни газови уреди, водопроводна система за топла вода, включваща доизграждане на частично изградена водопроводна система за централно подаване на топла вода, включително два броя бойлери със серпентина 2000 литра, помпа за рециркулацията, удължаване на съществуващите полипропиленови тръби до  котелното помещение, топлоизолиране на съществуващата водопроводна мрежа в сутерена и естествено всичките проектирания свързани с това преустройство, архитектура, електро, отопление и вентилация, газификация и енергийна ефективност, разбира се. Отделно от това имаме и сметка за подмяна на дограма, която общо възлиза – нуждите са около 132 хил.лева, но на първи етап можем да отделим и да говорим за 28 хил.лв., защото това е нещо, което поетапно ще се прави. Както спомена и управителя на болницата без  функциониращо отопление в тази болница зимата, тя не би могла да функционира. Резонен и изключително така заслужаващ внимание беше въпроса на господин Миланов кой ще плаща сметките, в този ред на мисли бих искал да подчертая, че един киловат топлинна енергия по цени към момента произведен от ток е на стойност 20 ст., а един киловат топлинна енергия произведен от система на газ е 10 ст., така че, дори и при едно двадесет процентно увеличение на газта икономическия смисъл от тази инвестиция ще бъде на лице. Системата с бутилките метан ще бъде единствено временно решение, има разговори в напреднал стадии между ръководството на Община Перник – кметския екип и ръководството на АРЕСГАЗ за газификация на района следващата година, именно поради желанието ни да отопляваме Профилакториума на газ. По отношение на улиците – да, наистина не е приятно, когато трябва да се реже от някъде и да се вади и т.н., но истината е, че тези слова, които чухме затова, че Общината е майка на едни и мащеха на други, най-мекия начин, по който мога да ги квалифицирам са лично творчески и веднага ще ви обясня защо? Първо, кърпенето на улици не може да бъде съпоставимо с това да имаме една жива болница и здравето на хората, самите кметове на населени места припознаха това и все пак доста средства се влагат и в населените места извън границите на град Перник в нашата община, имам тук списък на постановленията на Министерски съвет, които са отпуснати естествено по искане на Община Перник за различните населени места, ако позволите ще ви зачета – 200 000 лв. фундамент на паметна плоча на загиналите в с. Зидарци ПМС №160/ 24.07.2020г.; 300 000 лв. ремонт на паметник под. офицер Георгиев с. Черна гора ПМС №160/ 24.07.2020г.; 3409 лв. възстановителна помощ за сграда на ул. Миньор с. Дивотино; 1175 лв. възстановителна помощ за сграда в с. Богданов дол; 2 010 509 лв. по договор с МОСВ – ПУДОС за канализация на с. Драгичево; 300 000 лв. споразумение с Министерство на регионалното развитие и благоустройство за обект външен водопровод с. Драгичево; 600 000 лв. споразумение отново с МРРБ за обект улична водопроводна мрежа с. Ярджиловци; 4950 лв. договор с МОСВ – ПУДОС за изграждане на детска площадка на с. Витановци; 700 000 лв. основен ремонт на вътрешна водопроводна мрежа за с. Драгичево по ПМС №80/ 05.03.2021г.; 360 000 лв. изграждане на довеждащ водопровод от пречиствателна станция за питейни води кв. Църква гр. Перник до с. Кралев дол ПМК №148/09.04.2021г.; 321 561 лв. ремонт по фасади, покрив, инсталации и вътрешен ремонт на новата сграда на ОУ „Св. Св. Кирил и Методий“ с. Дивотино ПМС №262/29.07.2021г.;. Виждате, че няма дискриминация тук, в случая и всички населени места в нашата община, независимо от това в какъв цвят е оцветено тяхното местно ръководство получават средства и подкрепа. Специално по отношение на случая с Кладница, да, може би тази улица има нужда от ремонт и аз не бих искал да поставя под съмнение това, надали обаче под съмнение е и факта, че има много други улици и в гр. Перник, които също имат нужда от ремонт – ул. „Протожерица“, ул.“Люлин“ и други, които не ми се ще да изброявам.  Та въпроса защо тази или другата улица не е особено резонен, всички улици имат нужда от ремонт, въпроса е какво е приоритетно и какво трябва да се свърши спешно сега преди зимата. По отношение на предложението на Кмета на с. Рударци, наистина в с. Рударци имаме в момента една водна криза, която е на път да стане хуманитарна, ръководството на Община Перник проявява разбиране за това, защото ние също се сблъскахме с една такава изключително тежка криза, която трябваше да разрешаваме в движение и без да чакаме следващия бюджет,  така че, от името на ръководството на Община Перник искам да изразя становище, че ние сме склонни да подкрепим предложеното от кмета на Рударци предложение и да търсим естествено устойчиво във времето решение за всички други населени места с водни проблеми. Благодаря ви за вниманието.

ДИМИТЪР КОЛЕВ: И аз ви благодаря. Процедурно предложение госпожа Ралица Андреева.

РАЛИЦА АНДРЕЕВА: Уважаеми господин Заместник-кмет, господин Председател, колеги, ако всички инженери и не инженери са получили отговори на  поставените въпроси, смятам, че дебата беше достатъчно изчерпателен, затова правя процедурно предложение за неговото прекъсване и да вървим към гласуване. Благодаря.

ДИМИТЪР КОЛЕВ: Аз трябва да подложа Вашата процедура на гласуване. Който е съгласен с предложението на госпожа Андреева да прекратим дебата, моля да гласува. В режим на гласуване сме. 

ГЛАСУВА СЕ: 

Общинският съвет гласува и със 'за' - 24, 'против' - 0 и 'въздържали се' - 3:
прие предложението на Ралица Андреева.
ДИМИТЪР КОЛЕВ: Подлагам на гласуване предложението на кмета на с. Рударци Богдан Богданов по начина, по който го изчете, при мен той също го е депозирал и ако трябва да го изчета още веднъж. Не се налага.


Предлагам предложението на господин Богданов и след това господин Аспарухов направи абсолютно същото предложение. В режим на гласуване сме.
ГЛАСУВА СЕ: 

Общинският съвет гласува и със 'за' - 24, 'против' - 0 и 'въздържали се' - 4:
1. Александър Александров: За

2. Андрей Павлов: За

3. Анелия Костадинова: За

4. Божидар Живков: За

5. Валентин Петков: За

6. Василен Огнянов: За

7. Велизар Варадинов: Въздържал се

8. Вержиния Феодорова: За

9. Веселин Пейчев: За

10. Георги Захариев: За

11. Денислав Захариев: За

12. Десислав Аспарухов: За

13. Димитър Колев: За

14. Иво Петров: За

15. Кирил Кирилов: Въздържал се

16. Любомир Жотев: За

17. Людмил Георгиев: За

18. Мартин Илиев: За

19. Милан Миланов: Въздържал се

20. Милена Милошева: За

21. Огнян Деянов: За

22. Петър Янков: За

23. Петър Първанов: Въздържал се

24. Ралица Андреева: За

25. Румен Ваташки: За

26. Цветана Пиралкова: За

27. Цветомир Николов: За

28. Явор Рангелов: За

прие направеното предложение.
ДИМИТЪР КОЛЕВ: Уважаеми колеги, трябва да подложа на гласуване цялата докладна, както е по вносител, заедно с предложението вече на господин Богданов, което е влязло в докладната, така че, отново преминаваме в режим на гласуване.
ГЛАСУВА СЕ: 

Общинският съвет гласува и със 'за' - 21, 'против' - 1 и 'въздържали се' - 5:
1. Александър Александров: Въздържал се

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: Въздържал се

7. Вержиния Феодорова: За

8. Веселин Пейчев: За

9. Денислав Захариев: Въздържал се

10. Десислав Аспарухов: За

11. Димитър Колев: За

12. Иво Петров: Въздържал се

13. Кирил Кирилов: За

14. Любомир Жотев: Въздържал се

15. Людмил Георгиев: За

16. Мартин Илиев: За

17. Милан Миланов: За

18. Милена Милошева: За

19. Огнян Деянов: За

20. Петър Янков: За

21. Петър Първанов: За

22. Петър Теофилов: Против

23. Ралица Андреева: За

24. Румен Ваташки: За

25. Цветана Пиралкова: За

26. Цветомир Николов: За

27. Явор Рангелов: За

прие
На основание чл.21 ал.1 т.6 и ал.2 от ЗМСМА 






РЕШЕНИЕ № 610
ПРИЕМА Корекция на поименния списък на капиталовите разходи на Община  Перник за 2021 год., съгласно приложението.
РАЛИЦА АНДРЕЕВА: Уважаеми колеги, ако и тук Председателят трябва да даде отговор гласуването е отчетено като поименно това, че не си виждаме имената и начина на гласуване, не пречи да бъде направена справка при колегите, проблем ще бъде обаче, ако не е отчетено като поименно, защото решенията се взимат с поименно гласуване, когато става дума за разходване на средства. Моля да се уточни. Очаквам отговор от Председателя, ако там отчита Председателят да изчете списъка на съветниците, за да се види кой как е гласувал.

ДИМИТЪР КОЛЕВ: Добре, да чета ли?

РАЛИЦА АНДРЕЕВА: Да.

ДИМИТЪР КОЛЕВ: Чета.

1. Александър Александров: Въздържал се

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: Въздържал се

7. Вержиния Феодорова: За

8. Веселин Пейчев: За

9. Денислав Захариев: Въздържал се

10. Десислав Аспарухов: За

11. Димитър Колев: За

12. Иво Петров: Въздържал се

13. Кирил Кирилов: За

14. Любомир Жотев: Въздържал се

15. Людмил Георгиев: За

16. Мартин Илиев: За

17. Милан Миланов: За

18. Милена Милошева: За

19. Огнян Деянов: За

20. Петър Янков: За

21. Петър Първанов: За

22. Петър Теофилов: Против

23. Ралица Андреева: За

24. Румен Ваташки: За

25. Цветана Пиралкова: За

26. Цветомир Николов: За

27. Явор Рангелов: За

ПО ТОЧКА 14 ОТ ДНЕВНИЯ РЕД - ДЗ  ВХ.№ ОС_396/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК,  ОТНОСНО: ПРОЕКТ ЗА „НАРЕДБА №…. ЗА РЕДА ЗА УЧРЕДЯВАНЕ И УПРАЖНЯВАНЕ ПРАВАТА НА ОБЩИНА ПЕРНИК В ПУБЛИЧНИ ПРЕДПРИЯТИЯ И ТЪРГОВКИ ДРУЖЕСТВА С ОБЩИНСКО УЧАСТИЕ В КАПИТАЛА“:

ДИМИТЪР КОЛЕВ: Докладната записка е разгледана в две постоянни комисии, като водеща е ПК“РПМСЖГНУ“ и ПК“ИВСПИ“. Докладната записка е пред вас, аз искам да кажа само, първо водещата комисия какви решения е взела:
    1. Предлага на Общински съвет Перник да приеме предложения проект за „НАРЕДБА №…. за реда за учредяване и упражняване правата на община Перник в публични предприятия и търговки дружества с общинско участие в капитала“. Проект за „НАРЕДБА №…. за реда за учредяване и упражняване правата на община Перник в публични предприятия и търговки дружества с общинско участие в капитала“, като предлага в изпълнение на ЗНА, наредбата да се номерира под № 11 и навсякъде в текстовете от наредбата текста „постоянната комисия по икономика и собственост“ да се замени с „постоянната комисия по икономически въпроси, стопанска политика и инвестиции“.

    2. Във връзка с & 3 от предложения проект на наредба, предлага на Общински съвет Перник да приеме предложените Правила за провеждане на конкурси за членове на органи за управление на общинските публични предприятия.

    3. Във връзка с & 4 от предложения проект на наредба, предлага на Общински съвет Перник да приеме предложените Правила за избор на регистриран одитор за заверка на годишни/консолидирани финансови отчети на общинските публични предприятия.
ПК“ИВСПИ“ предлага:

I. Предлага на Общински съвет Перник да приеме предложения проект за наредба за реда за учредяване и упражняване правата на община Перник в публични предприятия и търговки дружества с общинско участие в капитала, със следните изменения и допълнения:

1. Номерира наредбата под № 11 и заглавието и придобива следния вид: НАРЕДБА №11 за реда за учредяване и упражняване правата на община Перник в публични предприятия и търговки дружества с общинско участие в капитала.

2. Чл. 10 ал.1 да придобие следния вид: Чл.10 (1) Политиката за участието на Община Перник в публичните предприятия с общинско участие в капитала се разработва от Общинска администрация под ръководството на Кмета на Общината, приема се от Общинския съвет и се оповестява на интернет страницата на Общината.

Ал. 2 на същия член придобива следния вид: (2) Съдържанието на политиката за участието на Община Перник в публичните предприятия се определя в съответствие с принципите, посочени в чл. 4.

3.  Чл.18 ал.5 да придобие следния вид: Чл.18(5) Проектът на обобщен доклад се изготвя от Общинска администрация под ръководството на Кмета на Общината.

4. Чл.25 ал.5 да отпадне.

5. Чл. 30 ал.2 да отпадне

II. Във връзка с & от предложения проект на наредба, предлага на Общински съвет Перник да приеме предложените Правила за избор на регистриран одитор за заверка на годишни/консолидирани финансови отчети на общинските публични предприятия със следните изменения и допълнения:

1. В чл.2 ал. 4 се добавя нова точка 8. Цена

2. Чл. 4 ал.2 придобива следния вид: (2) Протоколът от проведеното заседание на управителния орган  на акционерно дружество за избор на регистрирания одитор по ал.1, на основание чл. 221,т.6 от Търговския закон се предоставя на Общински съвет Перник за одобрение на регистрирания одитор, придружен със съотносимите документи. В случай на констатирани несъответствия в представената документация с приложимите нормативни изисквания, Общинския съвет   изисква от общинското публично предприятие допълнителна информация и/или отстраняване на несъответствието.

3.   Да се отстрани техническата грешка и изписаната ал.5 да се чете ал.3, като тя придобива следния вид: (3) Въз основа на решението на комисията по ал.1 и на Общинския съвет по ал.2 общинското публично предприятие сключва договор за извършване на независим финансов одит на годишния финансов отчет/консолидирания финансов отчет за съответната година.

Докладната записка е пред вас, колеги, имате думата за изказвания, мнения, предложения и изменения. Заповядайте господин, Аспарухов.

ДЕСИСЛАВ АСПАРУХОВ: Уважаеми господин Председател, уважаеми господин Заместник - кмет, уважаеми колеги, аз имам доста предложения, след едно обстойно разглеждане на проекта на Наредбата, заедно с екип направихме няколко предложения:

І. 1. В чл.5 ал.1 от проекта на Наредбата да отпадне израза „по изключение-”

   В чл.5 ал.2 от проекта на Наредбата да отпадне израза „по изключение-”

Като в останалата част текста се запазва.

   2. В чл. 36 от проекта на Наредбата предлагам следните изменения и допълнения:

- В чл. 36 ал.3 от проекта на Наредбата, текста да придобие следния вид:

(3) Членовете на съветите на директорите, на надзорните и управителните съвети на едноличните акционерни дружества, получават възнаграждение, определено при стойност на една бална единица в размер 50 на сто от минималната месечна работна заплата, установена за страната за съответния месец.

- В чл. 36 ал.4 от проекта на Наредбата, текста да придобие следния вид:

(4) Изпълнителните членове и членовете на управителните съвети, овластени да представляват предприятието, освен възнаграждението по ал. 3 получават и възнаграждение, определено при стойност на една бална единица, равна на минималната месечна работна заплата, установена за страната за съответния месец.

- В чл. 36 ал.5 от проекта на Наредбата, текста да придобие следния вид:

(5) Управителите на общинските публични предприятия – дружества с ограничена отговорност, получават възнаграждение, определено при стойност на една бална единица, равна на минималната месечна работна заплата, установена за страната за съответния месец, а контрольорите на тези предприятия – при стойност на една бална единица в размер 40 на сто от минималната месечна работна заплата за страната, установена за съответния месец.

-      В чл. 36 ал.6 от проекта на Наредбата, текста да се допълни с израза : „съобразени с изискванията на тази наредба и чл.56 от Правилника за прилагане на закона за публичните предприятия”, като текста придобива следния вид:

(6) Възнагражденията на членовете на изпълнителните/ управителните  и контролните органи се изчисляват месечно според посочения в договора размер и начин на определяне и заплащане на възнаграждението, съобразени с изискванията на тази наредба и чл.56 от Правилника за прилагане на закона за публичните предприятия .

3. В §1 от проекта на Наредбата, вместо оставените многоточия, се изписва (Приета с решение № 86/2004 г., с протокол № 8/17.06.2004 год. и решение № 94/ 2004г., с протокол № 9/01.07.2004г. на Общински съвет – Перник)

4.  В §3 от Наредбата, при изписването на наименованието на Правилата, след думата ”управление” се дописва „и контрол”

ІІ. Изменение и допълнение на проекта на Правилата за провеждане на конкурси за членовете на органи за управление на общинските публични предприятия

1. Да се промени заглавието на Правилата за провеждане на конкурси за членове на органи за управление на общинските публични предприятия, като след думата „управление“ се добави „и контрол“ и заглавието става:

„Правила за провеждане на конкурси за членове на органи за управление и контрол на общинските публични предприятия“

2.  В чл.1 от Правилата, след израза „органите на управление“ се добавя „и контрол“, като отпада израза в скоби „съвет на директорите и управители”, с което текста става: 

(1) С правилата се определят редът, условията и процедурата за провеждане на конкурсите за членове на органите на управление и контрол  (по смисъла на т.13,§1 от ДР на Закона за публичните предприятия)  на общинските публичните предприятия – търговски дружества с над 50 на сто общинско участие в капитала, в случаите, в които процедурата се провежда от Общински съвет Перник, по ред определен от него, в качеството му на орган, упражняващ правата на община Перник, на основание чл.21 ал.1 от ЗПП, вр. с чл.69 ал.2 от ППЗПП.

3. В чл.31 да се премахне обозначаването (1), както и текста да се допълни с израза „ и Правилника за прилагане на закона за публичните предприятия” .

4. Параграф 3 от Правилата става:

§3 Настоящите правила се издават на основание на чл.26 ал.1 от Наредба №11 за реда за учредяване и упражняване правата на Община Перник в публични предприятия и търговски дружества с общинско участие в капитала на Общински съвет Перник и съгласно изискванията на Глава пета от Закона за публичните предприятия и Глава пета и Глава осма от Правилника за прилагане на Закона за публичните предприятия.

5. Добавя се нов §4 ,чието съдържание е изречение второ на досегашния §3, а именно:

§4 Тези правила не се прилагат за избор на независими членове на органите за управление в общинските публични предприятия, които са категоризирани като „големи“ въз основа на критериите, описани в глава втора, раздел I  и раздел II от Закона за счетоводството.

6. Добавя се нов §5 със следното съдържание:

§5. Тези правила се прилагат и за провеждането на конкурс за избор на Контрольор/и на публичните предприятия- еднолични дружества с ограничена отговорност, в които  Община Перник е собственик на капитала. С кандидатите, спечелили конкурса се сключва Договор за контрол за срок от 3 години, който е в съответствие с разпоредбите на Закона за публичните предприятия и правилника за прилагането му, Търговския закон и/или Закона за лечебните заведения.

7. Към Правилата за провеждане на конкурси за членовете на органи за управление и контрол на общинските публични предприятия, се добавя ново Приложение № 17 –Образец на Договор за контрол

8. В предложените примерни образци на Договорите за възлагане на управлението на общинското публично предприятие- Приложения № 12, 13 и 14 , да се промени чл.8, като се изпише следния текст:

„ Доверителят определя месечно възнаграждение на управителя по реда на чл.56 от ППЗПП и в съответствие с решението на едноличния собственик на капитала по чл.56 ал.13 от ППЗПП, неразделна част от настоящия договор.“

ІІІ.  В Правилата за избор на регистриран одитор за заверка на годишни/консолидирани финансови отчети на общинските публични предприятия, предлагам:
В чл.4 ал.2 да отпадне израза на основание чл.221 т.6 от ТЗ, като в останалата част текста се запазва. Предложението ми за отпадане на цитираният текст е че съгласно Закона за публичните предприятия Общински съвет в качеството си на общо събрание одобрява регистриран одитор не само на Акционерните дружества, но при всички публични предприятия които може да са и дружества с ограничена отговорност.
ІV. Предвид направените предложения за промени в проекта на Наредбата и приложените към същата Правила, преди печат на същата, да се коригират номерацията на членовете и алинеите, както и установени правописни грешки.
Благодаря ви.

ДИМИТЪР КОЛЕВ: И аз благодаря. За изказване има думата господин Андрей Андреев.

АНДРЕЙ АНДРЕЕВ: Уважаеми господин Председател, колеги, аз успях да съгласувам предложението, което направи Аспарухов с членовете на Икономическа комисия, ние подкрепяме предложението с едно изключение, не трябва да се пипа нашето предложение за изменение на  правилата за избор на регистрирани одитори, това, което беше казано преди малко е неправилно, защото – казва се, че Закона за публичните предприятия и Правилника за приложението му изискват органа, т.е. Общинският съвет да утвърди регистрираните одитори, това е вярно единствено за Акционерните дружества - този чл.221 т.6, защото само там се казва, че Общото събрание, т.е. Общинският съвет назначава одитор за заверка на годишния счетоводен отчет. За дружества с ограничена отговорност, каквито са болшинството от нашите публични предприятия такъв текст в Търговския закон няма, така че, това твърдение е невярно. Ние го записахме във вида, в който сме го заложили, защото трябва да се подходи и по двата варианта, одиторите в търговските дружества с ограничена отговорност няма никакъв проблем да бъдат избрани и да сключат договори с тях от управителите на дружествата по съответния ред, както е казано в правилата. Що се отнася обаче до Акционерното дружество – имаме само едно и регистрирания одитор трябва да се утвърди от Общинския съвет и тук имаме следния подход търговските дружества с ограничена отговорност може веднага да подходят по избор на одитори, от там одити, заверка на годишни счетоводни отчети, на следваща сесия на Общински съвет приемане на тези отчети и до 30 септември да влязат в Търговския регистър. За Акционерното дружество нещата са малко по-сложни, но там също не пречи да се направи одита на следващо заседание ние едновременно с регистрирането на одитора да утвърдим годишния счетоводен отчет и в рамките на 30 септември да се влезе. Ние сме виновни, че тук сме много закъснели, Закона е приет през октомври 2019г., последната корекция е януари тази година и ние сме проспали това време, въобще не трябваше да се обвързват правилата за избор на одитор, както ни задължават да се заверят годишните счетоводни отчети Закона за публичните предприятия и Правилника за приложението му с Наредбата, която приемаме сега, те двете нямат нищо общо, макар че, тук преписвайки закона сме ги вкарали като изискване в Наредбата, така че, моля в тази част да се вземе предложението на Икономическа комисия, в останалата част имаме три предложения, от които две са редакционни.

ДИМИТЪР КОЛЕВ: Заповядайте, господин Аспарухов.

ДЕСИСЛАВ АСПАРУХОВ: Съгласен съм с колегата Андреев и предлагам моето предложение да отпадне в частта за избор на регистрираните одитори. Оттеглям това мое предложение и господин Председател имам друго – във връзка със заверката на отчетите от независими регистрирани финансови одитори, Закона казва едно, Правилника за прилагане казва допълва и на края препратката към Закона за счетоводството ни отвежда до трети  параграф, затова правя също едно предложение, понеже знаете, че един такъв отчет на одитор струва няколко хиляди, малко са фирмите, които са регистрирани и ако трябва да го направят нашите предприятия, нашите търговски дружества ще им бъде съвсем трудно, затова чрез вас искам да се направи едно запитване до Агенцията за публичните предприятия и контрол и Националното сдружение на общините в Република България относно кои търговски дружества попадат на задължителен независим финансов одит от регистрирани одитори, съгласно препратките от Правилника за прилагане на Закона за публичните предприятия и Закона за счетоводството, защото те гласят съвсем различни неща. Уточнението, което е в Закона за счетоводството е, че трябва да отговарят най-малко на два критерия, в което нашите предприятия отговарят на едно. Обсъждали сме го и затова най-добре е да ни отговорят официално лицата. Благодаря Ви.

ДИМИТЪР КОЛЕВ: Добре, господин Аспарухов, това последното Ви предложение ще бъде извън Наредбата, но аз ще го подложа на гласуване.


Заповядайте, господин Андреев, за реплика.

АНДРЕЙ АНДРЕЕВ: Аспарухов, категорично Закона за публичните предприятия предвижда независимо дали е микро, малко, средно или  голямо по смисъла на Закона за счетоводството прави освен нормалния годишен счетоводен  отчет, баланс, ОПР, вече трябва да прави – отчет собствен капитал, паричен поток с приложенията към тях и още нещо нещата много се усложняват прави се годишен доклад за дейността на предприятието, така че, няма кого да питаме  Закона е категоричен, това е, Защо се прави е друг въпрос, но Закона за счетоводството обхваща и частните структури, не само така наречените публични предприятия, затова в Закона за публичните предприятия е уточнено точно това. Не ти харесва закона, на мен никак не ми харесва, но е закон.

ДИМИТЪР КОЛЕВ: Благодаря.

ДЕСИСЛАВ АСПАРУХОВ: Аз само ще ви зачета, господин Андреев, Закона препраща към Правилника, в Правилника, в който е уредено и след това Правилника ни препраща - ще Ви зачета какво е предприятието от обществен интерес – там, в което отговаря, след това в Закона за счетоводството най-накрая е фиксирано: на задължителен финансов одит от регистрирани одитори подлежат годишните и консолидирани финансови отчети на малки предприятия, които към 31 декември на текущия отчетен период надвишават най-малко два от следните показатели – балансова стойност на активите 2 млн.лв., нетни приходи от продажби 4 млн.лв., следва численост на персонала за отчетния период 50 души, средните и големи предприятия, предприятията от обществен интерес, средните и големи групи и групите, в които има поне едно предприятие от обществен интерес и пет предприятия, за които това изискване е установен със Закон. Виждате, че тук най-малко от следните два показателя, нашите търговски дружества отговарят на един, затова е нашето питане.

ДИМИТЪР КОЛЕВ: Вие имате предложение, господин Аспарухов, аз съм длъжен да го подложа на гласуване.

АНДРЕЙ АНДРЕЕВ: Не, какво гласуваме?  Той чете закона за счетоводството, аз казвам той е за всеобщия търговски мир, всички правят отчети, въпросът е какъв е обема на отчета.

ДЕСИСЛАВ АСПАРУХОВ: Не, аз говоря дали отчета трябва да се заверява от независим одитор.

АНДРЕЙ АНДРЕЕВ: Има регистър на независимите одитори, проблема е следния - тук ни задължават независимо какви са предприятията  малки, средни, големи, микро, независимо от показателите – да им правим одит, задължават ни с този Закон за публичните предприятия. В Закона за счетоводството е общо, тук е само за публичните предприятия, за държавните общински предприятия. 

ДЕСИСЛАВ АСПАРУХОВ: Не в закона.

ДИМИТЪР КОЛЕВ: Моля Ви, така влизате в диалог. Много Ви моля, господин Аспарухов, имате предложение.

ДЕСИСЛАВ АСПАРУХОВ: Счетоводство и одит е закона пише си.

ДИМИТЪР КОЛЕВ: Моля Ви, господин Аспарухов, имате предложение и ще го подложа на гласуване. 


Госпожа Ралица Андреева за изказване.

РАЛИЦА АНДРЕЕВА: Много се извинявам обаче тази разправия дето настана е христоматиен пример защо някои колеги не бива да се обръщат към други на колега, защото между тях има не пропуски, а пропасти в познанията, инж. Андреев е абсолютно прав, когато имаш един общ закон и един строго специализиран по конкретна тема се прилагат текстовете по специализирания, какво да питаме – да станем за смях на гъските. Второ, противоречието с Правилника за приложение не е проблем, Правилника за приложение не е закон, това е поднормативен акт. Господин Аспарухов, така можете да се държите на другото си работно място, тук Ви моля да се държите на висотата на органа, в който сте избран, нито е пазар, нито и пак Ви казвам, извинявайте, обаче много лековато се обръщате към част от колегите с колега, нека първо се научим да четем с разбиране и тогава да се упражняваме, иначе логореята, която настава ни довежда в пет часа да сме на 14 точка, какво решение предлагате – да гласуваме да питаме, ми той Председателят, администрацията, ако видят проблем при прилагането на наредбата ще питат и без Вие да им разрешите, нали нямаме съмнение в това.

МИЛАН МИЛАНОВ: Кой му пречи да пита?

РАЛИЦА АНДРЕЕВА: Да пита, да пита Заместник-председател е да подпише едно писмо от името на себе си като Заместник-председател на Общински съвет, да го направят на дреб в отговора и да приключи темата, защо това трябва да е акцент в дебата в тези сериозни текстове? Инж. Андреев е абсолютно прав, само че, когато се говорят някои неща трябва да имаш и капацитета да ги осмислиш, а не просто да си чуваш гласа. Предлагам прекратяване на дискусията и това е процедурното ми предложение и да вървим нататък, иначе може по всяка точка да взимаме решение и да си пишем писма. 

ДИМИТЪР КОЛЕВ: Разбира се, но първо има реплика, не мога да не дам думата на господин Аспарухов, заявил е. Заповядайте.

ДЕСИСЛАВ АСПАРУХОВ: Аз разбирам, че колежката се е изнервила и малко и е късно явно и трябва да си ходи, но все пак сме тук в обществения интерес, ако толкова бързате, ходете си. Не знам колко сте грамотна в правото, но явно много Ви куцат на Вас нещата, Вие вземете четете, моля Ви се, колежке, вземете и четете кое е правилник, кое е закон и т.н., слушаме, че тук няколко човека сте най-грамотни, най-разбирате, но явно само на говорене, така че и всеки един е грамотен щом е тука избран. Ако бързате си ходете, ама да ми казвате кой разбира и кой не разбира и да ми давате квалификации, първо Вие се запознайте и тогава говорете, всеки има право на предложение.

ДИМИТЪР КОЛЕВ: Първо репликата се дава.

РАЛИЦА АНДРЕЕВА: След което се дава дуплика. Господин Аспарухов, не се притеснявайте всички ще си идем някой ден, Вие в божиите работи не се бъркайте, само да Ви кажа обаче, че като си слушаме гласа по микрофона, като крещим не ставаме по-убедителни. По отношение на моите, на Вашите, на трети, на пети компетенции дайте да не ги обвързваме с това дали сме избрани или не сме избрани, защото има много случайности и грешки в тая зала, само че нека Ви обърна внимание, че не аз бързам да си ходя, а че предстоят достатъчно важни точки след тази, а времето напредна до степен, до която силно се съмнявам, че при патетичното Ви изказване по следваща точка ще ни стигне да приключим дневния ред, а в крайна сметка затова сме дошли, така че, много Ви моля, когато правите квалификации и отправяте упреци от един или друг характер да бъдете леко по-прецизен и пак Ви казвам, най-малко Ви отива като Заместник-председател подобно поведение, то може да е подходящо за увеселителни заведения и заведения за обществено хранене, но за заседание на Общински съвет е твърде неприемливо, не че тук сме се събрали с англо-саксонско възпитание, но има мяра, която не бива да минавате, а Вие от началото на заседанието мисля, че не е  първия случай, в който не само мен изнервихте, изнервихте доста хора.

ДИМИТЪР КОЛЕВ: Благодаря. Сега по процедурата на госпожа Андреева предлагам прекратяване на дебатите. В режим на гласуване сме.

ГЛАСУВА СЕ: 

Общинският съвет гласува и със 'за' - 22, 'против' - 0 и 'въздържали се' - 0:
Прие предложението за прекратяване на дебата.

ДИМИТЪР КОЛЕВ: Започваме гласуване по докладната записка и аз предлагам  както е редно първо да се гласува предложението на господин Аспарухов  така, както го изчете, то не засяга другите, изчистиха се нещата и с Икономическата комисия, след това гласуваме предложението на Икономическа комисия и накрая гласуваме цялата докладна както е по вносител.


Подлагам на гласуване предложението на господин Аспарухов, така както го изчете.

ГЛАСУВА СЕ: 

Общинският съвет гласува и със 'за' - 21, 'против' - 1 и 'въздържали се' - 0:
1. Александър Александров: За

2. Андрей Андреев: За

3. Анелия Костадинова: За

4. Божидар Живков: За

5. Валентин Петков: За

6. Василен Огнянов: За

7. Велизар Варадинов: За

8. Вержиния Феодорова: За

9. Георги Захариев: За
10. Десислав Аспарухов: За
11. Димитър Колев: За

12. Людмил Георгиев: За

13. Мартин Илиев: За

14. Милан Миланов: Против

15. Милена Милошева: За

16. Огнян Деянов: За

17. Петър Янков: За

18. Петър Първанов: За

19. Ралица Андреева: За

20. Румен Ваташки: За

21. Цветомир Николов: За

22. Явор Рангелов: За

прие предложението.

ДИМИТЪР КОЛЕВ: Предлагам предложението, така както го изчетох на ПК“ИВСПИ“. В режим на гласуване сме.

ГЛАСУВА СЕ:

Общинският съвет гласува и със 'за' - 22, 'против' - 0 и 'въздържали се' - 1:
1. Александър Александров: За

2. Андрей Андреев: За

3. Андрей Павлов: За

4. Анелия Костадинова: За

5. Божидар Живков: За

6. Валентин Петков: За

7. Василен Огнянов: За

8. Велизар Варадинов: За

9. Веселин Пейчев: За

10. Георги Захариев: За
11. Десислав Аспарухов: За
12. Димитър Колев: За

13. Людмил Георгиев: За

14. Мартин Илиев: За

15. Милан Миланов: Въздържал се

16. Милена Милошева: За

17. Огнян Деянов: За

18. Петър Янков: За

19. Петър Първанов: За

20. Ралица Андреева: За

21. Румен Ваташки: За

22. Цветомир Николов: За

23. Явор Рангелов: За

прие предложението на ПК“ИВСПИ“. 

ДИМИТЪР КОЛЕВ: Подлагам на гласуване цялата докладна записка, както е по вносител с приетите изменения на ПК“ИВСПИ“ и приетите изменения от тези на общинския съветник господин Аспарухов. В режим на гласуване сме.
ГЛАСУВА СЕ:

Общинският съвет гласува и със 'за' - 23, 'против' - 0 и 'въздържали се' - 1:
1. Александър Александров: За

2. Андрей Андреев: За

3. Анелия Костадинова: За

4. Божидар Живков: За

5. Валентин Петков: За

6. Василен Огнянов: За

7. Велизар Варадинов: За

8. Вержиния Феодорова: За

9. Веселин Пейчев: За

10. Георги Захариев: За

11. Десислав Аспарухов: За

12. Димитър Колев: За

13. Людмил Георгиев: За

14. Мартин Илиев: За

15. Милан Миланов: Въздържал се

16. Милена Милошева: За

17. Огнян Деянов: За

18. Петър Янков: За

19. Петър Първанов: За

20. Петър Теофилов: За

21. Ралица Андреева: За

22. Румен Ваташки: За

23. Цветомир Николов: За

24. Явор Рангелов: За

прие наредбата.
РАЛИЦА АНПДРЕЕВА: Господин Председател, ако позволите предвид, че в проекта за решение, това, което казват и колегите не беше отразен приема на двата вида правила за избор на одит и управител, Регионална комисия има становище, с което приема тези два документа, ако може да подложите на гласуване и становището на Регионална комисия.

ДИМИТЪР КОЛЕВ: Добре, чета становището на Регионалната комисия - „Предлага на Общински съвет Перник да приеме предложения проект за „НАРЕДБА №…. за реда за учредяване и упражняване правата на община Перник в публични предприятия и търговки дружества с общинско участие в капитала“. Проект за „НАРЕДБА №…. за реда за учредяване и упражняване правата на община Перник в публични предприятия и търговки дружества с общинско участие в капитала“, като предлага в изпълнение на ЗНА, наредбата да се номерира под № 11 и навсякъде в текстовете от наредбата текста „постоянната комисия по икономика и собственост“ да се замени с „постоянната комисия по икономически въпроси, стопанска политика и инвестиции“.

    Във връзка с & 3 от предложения проект на наредба, предлага на Общински съвет Перник да приеме предложените Правила за провеждане на конкурси за членове на органи за управление на общинските публични предприятия.

    Във връзка с & 4 от предложения проект на наредба, предлага на Общински съвет Перник да приеме предложените Правила за избор на регистриран одитор за заверка на годишни/консолидирани финансови отчети на общинските публични предприятия.“.

 АНДРЕЙ АНДРЕЕВ: Господин Председател, нещо да уточним що се отнася до правилата за конкурсите  за управителни органи трябва да гласуваме решението на ПК“РПМСЖГНУ“, що се отнася обаче до правилата за избор на одитори ние вече приехме на Икономическа комисия, ако отидем към приемане тук, това означава да се върнем към началните правила, които Икономическа комисия коригира, така че, аз предлагам да се гласува само правилата за избор на управителни органи, другото сме го гласували вече.

ДИМИТЪР КОЛЕВ: Заповядайте, госпожо Андреева.

РАЛИЦА АНДРЕЕВА: Сега това което гласувахме преди малко като решение касае и изменението и допълнението на правилата за избор на одитор, но ние приехме само предложените изменения и допълнения, които бяха направени от зала, според мен следва да бъдат гласувани Правилата с направените допълнения и изменения от предходното ни решение по избор на одитор и правилата, за които нямаме промени по становището на ПК“РПМСЖГНУ“.

ДИМИТЪР КОЛЕВ: Госпожа Евтимова да даде експертно мнение по това, което предлага госпожа Андреева.

МАРИАНА ЕВТИМОВА: Това, което можем да изчистим сега е да си гласуваме наредбата като цяло с всички предложения и изменения, това всъщност, което предлагам е понеже по предложение на Кмета е само Наредбата, неразделна част от Наредбата са в параграфите последните правилата за одитор и правилата за управителни органи, това, което може сега да гласувате като цяло е цялата Наредба плюс правилата, така че в решението да се запише приема Наредба, приема Правила, приема Правила с направените изменения и допълнения, самото решение да е в три пункта, Правилата са неразделна част от Наредбата, но може да се налага във времето да ги променяме.

ДИМИТЪР КОЛЕВ: Приемате ли така, госпожо Андреева, все едно от Ваше име, защото тя не може да прави предложение.

РАЛИЦА АНДРЕЕВА: Да.

ДИМИТЪР КОЛЕВ: Както го изчете госпожа Евтимова, става предложение на госпожа Андреева, която го приема. Сега подлагам на гласуване току-що това, което се изчете от името на госпожа Андреева. В режим на гласуване сме.

ГЛАСУВА СЕ:

Оспорено гласуване: 'за' - 13, 'против' - 0 и 'въздържали се' – 1:
1. Андрей Андреев: За

2. Анелия Костадинова: За

3. Валентин Петков: За

4. Велизар Варадинов: За

5. Вержиния Феодорова: За

6. Веселин Пейчев: За

7. Десислав Аспарухов: За

8. Димитър Колев: За

9. Милан Миланов: Въздържал се

10. Милена Милошева: За

11. Петър Янков: За

12. Петър Първанов: За

13. Ралица Андреева: За

14. Румен Ваташки: За

ВАЛЕНТИН ПЕТКОВ: Господин Председател, прегласуване.

ДИМИТЪР КОЛЕВ: По предложение на господин Петков имаме предложение за прегласуване. В режим на прегласуване сме.

ГЛАСУВА СЕ: 

Общинският съвет гласува и със 'за' - 19, 'против' - 0 и 'въздържали се' - 1:
1. Александър Александров: За

2. Андрей Андреев: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: За

7. Вержиния Феодорова: За

8. Георги Захариев: За

9. Десислав Аспарухов: За

10. Димитър Колев: За

11. Людмил Георгиев: За

12. Мартин Илиев: За

13. Милан Миланов: Въздържал се

14. Милена Милошева: За

15. Петър Първанов: За

16. Петър Теофилов: За
17. Петър Янков: За
18. Ралица Андреева: За

19. Румен Ваташки: За

20. Явор Рангелов: За

прие

На основание чл.21 ал.2 от ЗМСМА, във връзка с чл.51а, ал.4 от ЗОС 

РЕШЕНИЕ № 611
1. Приема НАРЕДБА №11 ЗА РЕДА ЗА УЧРЕДЯВАНЕ И УПРАЖНЯВАНЕ ПРАВАТА НА ОБЩИНА ПЕРНИК В ПУБЛИЧНИ ПРЕДПРИЯТИЯ И ТЪРГОВСКИ ДРУЖЕСТВА С ОБЩИНСКО УЧАСТИЕ В КАПИТАЛА.
2. Във връзка с & 3 от наредбата, приема ПРАВИЛА ЗА ПРОВЕЖДАНЕ НА КОНКУРСИ ЗА ЧЛЕНОВЕ НА ОРГАНИ ЗА УПРАВЛЕНИЕ И КОТРОЛ НА ОБЩИНСКИТЕ ПУБЛИЧНИ ПРЕДПРИЯТИЯ, ведно с Приложения от №1 до №17 включително, неразделна част от Правилата.

3. Във връзка с & 4 от наредбата, приема ПРАВИЛА ЗА ИЗБОР НА РЕГИСТРИРАН ОДИТОР ЗА ЗАВЕРКА НА ГОДИШНИ/ КОНСОЛИДИРАНИ ФИНАНСОВИ ОТЧЕТИ НА ОБЩИНСКИТЕ ПУБЛИЧНИ ПРЕДПРИЯТИЯ.

ПО ТОЧКА 15 ОТ ДНЕВНИЯ РЕД - ДЗ  ВХ.№ ОС_401/10.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРЕКРАТЯВАНЕ НА СЪСОБСТВЕНОСТ ЧРЕЗ ПОКУПКО – ПРОДАЖБА НА ЧАСТ ОТ НЕДВИЖИМ ИМОТ – ЧАСТНА ОБЩИНСКА СОБСТВЕНОСТ:

ДИМИТЪР КОЛЕВ: Докладната записка е разгледана в две постоянни комисии ПК“ОСКПСК“ и ПК“БФЕ“ като и двете становища на комисиите са аналогични предлага се на Общински съвет Перник да приеме  предложения проект за решение в докладната записка. Имате думата, уважаеми колеги, за мнения, предложения, изменения. Заповядайте, господин Миланов.

МИЛАН МИЛАНОВ: Уважаеми колеги, господин Заместник-кмет, само искам да ви припомня преди няколко години, когато дискутирахме този проблем за Делта Хил колко прав се оказах, когато продадохме общински терен в Делта Хил, когато един път се отлага, после втори път, без пари го взеха – ако си спомняте там беше за обществено полезна дейност детски градини, дори в една от комисиите един от  колегите тогава Заместник-кмет каза не е вярно дай да се хванем на бас, аз изпълних баса, обаче сега факта се потвърждава, вижте кой го купува, вижте на кой сега ще го продадем и си направете извода, аз съм категорично против, защото преди три- четири години, когато в тази зала коментирахме как ще бъде закупено на безценица и ще бъде препродадено продължава да се развива в същата степен.

ДИМИТЪР КОЛЕВ: Благодаря Ви, господин Миланов. Друг колега? Няма заявка и затова предлагам да преминем в режим на гласуване както е по докладната записка.

ГЛАСУВА СЕ:
Оспорено гласуване: 'за' - 17, 'против' - 1 и 'въздържали се' - 1.
1. Александър Александров: За

2. Божидар Живков: За

3. Валентин Петков: За

4. Василен Огнянов: За

5. Велизар Варадинов: Въздържал се

6. Веселин Пейчев: За

7. Десислав Аспарухов: За

8. Димитър Колев: За

9. Людмил Георгиев: За

10. Мартин Илиев: За

11. Милан Миланов: Против

12. Милена Милошева: За

13. Огнян Деянов: За

14. Петър Янков: За

15. Петър Първанов: За

16. Ралица Андреева: За

17. Румен Ваташки: За

18. Цветомир Николов: За

19. Явор Рангелов: За

не прие предложението.

АЛЕКСАНДЪР АЛЕКСАНДРОВ: Господин Председател, предлагам прегласуване.

ДИМИТЪР КОЛЕВ: Благодаря, длъжен съм веднага да подложа на прегласуване. Уважаеми колеги, в режим на прегласуване сме.

ГЛАСУВА СЕ:

Общинският съвет гласува и със 'за' - 18, 'против' - 1 и 'въздържали се' - 2:
1. Александър Александров: За

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: Въздържал се

7. Веселин Пейчев: За

8. Десислав Аспарухов: За

9. Димитър Колев: За

10. Иво Петров: За

11. Людмил Георгиев: Въздържал се

12. Мартин Илиев: За

13. Милан Миланов: Против

14. Милена Милошева: За

15. Огнян Деянов: За

16. Петър Янков: За

17. Петър Първанов: За

18. Ралица Андреева: За

19. Румен Ваташки: За

20. Цветомир Николов: За

21. Явор Рангелов: За

не прие предложението.
ПО ТОЧКА 16 ОТ ДНЕВНИЯ РЕД - ДЗ ВХ.№ ОС_399/09.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПРЕКРАТЯВАНЕ НА СЪСОБСТВЕНОСТ ЧРЕЗ ПОКУПКО – ПРОДАЖБА НА 1151/1576 ИДЕАЛНИ ЧАСТИ ОТ ТЕРЕН, ПРЕДСТАВЛЯВАЩ ПОЗЕМЛЕН ИМОТ С ПРОЕКТЕН ИДЕНТИФИКАТОР 55871.514.9678 ПО КККР – ГР.ПЕРНИК, ВКЛЮЧЕН В УРЕГУЛИРАН ПОЗЕМЛЕН ИМОТ УПИ VII ОТРЕДЕН „ЗА ОБСЛУЖВАЩИ ДЕЙНОСТИ“, КВ.108 ПО ПЛАНА НА ГР.ПЕРНИК, КВ.„ИЗТОК“ В ЕДНО С ПОСТРОЕНАТА В НЕГО СГРАДА С ПРОЕКТЕН ИДЕНТИФИКАТОР 55871.514.9678.2.:
ДИМИТЪР КОЛЕВ: Докладната записка е разгледана в две постоянни комисии, водеща ПК“ОСКПСК“ и ПК“БФЕ“, като и двете становища на комисиите са аналогични предлага се на Общински съвет Перник да приеме  предложения проект за решение в докладната записка. 

Имате думата, уважаеми колеги, за мнения, предложения, изменения. Не виждам колеги, които желаят да вземат думата, така че, преминаваме в режим на гласуване.

ГЛАСУВА СЕ: 

Общинският съвет гласува и със 'за' - 22, 'против' - 0 и 'въздържали се' - 2:
1. Александър Александров: За

2. Андрей Андреев: За

3. Анелия Костадинова: За

4. Божидар Живков: За

5. Валентин Петков: За

6. Василен Огнянов: За

7. Вержиния Феодорова: За

8. Веселин Пейчев: За

9. Георги Захариев: Въздържал се

10. Десислав Аспарухов: За

11. Димитър Колев: За

12. Иво Петров: За

13. Людмил Георгиев: За

14. Мартин Илиев: За

15. Милан Миланов: За

16. Милена Милошева: За

17. Огнян Деянов: За

18. Петър Янков: За

19. Петър Първанов: За

20. Петър Теофилов: Въздържал се

21. Ралица Андреева: За

22. Румен Ваташки: За

23. Цветана Пиралкова: За

24. Явор Рангелов: За

прие
На основание чл.21 ал.1 т.8 и ал.2 от ЗМСМА и съгласно чл.36 ал.1 т.2 от ЗОС, чл.73 т.3 от Наредба № 8 за общинското имущество на територията на община Перник и Доклад за експертна оценка от независим оценител, отговарящ на изискванията на Закона за независимите оценители
РЕШЕНИЕ № 612
Приема пазарната оценка и дава съгласие да се прекрати съсобствеността, като се продаде частта на Община Перник на Мартин Величков, а именно: 1151/1576 /хиляда сто петдесет и един върху хиляда петстотин седемдесет и шест идеални части/ от ТЕРЕН, представляващ поземлен имот с проектен идентификатор 55871.514.9678 /землище петдесет и пет хиляди осемстотин седемдесет и първо, кадастрален район петстотин и четиринадесети, имот девет хиляди шестстотин седемдесет и осми/, целият с проектна площ 1 576 кв.м /хиляда петстотин седемдесет и шест квадратни метра/, съгласно Кадастралната карта и кадастралните регистри на гр. Перник, одобрени със Заповед:№РД-18-91/13.10.2008 г. на Изпълнителния директор на АГКК;  Адрес на поземления имот: гр. Перник, кв.“Изток“; Трайно предназначение на територията: Урбанизирана; Начин на трайно ползване: За друг вид застрояване, при граници и съседи: 55871.514.6991, 55871.514.6839, 55871.514.7037, 55871.514.6768, 55871.514.6992, за който съгласно регулационния план на гр. Перник, кв.“Изток“ е отреден УПИ VII „За обслужващи дейности“, кв.108 ведно с построената в него сграда с проектен идентификатор 55871.514.9678.2 /землище петдесет и пет хиляди осемстотин седемдесет и първо, кадастрален район петстотин и четиринадесети, имот девет хиляди шестстотин седемдесет и осми, сграда две/; Проектна площ 27 кв.м /двадесет и седем квадратни метра/; Предназначение: Селскостопанска сграда; Брой етажи:1, която сграда е почти напълно разрушена, като от нея е налична само една стена – носеща стоманобетонна конструкция и тухлена зидария, същата може да се ползва като отпадъчен материал, за сумата от 40 381,00 лв. /четиридесет хиляди триста осемдесет и един лева и нула стотинки/ без ДДС и 20% ДДС в размер на 8 076,20 лв. /осем хиляди седемдесет и шест лева и двадесет стотинки/ или обща сума в размер на 48 457,20 лв. /четиридесет и осем хиляди четиристотин петдесет и седем лева и двадесет стотинки/, съгласно изготвен Доклад за експертна оценка от независим оценител, отговарящ на изискванията на Закона за независимите оценители.

Възлага на Кмета на Община Перник да издаде Заповед за прекратяване на съсобственост и да сключи договор за прекратяване на съсобственост на основание чл.36, ал.1, т.2 от ЗОС, чл.73, т.3 от Наредба № 8 за общинското имущество на територията на община Перник, на основание чл.8, ал.2 от ЗОС.

ПО ТОЧКА 17 ОТ ДНЕВНИЯ РЕД - ДЗ ВХ.№ ОС_408/16.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ПОКУПКО - ПРОДАЖБА НА НЕДВИЖИМ ИМОТ – ЧАСТНА ОБЩИНСКА СОБСТВЕНОСТ:

ДИМИТЪР КОЛЕВ: Докладната записка е разгледана в две постоянни комисии, водеща ПК“ОСКПСК“ и ПК“БФЕ“, като и двете становища на комисиите са аналогични и се предлага на Общински съвет Перник да приеме  предложения проект за решение в докладната записка.


Имате думата, уважаеми колеги, за мнения, предложения, изменения. Не виждам колеги, които желаят да вземат думата, така че, преминаваме в режим на гласуване.

ГЛАСУВА СЕ: 

Общинският съвет гласува и със 'за' - 23, 'против' - 0 и 'въздържали се' - 3:
1. Александър Александров: За

2. Андрей Андреев: За

3. Анелия Костадинова: За

4. Божидар Живков: За

5. Валентин Петков: За

6. Василен Огнянов: За

7. Велизар Варадинов: За

8. Вержиния Феодорова: За

9. Веселин Пейчев: За

10. Георги Захариев: За

11. Денислав Захариев: Въздържал се

12. Десислав Аспарухов: За

13. Димитър Колев: За

14. Иво Петров: За

15. Людмил Георгиев: За

16. Милан Миланов: Въздържал се

17. Милена Милошева: За

18. Огнян Деянов: За

19. Петър Янков: За

20. Петър Първанов: За

21. Петър Теофилов: Въздържал се

22. Ралица Андреева: За

23. Румен Ваташки: За

24. Цветана Пиралкова: За

25. Цветомир Николов: За

26. Явор Рангелов: За

прие

На основание чл.21 ал.1 т.8 и ал.2 от ЗМСМА, чл.34 ал.4 от ЗОС и §8, ал.2 т.1 от ПР на ЗУТ, чл.61 ал.1 от Наредба № 8 за общинското имущество на територията на община Перник, Доклад за експертна оценка от оценител, отговарящ на изискванията на Закона за независимите оценители

РЕШЕНИЕ № 613
Приема доклада за пазарната оценка и дава съгласие да се сключи договор за покупко - продажба, с който Община Перник да продаде на “БОРТОН“ ООД, правото на собственост върху поземлен имот с идентификатор 55871.506.192 /землище петдесет и пет хиляди осемстотин седемдесет и първи, кадастрален район петстотин и шести имот сто деветдесет и втори/, съгласно Кадастралната карта и кадастралните регистри, одобрени със Заповед РД-18-91/13.10.2008 г. на Изпълнителния директор на АГКК, с адрес на поземления имот: гр. Перник, кв.“Твърди ливади“, с площ от 1 132 кв.м /хиляда сто тридесет и два кв.м/; Трайно предназначение на територията: Урбанизирана; Начин на трайно ползване: Комплексно застрояване; Предишен идентификатор:55871.506.65; Номер по предходен план: Няма, при съседи: 55871.506.57, 55871.506.65, 55871.506.60, 55871.506.58, за който е съставен АОС №14438 от 26.03.2021 г., утвърден от Кмета на Община Перник, вписан в Служба по вписванията гр. Перник Дв.вх.№1396, Вх.№1420/06.04.2021 г.; Акт №164, т.5, дело №631/21 г.; Имотна партида: 74968, за левовата равностойност в размер на 98 790,00 лв. /деветдесет и осем хиляди седемстотин и деветдесет лева и нула стотинки/ без ДДС и 20% ДДС в размер на 19 758,00 лв. /деветнадесет хиляди седемстотин петдесет и осем лева и нула стотинки/ или обща сума 118 548,00 лв. /сто и осемнадесет хиляди петстотин четиридесет и осем лева и нула стотинки/, съгласно изготвен оценителски доклад на оценител на КНОБ.    

Възлага на Кмета на Община Перник да извърши необходимата процедура, съгласно законовите разпоредби.

ПО ТОЧКА 18 ОТ ДНЕВНИЯ РЕД - ДЗ ВХ.№ ОС_390/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМИ ИМОТИ- ЧАСТНА ОБЩИНСКА СОБСТВЕНОСТ: 

ДИМИТЪР КОЛЕВ: Докладната записка е разгледана в две постоянни комисии, водеща ПК“ОСКПСК“ и ПК“БФЕ“, като и двете становища на комисиите са аналогични и се предлага на Общински съвет Перник да приеме  предложения проект за решение в докладната записка.


Имате думата, уважаеми колеги, за мнения, предложения, изменения. Не виждам колеги, които желаят да вземат думата, така че, преминаваме в режим на гласуване. 

ГЛАСУВА СЕ: 

Общинският съвет гласува и със 'за' - 25, 'против' - 0 и 'въздържали се' - 2:
1. Андрей Андреев: За

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: За

7. Вержиния Феодорова: За

8. Веселин Пейчев: За

9. Георги Захариев: За

10. Денислав Захариев: Въздържал се

11. Десислав Аспарухов: За

12. Димитър Колев: За

13. Иво Петров: За

14. Кирил Кирилов: За

15. Любомир Жотев: Въздържал се

16. Людмил Георгиев: За

17. Мартин Илиев: За

18. Милан Миланов: За

19. Милена Милошева: За

20. Огнян Деянов: За

21. Петър Янков: За

22. Петър Първанов: За

23. Ралица Андреева: За

24. Румен Ваташки: За

25. Цветана Пиралкова: За

26. Цветомир Николов: За

27. Явор Рангелов: За

прие
На основание чл.21 ал.1 т.8 и ал.2 от ЗМСМА и чл.35 ал.1 от ЗОС, във връзка с чл.52 ал.1 т.1, чл.58 и чл.87 ал.1 от Наредба № 8 за общинското имущество на територията на община Перник, Доклад за пазарна оценка от независим оценител
РЕШЕНИЕ № 614
1. Допълва Годишната Програма за управление и разпореждане с имоти – общинска собственост през 2021 год. по чл.8, ал.9 от ЗОС, приета с Решение №415 по Протокол №2, т.3 от проведено заседание на 11.02.2021 г. от Общински съвет Перник, в раздел III т.2 „Описание на терени за продажба по ЗОС, с точка 2.95, съответстваща на терена, описан съответно в т.2.1 от настоящето решение.

             2. Дава своето съгласие да се организира и проведе търг с явно наддаване за продажба на недвижим имот – частна общинска собственост и одобрява начална тръжна цена определена, съгласно пазарна оценка, както следва за:

2.1. ТЕРЕН, представляващ УПИ II /урегулиран поземлен имот втори/, кв.10 /десети/ по регулационния план на с. Планиница, община Перник, утвърден със Заповед №III – 888/19.11.1976г. на Кмета на Община Перник, целият с площ от 893 кв.м/осемстотин деветдесет и три кв.м/ Незастроен. При граници на имота: от север: УПИ III - 71,72; от изток: улица; от юг: УПИ I; и от запад: край на регулация, за който е съставен АОС №14762/01.07.2021г., утвърден от Кмета на Община Перник, вписан в Служба по вписванията гр. Перник Дв.вх.№3181, Вх.рег.№3252/14.07.2021 г., Акт №27, том 12, дело №1437/2021 г., Партиди:53206, при начална тръжна цена в размер на 17 760,00 лв. /седемнадесет хиляди седемстотин и шестдесет лева и нула стотинки/ без ДДС и 20% ДДС в размер на 3 552,00 лв. /три хиляди петстотин петдесет и два лева и нула стотинки/ или обща сума в размер на 21 312,00 лв /двадесет и една хиляди триста и дванадесет лева и нула стотинки/, съгласно пазарна оценка на основание чл.41, ал.2 от ЗОС, предоставена от независим оценител, регистриран в КНОБ.

Възлага на Кмета на Община Перник да извърши необходимата процедура, съгласно законовите разпоредби.

ПО ТОЧКА 19 ОТ ДНЕВНИЯ РЕД - ДЗ ВХ.№ ОС_400/09.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМ ИМОТ - ЧАСТНА ОБЩИНСКА СОБСТВЕНОСТ:

ДИМИТЪР КОЛЕВ: Докладната записка е разгледана в две постоянни комисии, а именно водеща ПК“ОСКПСК“ и ПК“БФЕ“. Имаме две аналогични становища, като се предлага на Общински съвет Перник да приеме  предложения проект за решение в докладната записка. 

Имате думата, уважаеми колеги. Не виждам желаещи. В режим на гласуване сме.

ГЛАСУВА СЕ: 

Общинският съвет гласува и със 'за' - 25, 'против' - 0 и 'въздържали се' - 0:
1. Александър Александров: За

2. Андрей Андреев: За

3. Анелия Костадинова: За

4. Божидар Живков: За

5. Валентин Петков: За

6. Василен Огнянов: За

7. Велизар Варадинов: За

8. Вержиния Феодорова: За

9. Веселин Пейчев: За

10. Георги Захариев: За

11. Десислав Аспарухов: За

12. Димитър Колев: За

13. Иво Петров: За

14. Любомир Жотев: За

15. Людмил Георгиев: За

16. Мартин Илиев: За

17. Милан Миланов: За

18. Милена Милошева: За

19. Огнян Деянов: За

20. Петър Първанов: За

21. Ралица Андреева: За

22. Румен Ваташки: За

23. Цветана Пиралкова: За

24. Цветомир Николов: За

25. Явор Рангелов: За

прие
На основание чл.21 ал.1 т.8 и ал.2 от ЗМСМА и чл.35 ал.1 от ЗОС, във връзка с чл.52 ал.1 т.1, чл.58 и чл.87 ал.1 от Наредба № 8 за общинското имущество на територията на община Перник, Доклад за пазарна оценка от независим оценител
РЕШЕНИЕ № 615
Дава своето съгласие да се организира и проведе търг с явно наддаване за продажба на недвижим имот – частна общинска собственост и одобрява начална тръжна цена определена, съгласно Доклад за  пазарна оценка, а именно за:

ТЕРЕН, представляващ поземлен имот с идентификатор 55871.514.6931 /землище петдесет и пет хиляди осемстотин седемдесет и първи, кадастрален район петстотин и четиринадесети имот шест хиляди деветстотин тридесет и първи/, съгласно кадастралната карта и кадастралните регистри, одобрени със Заповед РД-18-91/13.10.2008 г. на Изпълнителния директор на АГКК; Последно изменение на кадастралната карта и кадастралните регистри, засягащо поземления имот е от 28.05.2019г., с адрес на поземления имот: гр. Перник, кв.“Изток“, ул.“Лом“, с площ от 3 499 кв.м /три хиляди четиристотин деветдесет и девет/ кв.м; Трайно предназначение на територията: Урбанизирана; Начин на трайно ползване: За друг обществен обект, комплекс; Номер по предходен план: квартал: 100, парцел: 1; при съседи: 55871.514.7027, 55871.514.6932, 55871.514.7026, 55871.514.6919, 55871.514.6933,  55871.514.6934, за който е съставен АОС №12324/27.02.2018г., утвърден от Кмета на Община Перник, Вписан в Служба по вписванията гр. Перник Дв.вх.№884, Вх.рег.№904/07.03.2018 г., Акт №107, т.3, дело №507, Партиди: 61129, при начална тръжна цена в размер на 397 877,19 лв. /триста деветдесет и седем хиляди осемстотин седемдесет и седем лева и деветнадесет стотинки/ без ДДС и 20% ДДС в размер на 79 575,44 лв. /седемдесет и девет хиляди петстотин седемдесет и пет лева и четиридесет и четири стотинки/ или обща сума в размер на 477 452,63 лв. /четиристотин седемдесет и седем хиляди четиристотин петдесет и два лева и шестдесет и три стотинки/, съгласно пазарна оценка на основание чл.41, ал.2 от ЗОС, предоставена от независим  оценител,  регистриран в КНОБ.

Възлага на Кмета на Община Перник да извърши необходимата процедура, съгласно законовите разпоредби.

ПО ТОЧКА 20 ОТ ДНЕВНИЯ РЕД - ДЗ ВХ.№ ОС_391/05.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОБЯВЯВАНЕ НА ПУБЛИЧЕН ТЪРГ С ЯВНО НАДДАВАНЕ ЗА ПРОДАЖБА НА НЕДВИЖИМИ ИМОТИ- ЧАСТНА ОБЩИНСКА СОБСТВЕНОСТ:

ДИМИТЪР КОЛЕВ: Докладната записка е разгледана в две постоянни комисии, а именно водеща ПК“ОСКПСК“ и ПК“БФЕ“. Имаме две аналогични становища, като се предлага на Общински съвет Перник да приеме  предложения проект за решение в докладната записка. 

Имате думата, уважаеми колеги. Не виждам желаещи. В режим на гласуване сме.

ГЛАСУВА СЕ: 

Общинският съвет гласува и със 'за' - 23, 'против' - 0 и 'въздържали се' - 2:
1. Александър Александров: За

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: За

7. Вержиния Феодорова: За

8. Георги Захариев: За

9. Денислав Захариев: Въздържал се

10. Десислав Аспарухов: За

11. Димитър Колев: За

12. Иво Петров: За

13. Кирил Кирилов: Въздържал се

14. Любомир Жотев: За

15. Людмил Георгиев: За

16. Мартин Илиев: За

17. Милан Миланов: За

18. Милена Милошева: За

19. Огнян Деянов: За

20. Петър Първанов: За

21. Ралица Андреева: За

22. Румен Ваташки: За

23. Цветана Пиралкова: За

24. Цветомир Николов: За

25. Явор Рангелов: За

прие

На основание чл.21 ал.1 т.8 и ал.2 от ЗМСМА и съгласно чл.8 ал.1 и чл.35 ал.1 от ЗОС, във връзка с чл.52 ал.1 т.1, чл.58 и чл.87 ал.1 от Наредба № 8 за общинското имущество на територията на община Перник и Доклад за пазарна оценка от независим оценител
РЕШЕНИЕ № 616

1. Допълва Годишната Програма за управление и разпореждане с имоти – общинска собственост през 2021 год. по чл.8, ал.9 от ЗОС, приета с Решение №415 по Протокол №2, т.3 от проведено заседание на 11.02.2021 г. от Общински съвет Перник, в раздел III т.2 „Описание на терени за продажба по ЗОС, с точка 2.94, съответстваща на терена, описан съответно в т.2.1 от настоящето решение.

             2. Дава своето съгласие да се организира и проведе търг с явно наддаване за продажба на недвижим имот – частна общинска собственост и одобрява начална тръжна цена определена, съгласно пазарна оценка, както следва за:

2.1. ТЕРЕН, представляващ поземлен имот с идентификатор 55871.514.6848 /землище петдесет и пет хиляди осемстотин седемдесет и първи, кадастрален район петстотин и четиринадесети, имот шест хиляди осемстотин четиридесет и осем/, с площ от 740 кв.м /седемстотин и четиридесет квадратни метра/, съгласно кадастралната карта и кадастралните регистри, одобрени със Заповед РД-18-91/13.10.2008 г. на Изпълнителния директор на АГКК; Последно изменение на КК и КР, засягащо поземления имот е със Заповед: КД-14-14-110/13.09.2010 г. на началника на СГКК - Перник, с адрес на имота: гр. Перник, п.к.2300, местност „Ладовица“; Трайно предназначение на територията: Урбанизирана; Начин на трайно ползване: Ниско застрояване (до 10м); Предишен идентификатор: Няма; Номер по предходен план: квартал: 139, парцел: 5, за който, съгласно регулационния план на гр. Перник, кв.„Изток“ е отреден УПИ V „За жилищно строителство и битови услуги“, кв.139. Съседи: 55871.514.7052, 55871.514.6737, 55871.514.6736, 55871.514.6603, 55871.514.8881, за който е съставен АОС №14687/07.06.2021 г., утвърден от Кмета на Община Перник, вписан в Служба по вписванията гр. Перник Дв.вх.№2674, Вх.рег.№2728/18.06.2021 г., Акт №93, том 10, дело №1227/2021 г., Партиди:17653, при начална тръжна цена в размер на 93 645,61 лв. /деветдесет и три хиляди шестстотин четиридесет и пет лева и шестдесет и една стотинки/ без ДДС и 20% ДДС в размер на 18 729,12 лв. /осемнадесет хиляди седемстотин двадесет и девет лева и дванадесет стотинки/ или обща сума в размер на 112 374,73 лв /сто и дванадесет хиляди триста седемдесет и четири лева и седемдесет и три стотинки/, съгласно пазарна оценка на основание чл.41, ал.2 от ЗОС, предоставена от независим оценител, регистриран в КНОБ.

Възлага на Кмета на Община Перник да извърши необходимата процедура, съгласно законовите разпоредби.

ПО ТОЧКА 21 ОТ ДНЕВНИЯ РЕД - ДЗ ВХ.№ ОС_398/06.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА СГРАДА - ОБЕКТ „ПОЧИВНА СТАНЦИЯ - РУДАРЦИ“ СЪС ЗП – 465,00 КВ. М. И РЗП – 1395,00 КВ.М. /ВЕДНО С ОБЗАВЕЖДАНЕТО И ОБОРУДВАНЕТО/, НАМИРАЩА СЕ В С. РУДАРЦИ, АОС № 894/ 28.05.1998Г.:

ДИМИТЪР КОЛЕВ: Докладната записка е разгледана в две постоянни комисии, а именно водеща ПК“ОСКПСК“ и ПК“БФЕ“ - аналогични становища, като се предлага на Общински съвет Перник да приеме  предложения проект за решение в докладната записка. 

Имате думата, уважаеми колеги, за предложения, мнения, изменения. Да заповяда господин Любомир Жотев за изказване.

ЛЮБОМИР ЖОТЕВ: Благодаря, господин Председател, уважаеми господин Кмет, дами и господа общински съветници, учуден съм от напъна на общинска администрация да се освободи от отговорността да управлява тази общинска собственост, беше предлагана веднъж за наем – Общински съвет я отхвърли, беше вкарана в поименния списък за концесии – Общински съвет я отхвърли и я извади от поименния списък за тази година, просто казахме с този акт на Общински съвет - господин Кмет, моля управлявайте тази собственост, поемете отговорността и така както всички преди Вас кметове от както е създадена тази станция са правили всичко възможно тя да може да функционира и да се издържа. Сега, още веднъж докладна записка, пак отдаване под наем, пет години, с един наем какви инвестиции трябват там не знам, но и да попитаме има ли кандидати, защото сигурно има кандидати, за да се прави това упражнение, в противен случай е немислимо да се хвърля ресурс, да се подготвят търгове и каквото и да било друго, за да се отдава под наем, та въпроса ми е има ли намерение инвеститорско от някой субект търговски да наеме тази станция и да я стопанисва вече като частник, защото явно с ресурса и с възможностите, които има Община Перник в лицето на администрацията и Общинския съвет това не може да се случи, но сигурно някой субект търговски няма никакви ядове и ще плаща на Общината и ще я стопанисва и ще печели и защо се подхожда към всички тези обекти, които ги има в собственост Община Перник, хижи, други – Цигов Чарк, имаме и Столово хранене – нали не сме ресторантьори, обаче в края на краищата оказа се, че и в това нещо може да се печели, както може да печели един предприемчив бизнесмен, защо да не може да печели Общината, да прави социална политика и да създава работни места и да бъде използвана най-вече тази база пак за нуждите на Общината, Общинска администрация и всички неправителствени и каквито и да било други организации. Отказ от управление, от отговорност да управляваш, аз по такъв начин го разбирам този напън, но все пак да питаме има ли кандидати, защото много обекти до сега са пускани, администрация се занимава, подготвят се документи, процедурата не е лека, стига се до търг и няма кандидати, та в случая, ако може все пак да обясните, за да знаем по какъв начин да гласуваме.

ДИМИТЪР КОЛЕВ: Благодаря Ви, господин Жотев. Господин Кръстев, имате думата. Заповядайте.

СТЕФАН КРЪСТЕВ: Разбира се да – официално входирани нови писмени инвестиционни намерения или намерения за интерес не са постъпвали, но тези, които бяха постъпвали преди са все още валидни, имало е неофициално проявяван интерес, а търг, господин Жотев, за отдаване под наем обект или за продажба не се организира само когато има входирано намерение или искане и т.н., а се организира и по общия ред и наистина да, инвестира се един ресурс по организирането на търга, както и по работата на администрацията, така и по възнагражденията на участниците в тръжната комисия, в които сте Вие разбира се, но смятаме, че това е съвсем допустим разход и съвсем нормална процедура, която се случва с много други имоти, така че, няма нищо изключително в случая.

ДИМИТЪР КОЛЕВ: Госпожа Ралица Андреева за изказване.

РАЛИЦА АНДРЕЕВА: Уважаеми господин Заместник-кмет, господин Председател, колеги, одисеята с тази почивна станция е от началото на мандата, когато беше внесена като предложение за концесия. Аргументът,  за да не мине беше защо не е под наем, когато беше внесена за под наем, аргумента, с който не мина беше защо не е концесия. Ние можем да се упражняваме в риторика много време по тая тема, само че, има нещо съществено като изменение от тогавашните дебати и сега. Свидетели сме на това как заради пандемията именно този сектор хотелиерски, ресторантьорски пострадаха най-пряко и ако преди година, година и нещо можеше и да се намери аргумент, с който Общината да не търси друга форма за стопанисване и управление, а именно наем или концесия, то към днешна дата в ситуация, в която редица успешни бизнеси, хора, които цял живот са се занимавали с това отидоха по дяволите за съжаление, тепърва Общината да върви в посока да развива ресторантьорски и хотелиерски бизнес ми е меко казано странно. От тук нататък ние можем да оставим да се точи до  края на мандата този въпрос и под благородния предтекст  видиш ли защо не го прави Общината тази сграда да стои затворена, като не се стопанисва, тя не се поддържа и се руши и ние да вземем решение, в което  да имаме някакъв вариант за развитие и разбира се приход за Община Перник, пак повтарям, Вие сами сте свидетели на това колко заведения затвориха, заведения, които с години са имали неспирна постоянна клиентела и те не можаха да издържат в днешните условия, камо ли Общината това да й е основна функция. Господин Жотев, така и така ще ме репликирате, ще Ви кажа и още нещо, ако толкова Ви се струва удачно решение стопанисването, управлението и развиването на дейност в  почивна станция „Рударци“, аз ще бъда тази, която ще Ви предложи да отдадем на Подкрепа – стопанисвайте я, управлявайте, развивайте бизнес, съхранете я, ще приветствам всеки опит тази общинска собственост да се развива, но тя няма как да се развива в ситуацията, в която е в момента. Уважаеми господин Колев, предвид, че съм взела думата искам да направя допълнение към проекта за решение, а именно като точка първа в предложения ни проект за решение да бъде – допълва програмата за стопанисване и управление на общинската собственост с обект Почивна станция „Рударци“ Акт за ОС №894/28.05.2008г. в частта обекти за отдаване под наем.

ДИМИТЪР КОЛЕВ: Реплика, господин Любомир Жотев, заповядайте.

ЛЮБОМИР ЖОТЕВ: Благодаря, господин Председател, малко предистория, ще репликирам колежката, защото първото, което беше на десетия ден от обявяването на извънредно положение в страната във връзка с пандемия беше освободен персонала на ресторанта, не им беше дадена възможност да използват платения си годишен отпуск, евентуално неплатен и т.н., а бяха освободени, т.е. след това още тогава казах, че това е ненормално да се прави. Имах питане и че се правят някакви сметки други за тази станция, след това влязоха докладните за отдаване под наем, за концесии и тука не говорим за интереса на Общината и че тя не може да се справи, може да се справи с всичко, ресурса, който има Общината властовия и финансовия може да се справи с абсолютно всичко и да я напълни със съдържание, това може да го направи по-добре Общината, отколкото който и да било друг частен бизнес, обаче пак аз твърдя, че нещо е обещано и тук има задкулисие, този обект е обещан на някого и затова  се правят тези стъпки, стъпка по стъпка, стъпка по стъпка, а не че няма възможност да се управлява и това не е само мое мнение, а е обществено мнение, защото такава е била практиката и се е случвало с много други такива на територията на община Перник. Тук има кметове, които в едни мракобесни години са направили всичко възможно да запазят и да управляват тази общинска собственост, питайте ги на тях било ли им е лесно да казват не, но с идеята да се запазва общинската собственост, тя да бъде ползвана по начин, по който могат да се възползват и пак казвам, цялата общественост и всички останали организации, неправителствени, правителствени и други от нея, защото ние нямаме друга такава, а сме карнавален град, говорим, че нямаме хотели т.н., наемат се хотели от общината по София гостите да се канят, от пандемията нямаме карнавален град, т.е. Кмета още това нещо не го е преживял, ама надявам се следващата година да се случи да види какви са затрудненията кой къде да се покани и какво да направи, та въпроса е отказ от управление и аз твърдя, че Община Перник в лицето на Кметския екип правят отказ от управление, а Вие сте общинските съветници,  които ще им помогнете дали да се откажат от управление на тази собственост или не.

ДИМИТЪР КОЛЕВ: Благодаря. Втора реплика, господин Денислав Захариев.

ДЕНИСЛАВ ЗАХАРИЕВ: Правя реплика, уважаеми господин Председател, защото  системата не ме пуска за изказване.

РАЛИЦА АНДРЕЕВА: Тогава аз да ползвам дупликата и след това господин Захариев.

ДЕНИСЛАВ ЗАХАРИЕВ: Нямам притеснения, наистина системата не ме допуска, а не съм се изказвал по темата не знам защо.

РАЛИЦА АНДРЕЕВА: Само преди да започна с дупликата, господин Захариев е прав, че има някакъв  проблем със заявките, защото при мен примерно системата не допуска реплики от началото на заседанието. Дупликата ми, отговора ми, господин Жотев, към Вас е в две посоки, по повод освободените служители, Вие като синдикалист навярно знаете малко по-добре от мен, че трудово правните спорове се решават на едно друго място, Общински съвет не е арбитър на това кой по какъв начин да бъде назначаван или освобождаван. Ако считате, че има нередности, Вие като първи синдикалист в града е трябвало да отстоявате справедливите искания на трудещите се и да застанете с цялата си синдикална мощ, ако тези хора, които са били освободени имат притеснения, че по незаконосъобразен начин е сторено това в рамките на два месеца след дата на прекратяване на трудовия договор, те имат право да внесат – тези дела – трудово правните дела, както всички знаем са безплатни, така че, ако това е притеснението Ви е имало възможност и време за реакция, не това е обект на спора днес. Минавам към второто нещо, което се опитахте да вмените на ръководството на Община Перник и то е именно чрез властовия си ресурс, с който разполага една община да направи от един търговски обект развит и печеливш, тук се различаваме изключително много с Вас като оценка и мнение, а на вярно след като ръководството на Община Перник  продължава да внася тази докладна, най-вероятно и те не споделят оценката Ви, че трябва да бъде впрегнат ресурса Кмет, администрация, за да можем да направим от Почивна станция „Рударци“ едно атрактивно място, печелившо при това и да го развиваме. До колкото ми е известно това ръководство на общината с летящ старт влезе във водна криза, пандемия – криза и т.н. и т.н., шламохранилище, да не припомням всички катаклизми, през които премина нашия град от началото на мандата и на този Общински съвет и на това общинско ръководство. Сигурно те са счели, че приоритет не им е да развиват Почивната станция Рударци, приоритет им бяха други въпроси, но едно е сигурно, че с последователните си действия на внасяне на тази докладна търсят решение за начин, по който общинското имущество да не се руши, те са тези, които залагат и определят приоритетите в работата и затова са ръководство. Да, редица кметове преди тях са постъпили по други начини. Нека само да кажа, че оценката за правилността или неправилността на едно действие се дава не от мен и от Вас, а от избирателите и това се случва обикновено веднъж на четири години, ако няма други обстоятелства.

ДЕНИСЛАВ ЗАХАРИЕВ: Господин Колев, времето.

РАЛИЦА АНДРЕЕВА: Така, че когато се поставят такива въпроси е редно да не се вменява какво трябва да правят, а да приемем дори и да не сме съгласни с аргументите им – господин Павлов, като подвиквате от място не ставате по-убедителен, нека Ви напомня, че около минута и половина господин Жотев пресрочи времето.

ДИМИТЪР КОЛЕВ: Да, затова Ви давам и на Вас минута.

РАЛИЦА АНДРЕЕВА: Да, благодаря Ви, господин Колев, редно е и да направите забележка на колегата, докато подвиква, но дори да не сме съгласни с аргументите е хубаво те да бъдат чути, въпрос както и Вие споменахте на гласуване и на вземане или не вземане на решение.

ДИМИТЪР КОЛЕВ: Благодаря Ви. Лично обяснение, господин Любомир Жотев. Заповядайте.

ЛЮБОМИР ЖОТЕВ:  Аз ще си позволя, защото бях посочен лично обяснение и ще бъда много кратък няма да губя времето на никой от Вас, само че искам да напомня на преждеговорящата, че не приоритетите Кмета и кметския екип определят за развитието на града, а  в тази зала с вдигане на ръка и с гласуване – Общинският съвет. Те са изпълнителната власт, законодателната и решенията, с които се закърпват тези решения, за да бъдат изпълнени със законодателна власт е Общинския съвет и  тези решения те ги изпълняват и утре, когато не върви нещо се обръщат и казват, колеги, ами вие го гласувахте, да, ние го предложихме, обаче вие сте органа, който мисли в комисии и т.н. Даже нескопосана изобщо докладна е написана, след като е извадена сега се сетиха да я добавят в поименния списък, защото се бърза, пак казвам бърза се – защо се бърза, защо се бърза, пандемията ни е проблем от отказ на управление, напротив освободихме бизнеса в града, заради пандемията да не плащат пари в Общината, а ние не можем да подпомогнем нещо да работи, абсурд.

ДИМИТЪР КОЛЕВ: Благодаря Ви. Изказване, господин Андрей Павлов.

АНДРЕЙ ПАВЛОВ: Уважаеми господин Председател, уважаеми господин Заместник-кмет, уважаеми колеги, концесии, продажба на общинско имущество, приватизации - запазената марка на социалистите. Започнахме да разглеждаме често такива документи, значи веднага можем да ги свържем с тази партия, типичен пример е и лидерката им, която е известна със своите приватизационни сделки, тук ставаме свидетели на същата политика. Огромна част от концесиите на общинските имоти и такива други ключови обекти се дават на концесии точно в период на управление на социалистите. Спомням си почивната база в Рударци имаше – беше достигнала до такова равнище, в което генерираше и печалби, доста труд и усилия костваше на кметския екип да постигне тези успехи, не знам защо сега е такава целта и устрема на новата кметска управа този труд да бъде обезличен и почивната база да бъде дадена в частни ръце, но явно както споменах, това си е една типична, характерна политика, която аз обаче въобще не одобрявам и именно поради това не мога да подкрепя такава докладна. Благодаря за вниманието.

ДИМИТЪР КОЛЕВ: Благодаря и аз. За изказване Милена Милошева има думата.

МИЛЕНА МИЛОШЕВА: Благодаря господин Председател, уважаеми колеги, уважаеми господин Заместник-кмет, не мога да остана безразлична към последното изказване, но ще употребя единствено израза, че когато няма какво да кажеш е по-добре да си замълчиш, за да не блеснат едни не дотам добри качества. Уважаеми колеги, ако дебата за Почивна станция Рударци се  водеше тук преди десет години, щях да бъда категорично против отдаването под наем, тогава припомням само два факта тази база се използваше – два примера ще дам – за археологическа експедиция Кракра, която обединяваше млади хора от Перник и областта, които учеха в училищата и имаха възможност да развиват една младежка културна дейност, тогава Консултативният съвет за младежка политика, който работеше по това време, действаше и беше уважаван от кметската власт – тогавашната, този Общински младежки съвет също намираше своето място, където да провежда мероприятията си в Почивна станция Рударци, да не говоря, че тя тогава се ползваше и за отдих действително, защото имаше условията за това. Та, ако дебата се водеше тогава не бих подкрепила отдаването под наем на Почивна станция Рударци в никакъв случай, но аз обичам да боравя и да говоря с факти, само миналата година загубата на станцията е 18 741 лв., за тази година само за първите шест месеца е 20 636 лв., ние в крайна сметка нито продаваме тази база, нито се отказваме от собствеността върху нея, така че, не виждам проблем, че Общинското ръководство всъщност се опитва да запази от разрушаване поредната сграда в Перник, тъй като има много други такива – да не припомням, всички вие ги знаете, повечето от вас тук са много повече пъти общински съветници от мен и са вземали решения за развитието на този град и тази община. Давайки под наем сградата, пак казвам ние не се отказваме от собствеността върху нея, нито я продаваме, ние винаги бихме могли да си я върнем, затова в момента общинското ръководство от нас иска съгласие да се опита да спаси станцията да се превърне в поредната разруха в общината. Благодаря.

ДИМИТЪР КОЛЕВ: И аз благодаря.  За изказване господин Денислав Захариев. Заповядайте.

ДЕНИСЛАВ ЗАХАРИЕВ: Благодаря Ви, уважаеми колеги, наистина последните две години водим този дебат за станцията, много неща се чуха за нея и много истини и много предположения, то времето всичко ще покаже в крайна сметка дали има интерес или няма интерес ще има явно търг, като усещам настроението в залата, ще го следим с интерес и дай боже, за тази Станция, за сградата и за собствеността да се случват най-добрите неща, защото аз съм сигурен, че персонала който работи в тази станция и все още е там в голямата си степен заслужават да продължат да работят в нея независимо какво ще стане, защото са наистина едни големи професионалисти и тъй като явно е, че визията на общинското ръководство е  да не развиваме тези наши почивни бази и нали, че по-добре е те да се отдадат под наем, аз тогава бих разширил още това предложение, защото ние имаме хижа Славей, която също е на загуба, имаме бунгалата на Цигов Чарк, които също са на загуба и наистина предлагам на другата сесия да пуснем докладни и за тях в крайна сметка и да вървим в един общ пакет, когато правим Рударци, да направим и другите две, това исках да кажа. Благодаря Ви.

ДИМИТЪР КОЛЕВ: Благодаря и аз. Не виждам друг колега, който да е заявил да се изкаже. Първо съм длъжен да подложа на гласуване предложението на госпожа Андреева, че към основната докладна записка по вносител се допълва в Програмата за общинска собственост определения обект.  Подлагам това предложение на гласуване.

ГЛАСУВА СЕ: 

Оспорено гласуване: 'за' - 15, 'против' - 3 и 'въздържали се' - 3.
1. Андрей Павлов: Против

2. Анелия Костадинова: За

3. Валентин Петков: За

4. Василен Огнянов: За

5. Велизар Варадинов: Въздържал се

6. Вержиния Феодорова: Въздържал се

7. Веселин Пейчев: За

8. Десислав Аспарухов: За

9. Димитър Колев: За

10. Любомир Жотев: Против

11. Людмил Георгиев: За

12. Милена Милошева: За

13. Огнян Деянов: За

14. Петър Янков: За

15. Петър Първанов: За

16. Петър Теофилов: За

17. Ралица Андреева: За

18. Румен Ваташки: За

19. Цветана Пиралкова: Против

20. Цветомир Николов: За

21. Явор Рангелов: Въздържал се

не  прие предложението.

РАЛИЦА АНДРЕЕВА: Предлагам процедура по прегласуване.

ДИМИТЪР КОЛЕВ: Длъжен съм веднага да подложа на прегласуване. В режим на гласуване сме.

ГЛАСУВА СЕ: 

Общинският съвет гласува и със 'за' - 16, 'против' - 4 и 'въздържали се' - 2:
1. Андрей Павлов: Против

2. Анелия Костадинова: За

3. Божидар Живков: За

4. Валентин Петков: За

5. Велизар Варадинов: Въздържал се

6. Вержиния Феодорова: Въздържал се

7. Веселин Пейчев: За

8. Десислав Аспарухов: За

9. Димитър Колев: За

10. Кирил Кирилов: За

11. Любомир Жотев: Против

12. Людмил Георгиев: За

13. Милена Милошева: За

14. Огнян Деянов: За

15. Петър Янков: За

16. Петър Първанов: За

17. Петър Теофилов: За

18. Ралица Андреева: За

19. Румен Ваташки: За

20. Цветана Пиралкова: Против

21. Цветомир Николов: За

22. Явор Рангелов: Против

не прие предложението на Ралица  Андреева.

ДИМИТЪР КОЛЕВ: Сега съм длъжен да подложа на гласуване.

ЛЮБОМИР ЖОТЕВ: След като сме отказали Общинския съвет, много се извинявам.

ДИМИТЪР КОЛЕВ: Да, заповядайте.

ЛЮБОММИР ЖОТЕВ: След като сме отказали Общинския съвет да попадне в поименния списък за отдаване под наем, каквото беше предложението, в кой списък ще попадне?

ДИМИТЪР КОЛЕВ: Това е в Програмата. Заповядайте, госпожо Андреева.

РАЛИЦА АНДРЕЕВА: Господин Председател, моето предложение беше за допълнение към решението, а това, че не фигурира в Програмата, това не е поименен списък и не е панацея, това, че обекта не фигурира в Програмата, не е пречка да се вземе решение по вносител така, както е предложено, нека правим разлика между отделните видове  документи, решения и предложения, мисля че…
ДИМИТЪР КОЛЕВ: Предлагам на гласуване докладната записка, така както е по вносител. В режим на гласуване сме.

ГЛАСУВА СЕ: 

Общинският съвет гласува и със 'за' - 19, 'против' - 5 и 'въздържали се' - 1:
1. Андрей Павлов: Против

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: Въздържал се

7. Веселин Пейчев: За

8. Георги Захариев: За

9. Десислав Аспарухов: За

10. Димитър Колев: За

11. Кирил Кирилов: За

12. Любомир Жотев: Против

13. Людмил Георгиев: За

14. Мартин Илиев: Против

15. Милан Миланов: За

16. Милена Милошева: За

17. Огнян Деянов: За

18. Петър Янков: За

19. Петър Първанов: За

20. Петър Теофилов: За

21. Ралица Андреева: За

22. Румен Ваташки: За

23. Цветана Пиралкова: Против

24. Цветомир Николов: За

25. Явор Рангелов: Против

прие
На основание чл.21 ал.1 т.8 и ал.2 от ЗМСМА, чл.14 ал.1, ал.2 и ал.3 от ЗОС, чл.23 и гл.9 от Наредба № 8 за общинското имущество на територията на община Перник
РЕШЕНИЕ № 617
Дава своето съгласие за следното: 

I. Да се организира и проведе търг с тайно наддаване за отдаване под наем на:  

  - Сграда /обект „Почивна станция - Рударци“/ със ЗП – 465,00 кв. м. и РЗП – 1395,00 кв. м. /ведно с обзавеждането и оборудването/, намираща се в с. Рударци, АОС № 894/ 28.05.1998 г. При начална тръжна цена – 1610,05 лева/ месечно.   
ІI. Възлага на Кмета на Община Перник да организира и проведе търга,  съблюдавайки разпоредбите на ЗОС и Наредба № 8 за общинското имущество на територията на община Перник.
ІІI. След обявяване на резултатите, Кметът на Община Перник да сключи договор за наем с лицето, спечелило търга за срок от 5 /пет/ години.

ПО ТОЧКА 22 ОТ ДНЕВНИЯ РЕД - ДЗ ВХ.№ ОС_374/26.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА ОБЕКТИ И ПОМЕЩЕНИЯ ОБЩИНСКА СОБСТВЕНОСТ.:

ДИМИТЪР КОЛЕВ: Докладната записка е разгледана в две постоянни комисии, а именно водеща ПК“ОСКПСК“ и ПК“БФЕ“. Имаме две аналогични становища, като се предлага на Общински съвет Перник да приеме  предложения проект за решение в докладната записка. 

Имате думата, уважаеми колеги. Не виждам желаещи. В режим на гласуване сме.

ГЛАСУВА СЕ: 

Общинският съвет гласува и със 'за' - 21, 'против' - 1 и 'въздържали се' - 0:
1. Андрей Андреев: За

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: За

7. Веселин Пейчев: За

8. Георги Захариев: За

9. Десислав Аспарухов: За

10. Димитър Колев: За
11. Кирил Леонов: За 
12. Мартин Илиев: Против

13. Милан Миланов: За

14. Милена Милошева: За

15. Огнян Деянов: За
16. Петър Първанов: За

17. Петър Теофилов: За
18. Ралица Андреева: За

19. Румен Ваташки: За

20. Цветана Пиралкова: За

21. Цветомир Николов: За

22. Явор Рангелов: За

прие 

На основание чл.21 ал.1 т.8 и ал.2 от ЗМСМА и съгласно чл.14 ал.1, ал.2 и ал.3 от ЗОС, чл.23 и гл.9 от Наредба № 8 за общинското имущество на територията на община Перник
РЕШЕНИЕ:  № 618

Дава своето съгласие за следното: 
I. Да се организира и проведе търг с тайно наддаване за отдаване под наем на:

    1. Помещение – 21,00 кв. м. /стая № 1/, намиращо се в гр. Перник, кв. „Ралица”, ул. „Света Петка” № 63, ет. 1, АОС № 12395/ 15.05.2018 г., за търговска дейност или офис. При начална тръжна цена – 150,15 лв./ месечно.

      2. Помещение – 19,00 кв. м. /стая № 2/, намиращо се в гр. Перник, кв. „Ралица”, ул. „Света Петка” № 63, ет. 1, АОС № 12395/ 15.05.2018 г., за търговска дейност или офис. При начална тръжна цена – 135,85 лв./ месечно.

     3. Помещение – 17,00 кв. м. /стая № 5/, намиращо се в гр. Перник, кв. „Ралица”, ул. „Света Петка” № 63, ет. 1, АОС № 12395/ 15.05.2018 г., за търговска дейност или офис. При начална тръжна цена – 121,55 лв./ месечно.

     4. Помещения – 25,00 кв. м. /стая № 6 и стая № 7/, намиращи се в гр. Перник,  кв. „Ралица”, ул. „Света Петка” № 63, ет. 1, АОС № 12395/ 15.05.2018 г., за търговска дейност или офис. При начална тръжна цена – 178,75 лв./ месечно.

  5. Помещения – 54,00 кв. м. /стая № 8 и стая № 9/, намиращи се в гр. Перник, кв. „Ралица”, ул. „Света Петка” № 63, ет. 1, АОС № 12395/ 15.05.2018 г., за търговска дейност или офис. При начална тръжна цена – 386,10 лв./ месечно.

  6. Помещение – 9,00 кв. м. /стая № 1/, намиращо се в гр. Перник, кв. „Ралица”, ул. „Света Петка” № 63, ет. 2, АОС № 12395/ 15.05.2018 г., за търговска дейност или офис. При начална тръжна цена – 64,35 лв./ месечно.

  7. Помещение – 13,00 кв. м. /стая № 2/, намиращо се в гр. Перник, кв. „Ралица”, ул. „Света Петка” № 63, ет. 2, АОС № 12395/ 15.05.2018 г., за търговска дейност или офис. При начална тръжна цена – 92,95 лв./ месечно.

  8. Помещение – 17,00 кв. м. /стая № 4/, намиращо се в гр. Перник, кв. „Ралица”,  ул. „Света Петка” № 63, ет. 2, АОС № 12395/ 15.05.2018 г., за търговска дейност или офис. При начална тръжна цена – 121,55 лв./ месечно.

  9. Помещения – 25,00 кв. м. /стая № 6 и стая № 6 а/, намиращи се в гр. Перник, кв. „Ралица”, ул. „Света Петка” № 63, ет. 2, АОС № 12395/ 15.05.2018 г., за търговска дейност или офис. При начална тръжна цена – 178,75 лв./ месечно.

 10. Помещение –  22,00 кв. м. /стая № 7/, намиращо се в гр. Перник, кв. „Ралица”, ул. „Света Петка” № 63, ет. 2, АОС № 12395/ 15.05.2018 г., за търговска дейност или офис. При начална тръжна цена – 157,30 лв./ месечно.

    ІI. Възлага на Кмета на Община Перник да организира и проведе търга,  съблюдавайки разпоредбите на ЗОС и Наредба № 8 за общинското имущество на територията на община Перник.
    ІІI. След обявяване на резултатите, Кметът на Община Перник да сключи договор за наем с лицата, спечелили търга за срок от 5 /пет/ години.

ПО ТОЧКА 23 ОТ ДНЕВНИЯ РЕД - ДЗ ВХ.№ ОС_402/11.08.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОТДАВАНЕ ПОД НАЕМ НА ОБЕКТИ ТЕРЕНИ И ПОМЕЩЕНИЯ ОБЩИНСКА СОБСТВЕНОСТ: 

ДИМИТЪР КОЛЕВ: Докладната записка е разгледана в две постоянни комисии, а именно водеща ПК“ОСКПСК“ и ПК“БФЕ“. Имаме две аналогични становища, като се предлага на Общински съвет Перник да приеме  предложения проект за решение в докладната записка. 


Имате думата, уважаеми колеги. Не виждам желаещи. В режим на гласуване сме.
ГЛАСУВА СЕ:

Общинският съвет гласува и със 'за' - 19, 'против' - 0 и 'въздържали се' - 0:
1. Анелия Костадинова: За

2. Божидар Живков: За

3. Валентин Петков: За

4. Василен Огнянов: За

5. Велизар Варадинов: За

6. Вержиния Феодорова: За

7. Веселин Пейчев: За

8. Георги Захариев: За

9. Десислав Аспарухов: За

10. Димитър Колев: За

11. Мартин Илиев: За

12. Милан Миланов: За

13. Милена Милошева: За

14. Огнян Деянов: За

15. Петър Първанов: За

16. Ралица Андреева: За

17. Румен Ваташки: За

18. Цветана Пиралкова: За

19. Цветомир Николов: За

прие
На основание чл.21 ал.1 т.8 и ал.2 от ЗМСМА и съгласно чл.14 ал.1, ал.2, ал.3 и ал.7 от ЗОС, чл.23, чл.24 и гл. 9 от Наредба № 8 за общинското имущество на територията на община Перник
РЕШЕНИЕ № 619
Дава своето съгласие за следното: 

       I. Да се организира и проведе търг с тайно наддаване за отдаване под наем на:

    1. Две помещения с обща площ - 39,00 кв. м., намиращи се в гр. Перник, ул. „Кракра“ № 25, обект с идентификатор 55871.505.758.1.25. АОС 12341/ 10.04.2018 г., за търговска дейност. При начална тръжна цена – 410,00 лв./ месечно.
    2. Терен - 43,00 кв. м., намиращ се в гр. Перник, ул. „Рашо Димитров“, част от имот № 55871.514.6772 по кадастралната карта на гр. Перник, /част от УПИ I, кв. 51 по плана на гр. Перник – кв. Изток/, съгласно одобрена схема от Гл. архитект на Община Перник, АОС 10660/ 05.11.2015 г., за разполагане на преместваемо съоръжение за търговска дейност. При начална тръжна цена – 177,00 лв./ месечно.   

              3. Помещения с обща площ - 23,20 кв. м., намиращи се в с. Ярджиловци в сградата на кметството, ет. 1, АОС 11660/ 21.11.2016 г., за лекарски кабинет. При начална тръжна цена – 70,00 лв./ месечно.

   ІI. Възлага на Кмета на Община Перник да организира и проведе търга,  съблюдавайки разпоредбите на ЗОС и Наредба № 8 за общинското имущество на територията на община Перник.

    ІІI. След обявяване на резултатите, Кметът на Община Перник да сключи договор за наем с лицата, спечелили търга за срок от 5 /пет/ години.

ПО ТОЧКА 24 ОТ ДНЕВНИЯ РЕД - ДЗ ВХ.№ ОС_350/16.07.2021Г. ОТ СТ. ВЛАДИМИРОВ – КМЕТ НА ОБЩИНА ПЕРНИК, ОТНОСНО: ОДОБРЯВАНЕ НА ГОДИШЕН ОТЧЕТ ЗА 2019 Г. НА КМЕТА НА ОБЩИНА ПЕРНИК, ЗА ИЗПЪЛНЕНИЕТО НА ВКЛЮЧЕНИТЕ В ПЛАНА ЗА ДЕЙСТВИЕ ПРОЕКТИ НА ОБЩИНСКИТЕ КОНЦЕСИИ ЗА ПЕРИОДА 2018-2020 Г. НА ОБЩИНА ПЕРНИК И НА КОНЦЕСИОННИТЕ ДОГОВОРИ:
ДИМИТЪР КОЛЕВ: Докладната записка е разгледана в две постоянни комисии, а именно водеща ПК“ОСКПСК“ и ПК“БФЕ“. Становищата и на двете комисии са аналогични и предлагат на Общински съвет Перник да приеме  предложения проект за решение в докладната записка.  

Имате думата, уважаеми колеги. Не виждам на екрана никой да е заявил изказване, така че преминаваме в режим на гласуване.

ГЛАСУВА СЕ: 

Общинският съвет гласува и със 'за' - 22, 'против' - 0 и 'въздържали се' - 0:
1. Андрей Андреев: За

2. Анелия Костадинова: За

3. Божидар Живков: За

4. Валентин Петков: За

5. Василен Огнянов: За

6. Велизар Варадинов: За

7. Вержиния Феодорова: За

8. Веселин Пейчев: За

9. Георги Захариев: За

10. Десислав Аспарухов: За

11. Димитър Колев: За

12. Иво Петров: За

13. Мартин Илиев: За

14. Милан Миланов: За

15. Милена Милошева: За

16. Огнян Деянов: За

17. Петър Първанов: За
18. Петър Теофилов: За
19. Ралица Андреева: За

20. Румен Ваташки: За

21. Цветана Пиралкова: За

22. Цветомир Николов: За

прие

На основание чл.21 ал.1 т.8 и ал.2 от ЗМСМА и съгласно чл.40 ал.2 т.2, чл.40 ал.3 т.3 и т.4, чл.131 ал.1 и чл.132 ал.2 от Закона за концесиите

РЕШЕНИЕ № 620
Одобрява годишния отчет за 2019 г. на Кмета на Община Перник за изпълнението на включените в плана за действие проекти на общинските концесии за периода 2018-2020 г. на Община Перник и на концесионните договори.  
ПО ТОЧКА 25 ОТ ДНЕВНИЯ РЕД - ПИСМО ВХ.№ ОС_311/21.06.2021Г. ОТ МИЛЕНА ЛОЗАНОВА - УПРАВИТЕЛ НА "ДЕЗИНФЕКЦИЯ" ЕООД, ОТНОСНО: СЪГЛАСИЕ И РАЗРЕШЕНИЕ ЗА ЗАКУПУВАНЕ НА ЛЕК АВТОМОБИЛ ТИП "МИНИ ВАН":

ДИМИТЪР КОЛЕВ: Писмото е разгледано в две постоянни комисии, а именно водеща ПК“ИВСПИ“ и ПК“БФЕ“, като становището на водещата комисия е  предлага на Общински съвет Перник да даде своето съгласие за закупуване на един брой лек автомобил тип „Мини ван“ от управителя на „Дезинфекция“ ЕООД. Становището на ПК“БФЕ“ е писмото да бъде включено за обсъждане в дневния ред на предстоящото заседание на Общински съвет Перник, на което да бъде поканен управителя на „Дезинфекция“ ЕООД.

Госпожо Лозанова, Вие сте тук, но аз съм длъжен първо да дам думата, ако някой колега има какво да каже, да се изкаже. Не виждам желаещ колега, затова предлагам да дадем думата на госпожа Лозанова.

МИЛЕНА ЛОЗАНОВА: Уважаеми господин Заместник-кмет, уважаеми господин Председател, уважаеми господа и дами общински съветници, намерението ми за закупуване на още един автомобил произтича от това, че обслужваме над 500 обекта на територията на община Перник, както и на община Трън, Брезник, Радомир и съответно прилежащите села и този автомобил, с който в момента обслужваме тези обекти е на 16 години, почти два пъти в месеца отива на ремонт, съответно не говорим за бракуване на този автомобил, а за закупуване на още един, с който да може да осъществяваме тази дейност и респективно да я увеличим, ако е възможно. 

ДИМИТЪР КОЛЕВ: Уважаеми колеги, някой да има да допълни, да предложи? Не виждам и затова  преминаваме в режим на гласуване.

ГЛАСУВА СЕ: 

Общинският съвет гласува и със 'за' - 23, 'против' - 0 и 'въздържали се' - 0:
1. Александър Александров: За

2. Андрей Андреев: За

3. Андрей Павлов: За

4. Анелия Костадинова: За

5. Божидар Живков: За

6. Валентин Петков: За

7. Василен Огнянов: За

8. Велизар Варадинов: За

9. Вержиния Феодорова: За

10. Веселин Пейчев: За

11. Георги Захариев: За

12. Десислав Аспарухов: За

13. Димитър Колев: За

14. Иво Петров: За

15. Мартин Илиев: За

16. Милан Миланов: За

17. Милена Милошева: За

18. Огнян Деянов: За

19. Ралица Андреева: За

20. Румен Ваташки: За

21. Цветана Пиралкова: За

22. Цветомир Николов: За

23. Явор Рангелов: За

прие
На основание чл.21 ал.1 т.8, във връзка с т.9, т.23 и ал.2, чл.20, чл.17 ал.1 т.1 от ЗМСМА 

РЕШЕНИЕ № 621
Дава съгласие Управителя на „Дезинфекция“ ЕООД да закупи един брой лек автомобил тип „Мини ван“ на стойност до 35 000 лв. /тридесет и пет хиляди лева/ със собствени средства на дружеството, на принципа изплащане на вноски, за срок – не повече от 5 години.
ПО ТОЧКА 26 ОТ ДНЕВНИЯ РЕД - ДЗ ВХ.№ ОС_354/19.07.2021Г. ОТ СТ. ВЛАДИМИРОВ  – КМЕТ НА ОБЩИНА ПЕРНИК, ОТНОСНО: ОДОБРЯВАНЕ НА ПРОЕКТ ЗА ПОДРОБЕН УСТРОЙСТВЕН ПЛАН (ПУП) - ПАРЦЕЛАРЕН ПЛАН (ПП), САМОСТОЯТЕЛНА СЪСТАВНА ЧАСТ ОТ КОМПЛЕКСЕН ПРОЕКТ ЗА ИНВЕСТИЦИОННА ИНИЦИАТИВА (КПИИ) ЗА ОБЕКТ: ИЗГРАЖДАНЕ НА КАБЕЛНА ЗАХРАНВАЩА ЛИНИЯ НН 1 КV ЗА НУЖДИТЕ НА СТАЦИОНАРНА КОНТРОЛНА ЕДИНИЦА АУЗПТ/СКТ №1067 НА ПЪТ II „БРЕЗНИК-ПЕРНИК“ КМ 4+750, ЧАСТ ОТ ЕЛЕКТРОННА СИСТЕМА ЗА СЪБИРАНЕ НА ТАКСИ ЗА ПОЛЗВАНЕ НА РЕПУБЛИКАНСКАТА ПЪТНА МРЕЖА НА БАЗА ИЗМИНАТО РАЗСТОЯНИЕ ЗА ПРЕВОЗНИ СРЕДСТВА С ОБЩА ТЕХНИЧЕСКИ ДОПУСТИМА МАКСИМАЛНА МАСА НАД 3,5 Т (ТОЛ) И НА БАЗА ВРЕМЕ ЗА ЛЕКИ АВТОМОБИЛИ С ОБЩА ТЕХНИЧЕСКИ ДОПУСТИМА МАКСИМАЛНА МАСА ДО 3,5 Т.(ЕЛЕКТРОННА ВИНЕТКА):

ДИМИТЪР КОЛЕВ: Докладната записка е разгледана в две постоянни комисии, а именно водеща ПК“УТИИ“ и ПК“ОСКПСК“, като и двете становища на комисиите са отрицателни. 


Имате думата, уважаеми колеги. Не виждам на екрана никой да е заявил изказване, така че преминаваме в режим на гласуване на докладната записка както е по вносител.

ГЛАСУВА СЕ: 

Оспорено гласуване: 'за' - 15, 'против' - 0 и 'въздържали се' – 9:
1. Александър Александров: Въздържал се

2. Андрей Андреев: Въздържал се

3. Анелия Костадинова: За

4. Божидар Живков: За

5. Валентин Петков: За

6. Василен Огнянов: За

7. Велизар Варадинов: Въздържал се

8. Вержиния Феодорова: За

9. Веселин Пейчев: За

10. Денислав Захариев: Въздържал се

11. Десислав Аспарухов: За

12. Димитър Колев: За

13. Иво Петров: Въздържал се

14. Любомир Жотев: Въздържал се

15. Мартин Илиев: За

16. Милан Миланов: За

17. Милена Милошева: За

18. Огнян Деянов: Въздържал се

19. Петър Първанов: За

20. Ралица Андреева: За

21. Румен Ваташки: За

22. Цветана Пиралкова: За

23. Цветомир Николов: Въздържал се

24. Явор Рангелов: Въздържал се

не прие предложението.

ВАЛЕНТИН ПЕТКОВ: От името на група предлагам прегласуване.

ДИМИТЪР КОЛЕВ: Прегласуване, аз съм длъжен да подложа на прегласуване. В режим на прегласуване сме.

ГЛАСУВА СЕ: 

Общинският съвет гласува и със 'за' - 12, 'против' - 2 и 'въздържали се' - 9:
1. Александър Александров: Въздържал се

2. Андрей Андреев: Въздържал се

3. Анелия Костадинова: За

4. Божидар Живков: Против

5. Валентин Петков: За

6. Василен Огнянов: За

7. Вержиния Феодорова: За

8. Веселин Пейчев: За

9. Денислав Захариев: Въздържал се

10. Десислав Аспарухов: За

11. Димитър Колев: За

12. Иво Петров: Въздържал се

13. Любомир Жотев: Въздържал се

14. Мартин Илиев: Против

15. Милан Миланов: За

16. Милена Милошева: За

17. Огнян Деянов: Въздържал се

18. Петър Първанов: За

19. Ралица Андреева: За

20. Румен Ваташки: За

21. Цветана Пиралкова: Въздържал се

22. Цветомир Николов: Въздържал се

23. Явор Рангелов: Въздържал се

не прие предложението.

ПО ТОЧКА 27 ОТ ДНЕВНИЯ РЕД - ПОКАНА ВХ.№ ОС_416/20.08.2021Г.  ОТ ИНЖ.БОРИСЛАВ ИВАНОВ - УПРАВИТЕЛ НА "ВИК" ООД ПЕРНИК, ОТНОСНО: ПОКАНА ЗА ОБЩО СЪБРАНИЕ НА СЪДРУЖНИЦИТЕ НА "ВИК" ООД ПЕРНИК:
ДИМИТЪР КОЛЕВ: Писмото на ВиК, което прочетох в началото на заседанието и то влезе като точка в дневния ред и бих искал да ви предложа проект за решение:

Възлага на Денислав Захариев да представлява Община Перник пред редовно Общо събрание на съдружниците на „Водоснабдяване и канализация“ ООД - гр. Перник, насрочено за 03.09.2021г. от 11.00 часа в гр. Перник, кв. „Варош“, ул. „Средец“ № 11, в сградата на „ВиК“ ООД и дава съгласие да гласува по обявения дневен ред, както следва:

По т.1. Избира Илиана Цветанова за контрольор на „Водоснабдяване и канализация“ ООД - гр. Перник, до провеждане на конкурс за избор на контролоьор на дружеството. Възнаграждението на контролоьора да се определя в съответствие с изискванията на чл.56 от ППЗПП– по своя преценка и в защита правата и интересите на Община Перник – „За“, „Против“, „Въздържал се“.

По т.2. Упълномощаване на министъра на регионалното развитие и благоустройството да сключи договор за възлагане на контрола на „Водоснабдяване и канализация“ ООД - гр. Перник с новоизбрания контрольор– по своя преценка и в защита правата и интересите на Община Перник – „За“, „Против“, „Въздържал се“.

По т.3. Избира дипломиран експерт-счетоводител за заверка на Годишния финансов отчет за 2021г. - по своя преценка и в защита правата и интересите на Община Перник – „За“, „Против“, „Въздържал се“.

Това е проекто - решението, което предлагам. Има ли някой да изрази предложение, мнение, изменение. Няма. Подлагам на гласуване проекто - решението, което току - що прочетох. В режим на гласуване сме.

ГЛАСУВА СЕ: 

Общинският съвет гласува и със 'за' - 25, 'против' - 0 и 'въздържали се' - 0:
1. Андрей Андреев: За

2. Андрей Павлов: За

3. Анелия Костадинова: За

4. Божидар Живков: За

5. Валентин Петков: За

6. Василен Огнянов: За

7. Велизар Варадинов: За

8. Вержиния Феодорова: За

9. Веселин Пейчев: За

10. Георги Захариев: За

11. Денислав Захариев: За

12. Десислав Аспарухов: За

13. Димитър Колев: За

14. Иво Петров: За

15. Любомир Жотев: За

16. Мартин Илиев: За

17. Милан Миланов: За

18. Милена Милошева: За

19. Огнян Деянов: За

20. Петър Първанов: За

21. Ралица Андреева: За

22. Румен Ваташки: За

23. Цветана Пиралкова: За

24. Цветомир Николов: За

25. Явор Рангелов: За

прие
На основание чл.21 ал.1 т.9 и ал.2 от ЗМСМА 
РЕШЕНИЕ № 622
Възлага на Денислав Захариев да представлява Община Перник пред редовно Общо събрание на съдружниците на „Водоснабдяване и канализация“ ООД - гр. Перник, насрочено за 03.09.2021г. от 11.00 часа в гр. Перник, кв. „Варош“, ул. „Средец“ № 11, в сградата на „ВиК“ ООД и дава съгласие да гласува по обявения дневен ред, както следва:

По т.1. Избира Илиана Цветанова за контрольор на „Водоснабдяване и канализация“ ООД - гр. Перник, до провеждане на конкурс за избор на контрольор на дружеството. Възнаграждението на контрольора да се определя в съответствие с изискванията на чл.56 от ППЗПП– по своя преценка и в защита правата и интересите на Община Перник – „За“, „Против“, „Въздържал се“.

 По т.2. Упълномощаване на Министъра на регионалното развитие и благоустройството да сключи договор за възлагане на контрола на „Водоснабдяване и канализация“ ООД - гр. Перник с новоизбрания контрольор – по своя преценка и в защита правата и интересите на Община Перник – „За“, „Против“, „Въздържал се“.

По т.3. Избира дипломиран експерт-счетоводител за заверка на Годишния финансов отчет за 2021г. - по своя преценка и в защита правата и интересите на Община Перник – „За“, „Против“, „Въздържал се“.

ПО ТОЧКА 3 ОТ ДНЕВНИЯ РЕД - ОС_415/19.08.2021 Г. ИЗСЛУШВАНЕ НА ОБЩИНСКАТА АДМИНИСТРАЦИЯ И РУО НА МОН ОТНОСНО СЪСТОЯНИЕТО И ГОТОВНОСТТА НА ОБЩИНА ПЕРНИК ЗА НАЧАЛОТО НА УЧЕБНАТА ГОДИНА 2021-2022Г.:
ДИМИТЪР КОЛЕВ:  Имаме още една точка, уважаеми колеги. Писмо, което е изготвено от ПК“ОНКВ“ – зачитам текста на писмото:

ДО МИНИСТЪРА НА ОБРАЗОВАНИЕТО И НАУКАТА

УВАЖАЕМИ ГОСПОДИН МИНИСТЪР,

Част от утвърдената програма на Общински съвет Перник, включва изслушване на РУО Перник за готовността на училищата и детските градини на територията на община Перник за предстоящата учебна година.

Считаме за важна координацията на взаимоотношенията между местната законодателна и изпълнителна власт, и държавното управление, за осигуряване на безопасна среда за обучението на децата и учениците, особено в условията на Ковид - заплахата.

Затова, своевременно Ви информираме, че за пореден път РУО Перник не откликва на поканата за участие в дебат по темите, в рамките на заседанието на местния законодателен орган – Общински съвет Перник, който винаги адекватно е реагирал на искането на държавните и общинските училища за освобождаване от такса битови отпадъци.

Вярваме, че ще предприемете необходимите действия за подобряване на комуникацията между институциите.

Общински съвет Перник

Има ли някой колега, който желае да вземе думата. Не  виждам такъв колега, затова подлагам на гласуване текста на току-що прочетеното от мен писмо. В режим на гласуване сме.
ГЛАСУВА СЕ: 

Общинският съвет гласува и със 'за' - 17, 'против' - 0 и 'въздържали се' - 2:
прие
На основание чл.21 ал.1 т.23 и ал.2 от ЗМСМА

РЕШЕНИЕ: № 623
Одобрява текста на писмо до Министъра на образованието и науката.

Приложение: Писмо до Министъра на образованието и науката.
Поради изчерпване на дневния ред заседанието бе закрито в 18.07 часа.

ПРЕДСЕДАТЕЛ НА ОбС - ПЕРНИК:/п/.............................

